സംഘപരിവാർ എത്ര വളച്ചൊടിച്ചാലും ഇന്ത്യയുടെ ചരിത്രം മാറ്റിയെഴുതാന് കഴിയില്ല ; വിഡി സതീശന് – Jaihind TV\nസംഘപരിവാർ എത്ര വളച്ചൊടിച്ചാലും ഇന്ത്യയുടെ ചരിത്രം മാറ്റിയെഴുതാന് കഴിയില്ല ; വിഡി സതീശന്\nസവർക്കറുടെ മാപ്പപേക്ഷയുമായി ബന്ധപ്പെട്ട് കേന്ദ്ര പ്രതിരോധ മന്ത്രി രാജ്‌നാഥ് സിങ്ങിന്‍റെ പ്രസ്താവനയ്ക്കെതിരെ പ്രതിപക്ഷ നേതാവ് വിഡി സതീശന്. സത്യാനന്തര യുഗത്തിൽ പല പുതിയ നറേറ്റിവുകളും നിർമ്മിക്കപ്പെടുന്നത് ആൾട്ടർനേറ്റീവ് ഫാക്ട്സിലൂടെയാണ്. അത്തരത്തിൽ ഒരു പ്രസ്താവനയാണ് സവർക്കറുടെ മാപ്പപേക്ഷയുമായി ബന്ധപ്പെട്ട് കേന്ദ്ര പ്രതിരോധ മന്ത്രി രാജ്‌നാഥ് സിങ് നടത്തിയത്. തീവ്രവലത് രാഷ്ട്രീയം ഉണ്ടാക്കുന്ന വൈകാരികതയിൽ ചരിത്രബോധമില്ലാത്ത ഒരു വിഭാഗം ജനങ്ങൾക്ക് സത്യമെന്ന് തോന്നിക്കാവുന്ന ഒരു നറേറ്റിവ് നിർമ്മിക്കുക എന്ന ലക്ഷ്യമാണ് ഇതിനുള്ളതെന്നും സതീശന് ഫേസ്ബുക്കില് കുറിച്ചു.


Nipah | നാല് മന്ത്രിമാർ കോഴിക്കോട് ക്യാംപ് ചെയ്യുന്നു; നിപ പ്രതിരോധിക്കാൻ ആക്ഷൻ പ്ലാൻ രൂപീകരിച്ചതായി മുഖ്യമന്ത്രി – News18 Malayalam\nNipah | നാല് മന്ത്രിമാർ കോഴിക്കോട് ക്യാംപ് ചെയ്യുന്നു; നിപ പ്രതിരോധിക്കാൻ ആക്ഷൻ പ്ലാൻ രൂപീകരിച്ചതായി മുഖ്യമന്ത്രി\n188 പേരുടെ സമ്പര്‍ക്ക പട്ടിക തയ്യാറാക്കി. അതില് 20 പേര് ഹൈ റിസ്‌കാണ്. ഇതോടൊപ്പം റൂട്ട് മാപ്പും തയ്യാറാക്കി. ഹൈ റിസ്‌കിലുള്ളവരെ മെഡിക്കല് കോളേജ് ഐസൊലേഷന് വാര്‍ഡിലേക്ക് മാറ്റി.\nLast Updated : September 05, 2021, 21:36 IST\nതിരുവനന്തപുരം: സംസ്ഥാനത്ത് വീണ്ടും നിപ വൈറസ് റിപ്പോര്‍ട്ട് ചെയ്തതോടെ പ്രതിരോധ പ്രവര്‍ത്തനങ്ങള് ശക്തിപ്പെടുത്തിയതായി മുഖ്യമന്ത്രി പിണറായി വിജയൻ പറഞ്ഞു. ആരോഗ്യ വകുപ്പ് മന്ത്രി വീണാ ജോര്‍ജിന്റെ നേതൃത്വത്തില് മന്ത്രിമാരായ എ.കെ. ശശീന്ദ്രന്, പി.എ. മുഹമ്മദ് റിയാസ്, അഹമ്മദ് ദേവര്‍കോവില് എന്നിവര് കോഴിക്കോട്ടെത്തി പ്രവര്‍ത്തനങ്ങള് ഏകോപിപ്പിക്കുന്നുണ്ട്.\nനിപ വൈറസിന്റെ ഉറവിടം കണ്ടെത്താന് ഊര്‍ജിത ശ്രമം നടക്കുന്നുണ്ട്. സ്വകാര്യ ആശുപത്രികളുമായും ചര്‍ച്ച നടത്തി. അസ്വാഭികമായ പനി, അസ്വാഭാവിക മരണങ്ങള് എന്നിവ ഉണ്ടായാല് ഉടന് റിപ്പോര്‍ട്ട് ചെയ്യാന് എല്ലാ ആശുപത്രികള്‍ക്കും നിര്‍ദേശം നല്‍കിയിട്ടുണ്ട്. ഡേറ്റ പെട്ടന്ന് കൈമാറാനായി പ്രത്യേക സംവിധാനവും ഒരുക്കിയിട്ടുണ്ടെന്ന് മുഖ്യമന്ത്രി പറഞ്ഞു.\nFirst published: September 05, 2021, 21:35 IST\nnipahNipah in KozhikodeNipah KeralaNipah Symptomsnipah virus


By\tPothujanam November 24, 2021\t1535\t0\nThree killed in Christmas car crash in US\nഅമേരിക്കയിലെ വിസ്കോൺസിനിൽ ക്രിസ്മസ് റാലിയിലേക്ക് വാഹനം ഇടിച്ചു കയറി മൂന്നു പേർ മരിച്ചു. 12 കുട്ടികൾ അടക്കം 27 പേർക്ക് ഗുരുതര പരിക്കുണ്ട്. വാഹനം മനപൂർവം ഇടിച്ചു കയറ്റിയെന്ന സംശയത്തെ തുടർന്ന് അന്വേഷണം തുടങ്ങി. ഇടിച്ചു കയറിയ വാഹനത്തിൽ ഉണ്ടായിരുന്ന ഒരാൾ പിടിയിലായി. കത്തോലിക്കാ സഭയുടെ ക്രിസ്മസ് ആഘോഷ പരിപാടിയിലാണ് ദുരന്തം ഉണ്ടായത്.\nഇന്നലെ രാത്രി എട്ടു മണിയോടെ ബാരിക്കേഡുകൾ തകർത്ത് കയറിയ വാഹനം ദീർഘ ദൂരം ആളുകളെ ഇടിച്ചു വീഴ്ത്തി പായുകയായിരുന്നു. അന്വേഷണം ആരംഭിച്ചുവെന്നും ഭീകരാക്രമണം ആണോയെന്ന് ഇപ്പോൾ പറയാൻ കഴിയില്ലെന്നും എഫ് ബി ഐ വൃത്തങ്ങൾ പറഞ്ഞു.അമിത വേഗത്തിലെത്തിയ ചുവന്ന നിറത്തിലുള്ള ആഡംബര കാറാണ് അപകടമുണ്ടാക്കിയത്. വാക്കേഷായിലായിരുന്നു പരേഡ് നടന്നുകൊണ്ടിരുന്നത്. നേരത്തെ ഇവിടെ നിന്ന് വെടിയൊച്ചകള് കേട്ടിരുന്നതായും റിപ്പോര്‍ട്ടുണ്ട്.\nപരേഡില് ഭാഗമായിരുന്ന നിരവധി മുതിര്‍ന്നയാളുകള്‍ക്കും പരിക്കേറ്റിട്ടുണ്ട്. പരേഡിലേക്ക് ചുവന്ന വാഹനം ഇടിച്ചുകയറുന്നതിന്‍റെ ദൃശ്യങ്ങള് ഇതിനോടകം പുറത്തുവന്നിട്ടുണ്ട്. പരേഡ് നടക്കുന്നതിന്‍റെ പിന്നില് നിന്നാണ് വാഹനം ഇടിച്ചുകയറിയത്. നിരവധിപ്പേര് പരേഡ് കടന്നുപോകുന്നത് കാണാനായി റോഡിന്‍റെ ഇരുവശങ്ങളിലുമുണ്ടായിരുന്നു. 20ല് അധികം പേരെ ഇടിച്ചാണ് വാഹനം മുന്നോട്ട് പോയത്. അപകടത്തില് മരിച്ചയാളുകളുടെ ബന്ധുക്കളെ വിവരം അറിയിച്ചതായി പൊലീസ് വിശദമാക്കി. സ്ഥിതിഗതികള് നിരീക്ഷിച്ച് വരുന്നതായി വൈറ്റ്ഹൌസ് വ്യക്തമാക്കി.\n« ആഗോളതലത്തിൽ ട്രൂകോളറിന്റെ സജീവ ഉപയോക്താക്കളുടെ എണ്ണം 300 ദശലക്ഷം കടന്നു ഒമിക്രോൺ: ദക്ഷിണാഫ്രിക്കയിൽ കണ്ടെത്തിയ തീവ്ര കൊറോണ വൈറസ് »


Kozhikode: Not Including In Games, An eight-year-old boy booked A complaint against his sister | അഞ്ച് പെൺകുട്ടികൾക്കെതിരെ പരാതിയുമായി 8 വയസ്സുകാരൻ, അമ്പരന്ന് കസബ പോലീസ്, സംഗതി ഇങ്ങനെ! - Malayalam Oneindia\nUpdated: Tue, May 12, 2020, 14:27 [IST]\nകോഴിക്കോട്: കൊവിഡ് ലോക്ക്ഡൗണ് കാലത്ത് ആരോഗ്യപ്രവര്‍ത്തകരെ പോലെ തന്നെ പിടിപ്പത് പണിയുളള വിഭാഗമാണ് പോലീസ് സേന. ലോക്ക്ഡൗണ് നിയന്ത്രണങ്ങള് കര്‍ശനമായി നടപ്പിലാക്കുക എന്നതിനൊപ്പം ജനങ്ങളെ പല വിധത്തിലാണ് പോലീസ് സഹായിക്കുന്നത്. രോഗികള്‍ക്ക് മരുന്ന് എത്തിക്കുന്നത് അടക്കമുളള കേരള പോലീസിന്റെ പ്രവര്‍ത്തനങ്ങള് ഇതിനകം കയ്യടി നേടിയിട്ടുളളതാണ്.\nഅതിനിടെ കോഴിക്കോട് ജില്ലയിലെ കസബ പോലീസ് സ്‌റ്റേഷനില് എത്തിയ ഒരു പരാതി പോലീസിനെ അല്‍പമൊന്ന് വട്ടം കറക്കി. എട്ടു വയസ്സുകാരനാണ് പരാതിക്കാരന്. പുതിയപാലത്ത് താമസിക്കുന്ന ഉമര് നിദാല് എന്ന മൂന്നാം ക്ലാസ്സുകാരന്റെ പരാതി5പെണ്‍കുട്ടികള്‍ക്കെതിരെയാണ്. വീടിന് മുന്നിലൂടെ നടന്ന് പോയ പോലീസുകാര്‍ക്കാണ് ഉമര് നിദാല് പരാതി നല്‍കിയത്.\nപോലീസ് ആദ്യമൊന്ന് അമ്പരന്നു. കാരണം ചേച്ചിയും ബന്ധുക്കളായ നാല് പെണ്‍കുട്ടികളും അടക്കമുളള അറസ്റ്റ് ചെയ്യണം എന്നാണ് എട്ട് വയസ്സുകാരന് ആവശ്യപ്പെട്ടിരിക്കുന്നത്. ചേച്ചിയുടേയും മറ്റു പെണ്‍കുട്ടികളുടേയും പേരടക്കമുളള വിവരങ്ങള് ഉള്‍പ്പെടുത്തി ഇംഗ്ലീഷില് ആയിരുന്നു പരാതി. പരാതി കിട്ടിയതിനെ തുടര്‍ന്ന് കുട്ടിയേയും മാതാപിതാക്കളേയും സഹോദരി അടക്കമുളള അഞ്ച് പേരെയും കസബ പോലീസ് സ്‌റ്റേഷനില് വിളിച്ച് വരുത്തി.\nകാര്യം വിശദമായി അന്വേഷിച്ചപ്പോഴാണ് തന്നെ കളിക്കാന് കൂടെ കൂട്ടാത്തതും കളിയാക്കുന്നതുമാണ് എട്ട് വയസ്സുകാരന്റെ പരാതിക്ക് കാരണമെന്ന് പോലീസിന് മനസ്സിലായത്. തുടര്‍ന്ന് ജനമൈത്രി പോലീസ് പരാതിക്കാരന് ഉമര് നിദാലിനേയും സഹോദരി അടക്കമുളള പെണ്‍കുട്ടികളേയും ഒരുമിച്ച് ഇരുത്തി മധ്യസ്ഥ ചര്‍ച്ച നടത്തി. ഉമറിനേയും ഇനി തങ്ങള്‍ക്കൊപ്പം കളികളില് ചേര്‍ക്കാമെന്നും ഇനി കളിയാക്കില്ലെന്നും ചേച്ചിമാര് ഉറപ്പ് നല്‍കി. പോലീസ് ഉദ്യോഗസ്ഥരായ ഉമേഷ്, കെടി നിറാസ് എന്നിവരാണ് മധ്യസ്ഥരായത്. പരാതി പരിഹരിക്കപ്പെട്ടതോടെ ഉമറും ചേച്ചിമാരും കൈകോര്‍ത്ത് വീട്ടിലേക്ക് മടങ്ങി.\nEight year old boy approached police with complaint against sister and relatives


കോട്ടയം - കുമരകം റോഡില് യാത്രാദുരിതം\nSaturday 01 Sep 2018 12.50 AM\nകോട്ടയം: പ്രളയത്തില് തകര്‍ന്ന കോട്ടയം -കുമരകം റോഡിലൂടെയുള്ള യാത്ര ദുഷ്‌കരമാകുന്നു. സംരക്ഷണ ഭിത്തിയില്ലാത്ത റോഡിന്റെ ഭാഗങ്ങള് ഇടിഞ്ഞു വീഴുമോയെന്ന ഭീതിയിലാണു യാത്രക്കാര്.\nബസ് സര്‍വീസ് ഉള്‍പ്പടെയുള്ള വലിയ വാഹനങ്ങള് മറ്റു വാഹനങ്ങള്‍ക്കു സൈഡ് കൊടുക്കുമ്പോള് ആറിനോടു ചേര്‍ന്നുള്ള ഭാഗങ്ങള് ഇടിഞ്ഞു വീഴാനുള്ള സാധ്യത കൂടുതലാണ്. ഇത്തരത്തില് സംഭവിച്ചാല് വന് ദുരന്തമാകും ഉണ്ടാകുക. റോഡിന്റെ പല ഭാഗത്തുള്ള സംരക്ഷണ ഭിത്തികള്‍ക്കും ഇളക്കം തട്ടിയിട്ടുണ്ട്.\nഅറുപറ ആറിന്റെ തീരത്തെ കല്‍ക്കെട്ടു തകര്‍ന്ന് ആറ് റോഡിലേക്കു കവിഞ്ഞു കയറിയിരുന്നു. റോഡിന്റെ ഇല്ലിക്കല് ഭാഗമാണു കൂടുതല് തകര്‍ന്നത്. മീനച്ചിലാര് കരകവിഞ്ഞൊഴുകി ജങ്‌ഷനിലെത്തി.\nവെള്ളം കയറി ദിവസങ്ങളോളം കിടന്നു രൂപപ്പെട്ട ചെറിയ കുഴികള് വെള്ളം ഇറങ്ങി വാഹനങ്ങള് ഓടിയതോടെ കുണ്ടുംകുഴിയുമായി. വാഹനയാത്രക്കാരുടെ നടുവൊടിക്കുന്ന കുഴികളാണു പലഭാഗത്തും ഉള്ളത്. ഇതോടൊപ്പം കുമരകം ഭാഗത്തെ റോഡരുകിലെ മരങ്ങള് കടപുഴകി വീണു കിടക്കുന്നതും വാഹന യാത്രികള്‍ക്കു ഭീഷണിയാണ്. കുമരകം റോഡിന്റെ ഇല്ലിക്കല് മുതല് കുമരകം വരെ പലഭാഗവും തകര്‍ന്നു കിടക്കുകയാണ്.\nഅറുപറ ഭാഗത്തു റോഡിന്റെ തെക്കു വശത്തായി വമ്പന് കുഴിയാണുള്ളത്. കിഴക്കുനിന്നു വരുന്ന വാഹനങ്ങള് കുഴി ഒഴിവാക്കി കല്‍ക്കെട്ടു ചേര്‍ന്നു പോകേണ്ട അവസ്‌ഥയാണ്. പടിഞ്ഞാറു നിന്നുള്ള വാഹനങ്ങളും കല്‍ക്കെട്ടു ചേര്‍ന്നാണു പോകുന്നത്. കല്‍ക്കെട്ടു തകര്‍ന്ന ഭാഗത്തു ബാരിക്കേഡ് തീര്‍ത്തിരിക്കുന്നതിനാല് റോഡിനു വീതി കുറവാണ്. ഇരുവശത്തും വരുന്ന വാഹനങ്ങള് റോഡിന്റെ ഒരേഭാഗത്തു കൂടി പോകുന്നതിനാല് റോഡിനു സമ്മര്‍ദം കൂടുതല് അനുഭവപ്പെടും. ബസ് ഉള്‍പ്പെടെ വലിയ വാഹനം കല്‍ക്കെട്ടു ചേര്‍ന്നു പോകുമ്പോള് അപകട സാധ്യത ഏറെയാണ്.


നവി മുംബൈയില് ഒഎന്‍ജിസി പ്ലാന്റില് തീപ്പിടുത്തം; അഞ്ച് മരണം, വാതകം ഗുജറാത്ത് പ്ലാന്റിലേക്ക് |5killed in fire at ONGC plant in Navi Mumbai - Malayalam Oneindia\nUpdated: Tue, Sep 3, 2019, 10:42 [IST]\nമുംബൈ: നവി മുംബൈയിലെ ഉറാനിലുള്ള ഒഎന്‍ജിസി വാതക പ്ലാന്റില് തീപ്പിടുത്തം. അഞ്ച് പേര് മരിച്ചതായി റിപ്പോര്‍ട്ട്. രാവിലെ ഏഴ് മണിക്കാണ് തീ പടര്‍ന്നത്. എട്ട് പേര്‍ക്ക് ഗുരുതരമായി പരിക്കേറ്റിട്ടുണ്ട്. ഇവരെ ആശുപത്രിയില് പ്രവേശിപ്പിച്ചിരിക്കുകയാണ്. ഇവിടെയുണ്ടായിരുന്ന വാതകം ഗുജറാത്തിലെ ഹസിറ പ്ലാന്റിലേക്ക് മാറ്റുകയാണെന്ന് ഒഎന്‍ജിസി അറിയിച്ചു. മരണ സംഖ്യ ഇനിയും കൂടിയേക്കാം.\nഉറാന് ഓയില് ആന്റ് ഗ്യാസ് പ്ലാന്റില് രാവിലെയാണ് തീ കണ്ടത്. ഉടനെ അഗ്നിശമന സേനാംഗങ്ങളെത്തി. അപ്പോഴേക്കും തീ അല്‍പ്പം വ്യാപിച്ചിരുന്നു. എന്നാല് പ്ലാന്റിലെ മറ്റു പ്രവര്‍ത്തനങ്ങള് തടസപ്പെട്ടിട്ടില്ല. വാതകം ഗുജറാത്തിലെ പ്ലാന്റിലേക്ക് മാറ്റി. നാശനഷ്ടങ്ങള് കണക്കാക്കി വരികയാണെന്നു ഒഎന്‍ജിസി അറിയിച്ചു.\nരക്ഷാപ്രവര്‍ത്തനം ഇപ്പോഴും തുടരുകയാണെന്ന് കമ്പനി രണ്ടുമണിക്കൂറിന് ശേഷം അറിയിച്ചു. ഒട്ടേറെ ഫയര് എന്‍ജിനുകള് എത്തിയിട്ടുണ്ട്. തീപ്പിടുത്തത്തിനുള്ള കാരണം വ്യക്തമല്ല. ഇതുസംബന്ധിച്ച വിശദമായ അന്വേഷണവും പരിശോധനയും നടത്തുമെന്നും കമ്പനി വൃത്തങ്ങള് പ്രതികരിച്ചു.\nഞെളിയന് പറമ്പ് പഴയ ഞെളിയന്‍പറമ്പല്ല; കിലോകണക്കിന് വൈദ്യുതി തരും! പുതിയ സര്‍ക്കാര് പദ്ധതി!!\nമൂന്നാം ദിനവും കൊച്ചി വിഷപുകയില്; രാത്രിയോടെ തീ കെടുത്തി, മലിനീകരണത്തിന്റെ തോത് കുറയുന്നു\nജൈവ ജീവിതം: പതിനായിരം കറിവേപ്പില തൈകള് നടാനുള്ള സിപിഎം പദ്ധതിക്ക് തുടക്കമായി\nongc plant fire ഒഎന്‍ജിസി തീപ്പിടുത്തം mumbai മുംബൈ\n5 killed in fire at ONGC plant in Navi Mumbai


മാഹി | vatakaranews.in\nമാഹി: ഇന്ന് അന്താരാഷ്ട്ര ന്യത്തദിനം ലോകമെങ്ങും ഒരേ മനസ്സായി ആലോഷിക്കുകയാണ്. മഹാമാരി ലോകത്തില് താണ്ഡവമാടുമ്പോള് കലാലോകം അനുഭവിക്കുന്ന പ്രതിസന്ധികള് പങ്കുവെയ്ക്കുകയാണ് ലിസി മുരളീധരന്. ദേശ വര്‍ണ്ണ സംസ്‌ക്കാരത്തിനുപരിയായി മനുഷ്യ മനസ്സില് സാഹോദര്യത്തിന്റെയും സമാധാനത്തിന്റെയും തിരി തെളിയിക്കാന് അതിര് വരമ്പുകളില്ലാത്ത അംഗഭാഷയായ ന്യത്തത...\nമാഹിയില് നിന്നും മദ്യത്തിന്റെ ഒഴുക്ക് ; 486 കുപ്പി വിദേശ മദ്യം പിടികൂടി\nവടകര: മാഹിയില് നിന്നും സംസ്ഥാനത്തെ വിവിധ ജില്ലകളിലേക്ക് മദ്യത്തിന്റെ ഒഴുക്ക്. പുതുച്ചേരി സര്‍ക്കാര് മദ്യത്തിന്റെ നികുതി കുറച്ചതോടെ കേരളത്തിലും മാഹിയിലും മദ്യത്തിന്റെ വിലയില് വലിയ കുറവാണുള്ളത്. മാഹിയില് മദ്യത്തിന് വില കുറഞ്ഞതോടെ ഇവിടെയുള്ള അനധികൃത മദ്യകടത്തും വര്‍ദ്ധിച്ചു. 486 കുപ്പികളിലായുള്ള 243 ലിറ്റര് മാഹി വിദേശ മദ്യവുമായി കോഴി...\nമാഹി: പുതുച്ചേരി സര്‍ക്കാര് ലോക്ക് ഡൗണിന് ശേഷം മദ്യത്തിന് ഏര്‍പ്പെടുത്തിയ അധിക നികുതി ഒഴിവാക്കിയതോടെ മാഹിയില് മദ്യത്തിന് വില കുറയും. അധിക നികുതി ഒഴിവാക്കിയുള്ള ഉത്തരവ് ഇന്നലെ പുറത്ത് ഇറങ്ങി. നാളെ മുതല് പഴയ എംആര്‍പി റേറ്റില് തന്നെ മദ്യ ഉല്‍പ്പന്നങ്ങള് മാഹിയില് വിപണനം നടത്തും. മാഹി മദ്യത്തിന് വില കുറയന്നതോടെ സംസ്ഥാനത്തെ വിദേശ മദ...\nമാഹിക്കാര്‍ക്ക് കണ്ണീരായി പത്തു വയസ്സുകാരന്റെ ദാരുണാന്ത്യം\nമയ്യഴി: മാഹി വളവില് കടപ്പുറത്തു തിരഞ്ഞെടുപ്പ് പ്രചരണം നടത്തുകയായിരുന്ന വാഹനത്തിന്റെ ടയറിനിടയില്‍പ്പെട്ട് പത്ത് വയസ്സുകാരന് മരിച്ചു . വളവില് അയ്യപ്പക്ഷേത്രത്തിന് സമീപം കൃഷ്ണ കൃപയില് വിശ്വലാലിന്റെയും (ഹോം ഗാര്‍ഡ്, മാഹി സ്‌പെഷ്യല് ബ്രാഞ്ച്) ദൃശ്യയുടെയും രണ്ടാമത്തെ മകന് ആദിഷ് ലാല് (10) ആണ് മരിച്ചത്. ഞായറാഴ്ച വൈകുന്നേരം 6.15 ഓടെ ...\nനവരാത്രി നാളില് ദേവിക്ക് ഉപസാനയൊരുക്കി ലിസി മുരളീധരന്\nകോവിഡ് കാലത്ത് മലയാളിയുടെ നവരാത്രി ആഘോഷങ്ങള് വീടുകളില് ഒതുമ്പോള്. ദേവിക്ക് ഉപസാനയൊരുക്കി പ്രശസ്ത നര്‍ത്തകി ലിസി മുരളീധരനും മകള് കലാമണ്ഡലം സരിഗയും. ഈ വിജയദശമി നാളില് ദേവിയുടെ വിവിധ ഭാവങ്ങളാണ് ലിസി മുരളീധരനും മകള് കലാമണ്ഡലം സരിഗയും ഭരതനാട്യത്തില് അവതരിപ്പിക്കുന്നത്. അസുരരാജാവായിരുന്ന മഹിഷാസുരനെ കൊന്ന് ദുര്‍ഗാദേവി വിജയം വരിച്ച കാലമാണ...


ഈ മാസത്തെ എല്ലാ വീക്കെന്റ്റും കല്യാണങ്ങള് ഉള്ളതാ, അതിനെല്ലാം പങ്കെടുക്കുമ്പോള് ഇത്രയും നരച്ച മുടിയുമായി പോകണ്ട. വേഗം ചെന്ന് തലമുടി കറുപ്പിക്കൂ.\nമനസ്സില്ലാ മനസ്സോടെ കണ്ണാടിയുടെ മുന്നില് ചെന്നുനിന്നു.\nകുറച്ചുനാള് മുമ്പുവരെ, കറുകറുത്ത കാര്‍മേഘക്കൂട്ടങ്ങള്‍ക്കിടയില് വല്ലപ്പോഴും മിന്നുന്ന വെള്ളിവരെപോലെ കാണപ്പെട്ടിരുന്ന വെളുത്ത മുടികള്‍ക്കുപകരം, ഇപ്പോള് തുരുതുരെ എഴുന്നു നില്‍ക്കുന്ന വെള്ളമുടികള്‍ക്കിടയില് അങ്ങിങ്ങായി ചിതറിക്കിടക്കുന്ന അല്പം കറുത്തവ മാത്രം.''\nസൂക്ഷിച്ച് വച്ചിരിക്കുന്ന ആദ്യത്തെ പാസ്സ്‌പോര്‍ട്ട് കയ്യിലെടുത്ത്, കൗമാരപ്രായത്തിലെടുത്ത അതിലെ ഫോട്ടോയില് നോക്കി.\nഇടതൂര്‍ന്നു വളര്‍ന്നുനില്‍ക്കുന്ന കറുത്ത കേശം കണ്ട് -------ഒന്ന് ദീര്‍ഘമായി നിശ്വസിച്ചു.\nപാനാം ഫ്ളൈറ്റില് കയറി ഇവിടെ എത്തിയത് ഇന്നലെയാണെന്നു തോന്നുന്നു.\nഎത്ര വേഗത്തിലാണ് ആയുസ്സ് തീരുന്നത്.--------\nഎവിടെയാണ് ബാല്യവും, കൗമാരവും, യൗവ്വനവുമെല്ലാം പോയ്മറഞ്ഞത്!\nഎവിടെയോ കളഞ്ഞു പോയ കൗമാരം\nഇന്നെന്റെ ഓര്‍മ്മയില് തിരയുന്നു\nഇന്നെന്റെ ഓര്‍മ്മയില് ഞാന് തിരയുന്നു\nഇലഞ്ഞികള് പൂക്കുന്ന ഗ്രാമത്തിലോ\nനിഴലില് മേല് നിഴല് വീഴും നഗരത്തിലോ\nമറക്കുവാന് കഴിയാത്ത ബന്ധങ്ങളും\nമരിക്കാത്ത വാചാല നിമിഷങ്ങളും\nകൊതിയോടെ ഒരുനോക്കു കണി കാണുവാന്.\nഅതെ കൗമാരപ്രായത്തിലെ ബന്ധങ്ങള് എങ്ങനെ മറക്കുവാന് കഴിയും. പത്താം ക്ലാസ്സില് പഠിക്കുമ്പോഴുള്ള ഏറ്റവും അടുത്ത സുഹൃത്ത് ഒരു ഗായകനായിരുന്നു. അദ്ധ്യാപകന് ഇല്ലാതിരുന്ന സമയത്ത് ഈ സുഹൃത്ത് ക്ലാസ്സിനു നടുവില് എഴുന്നേറ്റു നിന്നുകൊണ്ട് സിനിമാ ഗാനങ്ങള് അടിച്ചുതകര്‍ത്തിരുന്നു. അങ്ങനെ ഒരുദിവസം ഈ വിദ്വാന് വായ്പാട്ട് ആരംഭിച്ചു.\n'നക്ഷത്ര ദീപങ്ങള് തിളങ്ങി, നവരാത്രി മണ്ഡപം ഒരുങ്ങി\nരാജധാനി വീണ്ടും സ്വാതിതിരുനാളിന് രാഗ സുധ സാഗരത്തില് നീരാടി.\nആറാട്ടു കടവിലും ആനക്കൊട്ടിലിലും ആസ്വാദക ലക്ഷം നിറഞ്ഞു നിന്നു ------------\nനിശബ്ദരായി ജനം സ്വയം മറന്നുനിന്നു\nഈ ഗാനം അന്ന് എല്ലാ കുട്ടികള്‍ക്കും വളരെ പ്രിയപ്പെട്ടതായിരുന്നു. കാരണം കോറസ്സ് പാടാനുള്ള ഒരു മാര്‍ഗ്ഗം അവര് കണ്ടുപിടിച്ചിരുന്നു.\n''നാലമ്പലത്തിനുള്ളില്'' കഴിഞ്ഞു വരുന്ന വയലിന് ശബ്ദം അനുകരിച്ച് ക്ലാസ്സ് മുഴുവന്\n''എന്റമ്മോ എന്റമ്മോ'' എന്നും\n''നാടകശാലക്കുള്ളില്'' എന്നുകഴിയുമ്പോളും വീണ്ടും ''എന്റമ്മോ എന്റമ്മോ'' ആവര്‍ത്തിച്ചും ഞങ്ങള് ഈ ഗാനം അത്യധികം ആസ്വദിച്ചിരുന്നു.\nനിശബ്ദരായി എന്ന അടുത്ത വരിയിലേക്ക് കടന്നതും, ബഹളം കേട്ട ഹെഡ് മാസ്റ്റര് നീളം കൂടിയ ഒരു ചൂരലുമായി ക്ലാസ്സ് മുറിയിലേക്ക് കടന്നതും ഒരുമിച്ചായിരുന്നു.\nപൂങ്കാവ് പള്ളിയിലെ പെരുനാളുകാണുവാന് ഈ സുഹൃത്തുമൊപ്പം ഒരിക്കല് പോവുകയുണ്ടായി. കുപ്പിവള, ബലൂണ്, കപ്പലണ്ടി കച്ചവടക്കാര്‍ക്കിടയിലൂടെ, മരണക്കിണര് മോട്ടോര് സൈക്കിള് അഭ്യാസം കാണാനായി ഞങ്ങള് കടല്‍പ്പുറത്തേക്ക് നടന്നു നീങ്ങി.\nഅലങ്കാര തൊങ്ങലുകള് വലിച്ചുകെട്ടിയ മുളയുടെ മുകളറ്റത്ത് എതിര്‍ദിശയിലേക്ക് നോക്കിയിരിക്കുന്ന രണ്ട് കോളാമ്പി ഉച്ചഭാഷിണികള്. ഈ കോളാമ്പികള് ഒരിക്കലൂം ഇണങ്ങുകയില്ലേ? എപ്പോള് നോക്കിയാലും പരസ്പരം മുഖം തിരിച്ചെ നിലകൊള്ളുക ഉള്ളു.\nകടല്‍ക്കാറ്റിന്റെ തണുപ്പ് ശരീരത്തില് ഒട്ടിപിടിക്കുന്നു. നിലാ വെളിച്ചത്താല് ശുഭ്ര വസ്ത്ര ധാരിയായ ധരത്രി . ശാന്തമായ കടലിരമ്പത്തോടൊപ്പം ഒഴുകിയെത്തുന്നു ഒരു ശോക ഗാനം.\nമിഴിയോരം നിലാവലയോ പനനീര്‍മണിയോ കുളിരോ\nമഞ്ഞില് വിരിഞ്ഞ പൂവേ പറയൂ നീ ഇളം പൂവേ\nശിശിരങ്ങള് കടം വാങ്ങും\nഓരോ രജനി യാമം\nഎങ്ങോ കൊഴിയും നേരം\nഎന്റെ ഹൃദയം തേങ്ങി!\nഈ ഗാനം ശ്രവിച്ചപ്പോള് അറിയാതെ എന് ഹൃദയവും തേങ്ങുന്നു.\nജെറി അമല്‍ദേവ് എന്ന സംഗീത സംവിദായകനാണ് ഈ ഗാനം ചിട്ടപ്പെടുത്തിയത്. സംഗീതത്തെ നെഞ്ചിലേറ്റിയ സുഹൃത്ത് വിവരിച്ചു. മലയാളത്തില് ഇതിനുമുമ്പ് ഇങ്ങനെ ഒരു ഈണം ഉണ്ടായിട്ടില്ല. ആദ്യ ശ്രവണത്തില് തന്നെ ഉള്ളിനുള്ളിലേക്ക് അലിഞ്ഞു ചേരുന്ന ഒരനുഭൂതി.\nപക്ഷെ എന്റെ മനസുടക്കിയത് അര്‍ത്ഥവത്തായ വരികളിലായിരുന്നു. ആരായിരിക്കും ഈ ഗാനത്തിന്റെ രചയിതാവ്?\nഉച്ചക്ക് ശേഷം മൂന്നു മണിക്കാണ് കെമിസ്ട്രി ട്യൂഷന്. വെയിലത്ത് രണ്ട് മൈല് സൈക്കിള് ചവിട്ടി പ്രൊഫസ്സറിന്റെ വീട്ടില് എത്തുമ്പേഴേക്കും ആകെ വാടിത്തളര്‍ന്നിരിക്കും. ഇടറോഡിലൂടെ പോയാല് തണല് മരങ്ങളുടെ ശീതളഛായയില് റോഡരികിലെ വീടുകളില് നിന്നും കേള്‍ക്കുന്ന ചലച്ചിത്ര ഗാനമൊക്കെ ആസ്വദിച്ച് ആയാസ രഹിതമായി ലക്ഷ്യത്തിലെത്താം. അങ്ങനെയുള്ള ഒരുയാത്രയിലാണ്\n''ഒറ്റ കമ്പി നാദം മാത്രം മൂളും വീണാ ഗാനം ഞാന്\nഏക ഭാവം ഏതോ താളം മൂക രാഗ ഗാനാലാപം\nഈ ധ്വനിമണിയില് ഈ സ്വരഗതിയില് ഈ വരിശകളില്''\nഎന്ന ഗാനം എന്നെ തേടിയെത്തിയത്.\nകൗമാര പ്രായത്തിലായിരുന്ന കോളേജ് കുമാരന്മാരുടെ കാമുക സങ്കല്പ്പങ്ങളെ അടിമുടി ആവാഹിച്ച ഈ ഗാനം, അനേകം നാളുകള് കലാലയത്തില്, കുട്ടികള് ആലപിച്ചു കൊണ്ടേയിരുന്നു.\nവിദ്യുച്ഛക്തി നഷ്ടപെട്ട ഒരുരാവില്, കൊതുകിന്റെ മൂളലുകള്‍കേട്ട്, പി ഭാസ്‌കരന്റെ ''ഒറ്റക്കമ്പിയുള്ള തംബുരു''എന്ന പുസ്തകത്തില് നോക്കിയപ്പോള് ലഭിച്ച പ്രചോദനമാണ് ഈ ഗാനരചനക്ക് പ്രചോദനമായത് എന്ന് കവി പിന്നീട് വെളിപ്പെടുത്തുകയുണ്ടായി.\nജീവിത ചക്രം വീണ്ടും മുന്നോട്ടു കറങ്ങി, സമയ രഥങ്ങളില് ഞങ്ങള് മറുകര തേടി. മൂന്നു വയസ്സുകാരന് മകനെ കുളിപ്പിക്കുമ്പോള് ഞങ്ങളോടൊപ്പം അവനും പാടി,\n'ഓലത്തുമ്പത്തിരുന്നൂഞ്ഞലാടും ചെല്ല പൈങ്കിളി,\nബാലഗോപാലനെ എണ്ണതേക്കുമ്പോള് പാടെഡി'\nമലയാള അക്ഷരങ്ങള് ഇളം പ്രായത്തില് പഠിച്ചെടുക്കുവാന് മകനെ,\nഈ വരികള് വളരെ അധികം സഹായിച്ചു.\nപെറുക്കി പെറുക്കി സംസാരിക്കാന് ആരംഭിച്ച രണ്ടു വയസ്സുള്ള മകള്‍ക്ക് ഏറ്റവും ഇഷ്ടമുള്ള ഗാനം\n''ഒരു മുറൈ വന്തു പാര്‍ത്തായ'.\nഈ ഗാനം ശ്രവിക്കുമ്പോള് തന്നെ പിഞ്ചു കൈകാലുകള് കൊണ്ട് നൃത്തം വച്ച്,\n'പാര്‍ത്തായ,പാര്‍ത്തായ'' എന്നാവര്‍ത്തിച്ചാവര്‍ത്തിച്ച് പാടുമായിരുന്നു.\nമലയാളികളുടെ നാവില് തേനും വയമ്പും ഇറ്റിച്ച്, കിലുകില് പമ്പരം കറക്കി, ഏഴു സ്വരങ്ങളും തഴുകിയെത്തിയ കാവ്യ സ്രോതസ്സായിരുന്നു ബിച്ചു തിരുമലയുടെ വിരല്‍ത്തുമ്പുകള്.\nഅദ്ദേഹത്തിന്റെ ഓര്‍മ്മകള് മുഴുക്കാപ്പ് ചാര്‍ത്തുകയും, വിയോഗത്താലുണ്ടായ ദുഃഖം, അഭിഷേകം നടത്തുകയും, കലശങ്ങള് ആടുകയും ചെയ്യുന്നു ഈ വേളയില്, അദ്ദേഹം നമുക്കായി നല്കിയ ഉപദേശം ശിരസ്സാവഹിക്കാം.\nകുഞ്ഞേ നീ പഠിച്ചു മിടുക്കനായി എത്ര വലിയവനായാലും!\nഅമ്മതന് അമ്മിഞ്ഞപ്പാലിന്റെ മാധുര്യം\nബാല്യവും, കൗമാരവും ഒക്കെ തിരിച്ചു വന്ന പ്രതീതി . നന്നായിരിക്കുന്നു .\nമനോഹരം ഈ വിവരണം. ഒരു ഗാനരചയിതാവിനെ ഓർക്കുമ്പോൾ ഗാനങ്ങൾ അലയടിച്ചെത്തണം.


മലയാളികളുടെ മനംകവർന്ന് ‘മാമാങ്കം’; മമ്മൂട്ടിയുടെ സൂപ്പർ എൻട്രിയിൽ ത്രില്ലടിച്ച് തീയേറ്ററുകളിൽ ഹർഷാരവം!! – BengaluruVartha\nDecember 12, 2019 December 12, 2019 ആൻ ജുവൽ\nമലയാളികളുടെ മനംകവർന്ന് ‘മാമാങ്കം’; മമ്മൂട്ടിയുടെ സൂപ്പർ എൻട്രിയിൽ ത്രില്ലടിച്ച് തീയേറ്ററുകളിൽ ഹർഷാരവം!! റിലീസിങ് കേന്ദ്രങ്ങളിലെല്ലാം മികച്ച പ്രതികരണമാണ് ലഭിക്കുന്നത്. മലയാളി പ്രേക്ഷകർ ഉത്സവമായാണ് ചിത്രത്തിന്റെ റിലീസ് ഏറ്റെടുത്തിരിക്കുന്നത്.\nദേശാഭിമാനത്തിനുവേണ്ടി ജീവൻവെടിഞ്ഞ ധീര ചാവേറുകളുടെ ഇതിഹാസകഥ പറയുന്ന ചിത്രത്തിൽ അന്നത്തെ കാലഘട്ടം കൃത്യമായി പുനഃസൃഷ്ടിച്ചിട്ടുണ്ട്. ചിത്രത്തിന് ആശംസകളുമായി സിനിമാലോകം ഒന്നടങ്കം എത്തിയിട്ടുണ്ട്.\nകേരളത്തിന്റെ ചരിത്രത്തെ ഓര്‍മ്മിപ്പിക്കുന്ന സിനിമ ഓരോ മലയാളിയും കണ്ടിരിക്കേണ്ടതാണെന്നും അന്യ ഭാഷക്കാരെയും ഈ ചിത്രം കാണുവാന് പ്രേരിപ്പിക്കണമെന്നും നടനും സിനിമാ നിര്‍മ്മാതാവും കൂടിയായ മനോജ് പറഞ്ഞു.\nമമ്മൂട്ടിക്കൊപ്പം തന്നെ സിനിമയില് തിളങ്ങുന്ന മറ്റൊരു താരമാണ് യുവ താരം ഉണ്ണി മുകുന്ദന്. മലയാളം സിനിമ ടെലിവിഷന് അവാര്‍ഡ് ദാന ചടങ്ങില് യൂത്ത് ഐക്കണ് പുരസ്‌കാരം ഏറ്റു വാങ്ങാനെത്തിയ ഉണ്ണി മാമാങ്ക വിശേഷങ്ങള് പ്രേക്ഷകര്‍ക്കായി പങ്കുവെച്ചിരുന്നു. നിറഞ്ഞ ഹര്‍ഷാരവത്തോടെ ആയിരുന്നു കാണികള് ഉണ്ണിയുടെ വാക്കുകള് സ്വീകരിച്ചിരുന്നത്.\nഒരിടവേളയ്ക്ക് ശേഷം മമ്മൂട്ടി വീണ്ടും ചരിത്ര കഥാപാത്രമായി എത്തുന്ന ഈ സിനിമയ്ക്ക് നല്ല പ്രതികരണമാണ് എല്ലായിടത്ത് നിന്നും ലഭിക്കുന്നത്. എം പത്മകുമാര് സംവിധാനം ചെയ്തിരിക്കുന്ന മാമാങ്കം നിര്‍മ്മിച്ചിരിക്കുന്നത് വേണു കുന്നപ്പിള്ളിയാണ്.\nമമ്മൂട്ടിക്കും ഉണ്ണി മുകുന്ദനും പുറമെ കനിഹ, അനു സിത്താര, സിദ്ദിഖ്, തരുണ് അറോറ, സുദേവ് നായര്, സുരേഷ് കൃഷ്ണ, രതീഷ് കൃഷ്ണ തുടങ്ങിയവരും പ്രധാന വേഷങ്ങള് കൈകാര്യം ചെയ്യുന്നുണ്ട്. മലയാളത്തിനു പുറമേ, തമിഴ്, തെലുങ്ക്, ഹിന്ദി ഭാഷകളിലും ചിത്രം റിലീസ് ചെയ്യുന്നുണ്ട്.\nപ്രഖ്യാപനം മുതല്‍ത്തന്നെ വാര്‍ത്തകളില് നിറഞ്ഞുനിന്ന സിനിമ കാത്തിരിപ്പിന് വിരാമമിട്ട് റിലീസ് ചെയ്തതിന്റെ സന്തോഷത്തിലാണ് ആരാധകര്. അഡ്വാന്‍സ് ബുക്കിംഗുകളും ടിക്കറ്റുകളുമെല്ലാം ചൂടപ്പം പോലെ നേരത്തെ തന്നെ വിറ്റുപോയിരുന്നു.\nക്രിസ്മസിന് മുന്നോടിയായി തിയേറ്ററുകളിലേക്കെത്തുന്ന ചിത്രത്തിന് ഗംഭീര വരവേല്‍പ്പാണ് ആരാധകര് നൽകുന്നത്.\nവീട്ടിൽ അതിക്രമിച്ചുകടന്ന് വിദ്യാർഥിനിയെ പീഡിപ്പിച്ച യുവാവിനെ അറസ്റ്റുചെയ്തു


പ്രധാനമന്ത്രിയുടെ ദുരിതാശ്വാസ ഫണ്ടിലേക്ക് വന്‍തുക സംഭാവന ചെയ്ത് വീരമൃത്യു വരിച്ച സെനികന്‍റെ ഭാര്യ | widow of 1965 India-Pakistan war veteran donates to lakh for pm relief fund\nപ്രധാനമന്ത്രിയുടെ ദുരിതാശ്വാസ ഫണ്ടിലേക്ക് വന്‍തുക സംഭാവന ചെയ്ത് വീരമൃത്യു വരിച്ച സെനികന്‍റെ ഭാര്യ\n1965ലെ ഇന്ത്യ പാകിസ്ഥാന് യുദ്ധത്തില് വീരമൃത്യു വരിച്ച സെനികന്‍റെ ഭാര്യയാണ് കൊവിഡ് 19നെതിരായ പോരാട്ടത്തില് രാജ്യത്തിനൊപ്പം അണി ചേര്‍ന്നത്.\nRudraprayag, First Published May 17, 2020, 11:18 AM IST\nഡെറാഡൂണ്: പ്രധാനമന്ത്രിയുടെ ദുരിതാശ്വാസ ഫണ്ടിലേക്ക് രണ്ട് ലക്ഷം രൂപ സംഭാവന ചെയ്ത് 1965ലെ ഇന്ത്യ പാകിസ്ഥാന് യുദ്ധത്തില് വീരമൃത്യു വരിച്ച സെനികന്‍റെ ഭാര്യ. രുദ്രപ്രയാഗ് സ്വദേശിയായ ദര്‍ശനി ദേവി റോത്തന് എന്ന എണ്‍പതുകാരിയാണ് കൊവിഡ് 19നെതിരായ പോരാട്ടത്തില് രാജ്യത്തിനൊപ്പം അണി ചേര്‍ന്നത്.\nതന്‍റെ ജീവിതം താന് ജീവിച്ചതാണ്. എന്‍റെ ഭര്‍ത്താവിന് ഇക്കാര്യത്തില് അഭിമാനം തോന്നും. ഈ പണം രാജ്യത്തിന് വേണ്ടിയുള്ളതാണെന്നും ദര്‍ശനി ദേവി പറയുന്നു. ദര്‍ശനി ദേവിക്ക് ഇരുപത്തിയഞ്ച് വയസ് മാത്രമുള്ളപ്പോഴാണ് ഭര്‍ത്താവ് ബ്രിജേന്ദ്ര കുമാര് ഇന്ത്യ പാകിസ്ഥാന് യുദ്ധത്തില് വീരമൃത്യു വരിച്ചത്. 27 വയസായിരുന്നു ബ്രിജേന്ദറിന് അപ്പോള്.\nഭര്‍ത്താവിന്‍റെ കുടുംബത്തിനൊപ്പമായിരുന്നു ദര്‍ശനി ദേവി താമസിച്ചിരുന്നത്. ഭര്‍ത്താവിനേക്കുറിച്ച് തനിക്ക് അഭിമാനമുണ്ട്. ഇത് എന്‍റെ രാജ്യത്തിനായി ചെയ്യാന് കഴിയുന്ന ചെറിയ കാര്യമാണെന്നും അവര് വിശദമാക്കിയതായി ന്യൂ ഇന്ത്യന് എക്സ്പ്രസ് റിപ്പോര്‍ട്ട് ചെയ്യുന്നു.\nകഴിഞ്ഞമാസം കൊവിഡ് പ്രതിരോധ പ്രവര്‍ത്തനങ്ങള്‍ക്കായി ജീവിതത്തിലെ സമ്പാദ്യം മുഴുവനായും നല്‍കിയ ദേവിക ഭണ്ഡാരിയെന്ന അറുപത്തിയെട്ടുകാരിയെ രാഷ്ട്രപതി രാം നാഥ് കോവിന്ദ് അഭിനന്ദിച്ചിരുന്നു. ഉത്തരാഖണ്ഡ് സ്വദേശിയായ ഇവര് 10 ലക്ഷം രൂപയാണ് പ്രധാനമന്ത്രിയുടെ ദുരിതാശ്വാസ നിധിയിലേക്ക് സംഭാവന ചെയ്തത്.\nwidow of 1965 India-Pakistan war veteran\nജോര്‍ജ്ജ് ഫ്ലോയിഡിന്‍റെ രക്തസാക്ഷിത്വത്തിന് ഒരു വയസ്; കറുത്ത വംശജരെ സംരക്ഷിക്കാന് നിയമം വേണമെന്ന് ആവശ്യം\nഗുജറാത്തിൽ കൊവിഡ് ബാധിച്ച് മരിച്ചവർക്കായി ഒരു പ്രാദേശിക പത്രം അച്ചടിച്ച ചരമക്കുറിപ്പ്\nഗാന്ധിജിയുടെ രക്തസാക്ഷിത്വം വിഷയമാക്കിയ 'ഇതാണെന്റെ പേര്' നാടകം ശ്രദ്ധേയമാകുന്നു\nവിലാപയാത്രക്കിടെ കണ്ണൂരിൽ അക്രമം: പെരിങ്ങത്തൂരിൽ സിപിഎം ഓഫീസുകൾക്ക് തീയിട്ടു


'വായിൽ എല്ലു സൂക്ഷിക്കുന്ന പട്ടി കുരക്കില്ല'! എസ്എഫ്ഐയെ വലിച്ച് കീറി യുവനേതാക്കൾ! | University College issue: PK Firos and Shafi Parambil against SFI - Malayalam Oneindia\nUpdated: Sat, Jul 13, 2019, 12:37 [IST]\nതിരുവനന്തപുരം: യൂണിവേഴ്‌സിറ്റി കോളേജിലെ എസ്എഫ്‌ഐ ഗുണ്ടായിസത്തിനെതിരെ രൂക്ഷമായ വിമര്‍ശനമാണ് ഉയര്‍ന്ന് വന്ന് കൊണ്ടിരിക്കുന്നത്. കോളേജ് ക്യാംപസ്സിലിരുന്ന് പാട്ട് പാടിയതില് തുടങ്ങിയ പ്രശ്‌നങ്ങള് അഖിലെന്ന വിദ്യാര്‍ത്ഥിയെ കുത്തി വീഴ്ത്തുന്നതിലേക്ക് വരെ എത്തിയത് കേരളത്തെ ഞെട്ടിച്ചിരിക്കുകയാണ്. എസ്എഫ്‌ഐയുടെ അഴിഞ്ഞാട്ടമാണ് ക്യാംപസ്സില് നടക്കുന്നത് എന്നാണ് വിദ്യാര്‍ത്ഥികളും പൂര്‍വ്വ വിദ്യാര്‍ത്ഥികളും അടക്കം ആരോപിക്കുന്നത്.\nഎസ്എഫ്‌ഐ യൂണിറ്റ് പ്രസിഡണ്ട് ശിവരഞ്ജിത്ത് ആണ് ബിരുദ വിദ്യാര്‍ത്ഥിയും എസ്എഫ്‌ഐ പ്രവര്‍ത്തകനുമായ അഖിലിനെ കുത്തി പരിക്കേല്‍പ്പിച്ചത്. കൊല്ലാനുളള ഉദ്ദേശത്തോടെയാണ് കുത്തിയതെന്ന് എഫ്‌ഐആര് പറയുന്നു. കുട്ടിസഖാക്കളുടെ ഗുണ്ടായിസത്തില് സിപിഎം ഉത്തരം മുട്ടിയിരിക്കുകയാണ്. സംഭവത്തില് എസ്എഫ്‌ഐയേയും സിപിഎമ്മിനേയും വലിച്ച് കീറി ഭിത്തിയില് ഒട്ടിച്ചിരിക്കുകയാണ് ഷാഫി പറമ്പില് എംഎല്‍എയും യൂത്ത് ലീഗിന്റെ പികെ ഫിറോസും.\nഫാസിസ്റ്റ് വിരുദ്ധ പോരാട്ടം ഇനിയും കനക്കും\nഷാഫി പറമ്പിലിന്റെ പ്രതികരണം ഇങ്ങനെ: ''ആദ്യം അവർ കെ എസ് യു ക്കാരെ കുത്തി, പിന്നെ മറ്റു പാർട്ടിക്കാരെ കുത്തി, പിന്നീട് അവർ AISF കാരെ കുത്തി. ഒടുവിൽ യൂണിവേഴ്‌സിറ്റി കോളേജ് ആയതോണ്ട് കുത്താൻ വേറെ ആളെ പെട്ടന്ന് കിട്ടാതെ വന്നപ്പോ SFIക്കാരനെ തന്നെ കുത്തി. സഹപാഠികൾ മാധ്യമങ്ങളിലൂടെ പറഞ്ഞത് അനുസരിച്ചാണേൽ SFI കൊടിയുമെടുത്ത് ആദ്യം ഇറങ്ങുന്നവനെ തന്നെ. സ്വാതന്ത്ര്യം ജനാധിപത്യം സോഷ്യലിസം ഓരോ ലോഡ് വീതം കൊടിയിൽ വെച്ചാ മതി, ഫാസിസ്റ്റ് വിരുദ്ധ പോരാട്ടം ഇനിയും കനക്കും''.\nയൂത്ത് ലീഗ് ജനറൽ സെക്രട്ടറി പികെ ഫിറോസും എസ്എഫ്ഐയെ രൂക്ഷമായി വിമർശിച്ച് രംഗത്ത് എത്തിയിട്ടുണ്ട്. ഫിറോസിന്റെ ഫേസ്ബുക്ക് പോസ്റ്റ് ഇങ്ങനെയാണ്: '' ഇക്കഴിഞ്ഞ കുറച്ചു വർഷങ്ങളായി എസ്.എഫ്.ഐ എന്ന സംഘടനയെ കുറിച്ച് നമ്മളെപ്പോഴൊക്കെയാണ് കേട്ടിട്ടുള്ളത്? തിരുവനന്തപുരം യൂണിവേഴ്സിറ്റി കോളേജിൽ ഗുണ്ടായിസം കാണിക്കുമ്പോൾ! അതല്ലെങ്കിൽ സദാചാര പോലീസ് ചമയുമ്പോൾ!! അതുമല്ലെങ്കിൽ അവരുടെ പീഢനത്തെ തുടർന്ന് ഏതെങ്കിലും പെൺകുട്ടി പഠനം നിർത്തി പോകുകയോ ആത്മഹത്യക്ക് ശ്രമിക്കുകയോ ചെയ്യുമ്പോൾ!!!\nഏതെങ്കിലും നേതാവു പ്രതിഷേധിച്ചോ?\nഇപ്പോഴിതാ കൂട്ടത്തിലൊരുത്തനെ തന്നെ കത്തി കൊണ്ട് കുത്തിയപ്പോഴും... സ്വന്തം സഹപ്രവർത്തകൻ അഭിമന്യുവിനെ കുത്തിക്കൊലപ്പെടുത്തിയ കേസിലെ പ്രതികളെ വർഷം ഒന്ന് കഴിഞ്ഞിട്ടും പിടി കൂടാതിരുന്നിട്ട് പെട്ടി തൂക്കികളായ ഏതെങ്കിലും നേതാവു പ്രതിഷേധിച്ചോ? ചരിത്രത്തിലാദ്യമായി SSLC കണക്ക് പരീക്ഷ ചോദ്യപ്പേപ്പർ ചോർന്നിട്ട് എസ്.എഫ്. ഐ സമരം നടത്തിയത് നമ്മളാരെങ്കിലും കണ്ടോ?\nകൂത്ത്പറമ്പ് രക്ത സാക്ഷികളെ ഓർത്തെങ്കിലും\nആയിരക്കണക്കിന് വിദ്യാർത്ഥികൾക്ക് പ്ലസ് വണ്ണിനും ഡിഗ്രിക്കും സീറ്റില്ലാതെ പെരുവഴിയിൽ നിൽക്കുമ്പോൾ ഈ സംഘടനയെ കുറിച്ച് നമ്മളെവിടെയെങ്കിലും കേട്ടോ? അധികാരക്കൊതിയൻമാരായ മന്ത്രിമാരുടെ ആർത്തി മാറ്റാൻ ചരിത്രത്തിലാദ്യമായി വിദ്യാഭ്യാസ വകുപ്പിനെ വിഭജിച്ചപ്പോൾ ഈ സംഘടന ഒരക്ഷരം മിണ്ടിയിരുന്നോ? നാടൊട്ടുക്കും സർക്കാർ, എയ്ഡഡ് മേഖലയെ അവഗണിച്ച് സ്വാശ്രയ കോഴ്സുകൾ വാരി വിതറിയപ്പോൾ കൂത്ത്പറമ്പ് രക്ത സാക്ഷികളെ ഓർത്തെങ്കിലും ഇവർ പ്രതികരിച്ചോ?\n'സ്വാതന്ത്ര്യം, ജനാധിപത്യം, സോഷ്യലിസം'\nകുട്ടികളെ കൊണ്ട് പാദപൂജ ചെയ്യാൻ നിർബന്ധിച്ചപ്പോഴും അതിനായി വിദ്യാഭ്യാസ മന്ത്രി സർക്കുലർ നൽകിയപ്പോഴും എസ്.എഫ്.ഐ സമരം ചെയ്തിരുന്നോ? ഒടുവിൽ ഇത്രയും കാലം എസ്.എഫ്.ഐ സിന്ദാബാദ് എന്ന് വിളിച്ചവർ തന്നെ ആ സംഘടനക്കെതിരെ പരസ്യമായി മുദ്രാവാക്യം വിളിച്ചിരിക്കുന്നു. നിങ്ങളുടെ കൊടിയിലെഴുതി വെച്ച 'സ്വാതന്ത്ര്യം, ജനാധിപത്യം, സോഷ്യലിസം' എവിടെ എന്ന് തിരുവനന്തപുരം യൂണിവേഴ്സിറ്റി കോളേജിലെ പെൺകുട്ടികളടക്കം ശബ്ദമുയർത്തി ചോദിക്കുന്നു.\nസൈലന്റ് ഫെഡറേഷൻ ഓഫ് ഇന്ത്യ\nഎസ്.എഫ്.ഐ എന്ന സംഘടന ഭരണം കിട്ടിയാൽ സൈലന്റ് ഫെഡറേഷൻ ഓഫ് ഇന്ത്യയാവാറുണ്ടെന്ന് കളിയായി പറയാറുണ്ട്. അത് അന്വർത്ഥമാക്കുന്ന നിലപാടുകളാണ് അവരിപ്പോൾ സ്വീകരിച്ചു കൊണ്ടിരിക്കുന്നത്. വായിൽ എല്ലു സൂക്ഷിക്കുന്ന പട്ടി കുരക്കില്ല എന്ന് പറഞ്ഞത് പോലെ അധികാരമെന്ന എല്ലിൻ കഷ്ണം തൊണ്ടയിൽ കുടുങ്ങിയത് കൊണ്ടാണോ എസ്എഫ്ഐ മിണ്ടാത്തതെന്ന് അവർ വ്യക്തമാക്കട്ടെ'' എന്നാണ് കുറിപ്പ് അവസാനിക്കുന്നത്.\nയൂത്ത് ലീഗ് നേതാവ് പികെ ഫിറോസിന്റെ ഫേസ്ബുക്ക് പോസ്റ്റ് വായിക്കാം\nsfi university college trivandrum shafi parambil PK Firos university എസ്എഫ്ഐ ഷാഫി പറമ്പില് പികെ ഫിറോസ് സംഘര്‍ഷം\nUniversity College issue: PK Firos and Shafi Parambil against SFI


ശാസ്ത്രചരിത്രത്തിൽ ഇന്ന് - സെപ്റ്റംബർ 30 – LUCA\nസെപ്റ്റംബർ 30 – ഹാൻസ് ഗൈഗർ (Hans Geiger 1882-1945 ) എന്ന ജർമൻ ഭൗതികജ്ഞന്റെ ജന്മദിനം. ഗൈഗർ കൗണ്ടർ (Geiger counter) എന്ന കണ നിദർശകം (particle detector), അണുകേന്ദ്രത്തിന്റെ കണ്ടെത്തലിലേക്കു നയിച്ച ഗൈഗർ-മാസ്ഡെൻ പരീക്ഷണം എന്നിവയാണ് അദ്ദേഹത്തിന്റെ ഏറ്റവും പ്രധാന നേട്ടങ്ങളായി ചൂണ്ടിക്കാണിക്കപ്പെടുന്നത്.\nജർമനിയിലെ എർലാങെൻ സർവകലാശാലയിൽനിന്ന് 1906ൽ പി.എച്ച്.ഡി നേടി, അധികം വൈകാതെ റഥർഫോഡ് (Ernest Rutherford) എന്ന പ്രശസ്ത അണുശാസ്ത്രജ്ഞനോടൊപ്പം ഉപരിഗവേഷണം നടത്തുവാനായി ഇംഗ്ലണ്ടിലെ പ്രശസ്തമായ മാഞ്ചസ്റ്റർ സർവകലാശാലയിലെത്തി. റഥർഫോഡിന്റെ സംഘത്തിലെ ഏറ്റവും പ്രധാന ശാസ്ത്രജ്ഞരിലൊരാളായി. അവിടെവച്ചാണ് അദ്ദേഹം ആദ്യമായി കണനിദർശകം നിർമിച്ചത്. ആൽഫാ കണങ്ങളുടെ സാന്നിധ്യം തിരിച്ചറിയാനായിരുന്നു ഈ പുതിയ ഉപകരണം രൂപകല്പനചെയ്തു നിർമിച്ചത്. ഉയർന്ന മൂല്യമുള്ള വൈദ്യുത ക്ഷേത്രത്തിൽ, ഒരു അടഞ്ഞ കുഴലിനുള്ളിൽ വളരെക്കുറഞ്ഞ മർദത്തിൽ സൂക്ഷിച്ചിരിക്കുന്ന വാതകത്തിലേക്ക് വീഴുന്ന ആൽഫാ കണം വാതകത്തിലെ ചില കണങ്ങളെ അയണീകരിക്കുകയും അങ്ങനെയുണ്ടാവുന്ന ചാർജിത കണങ്ങൾ വൈദ്യുതക്ഷേത്രത്തിന്റെ സ്വാധീനത്തിൽ ഇലക്ട്രോഡുകളിലേക്ക് ഓടുകയും ചെയ്യുന്നു. ഇതാണ് ഉപകരണം രേഖപെടുത്തുന്നത്. പരിചയമുള്ള വഴി ഉപേക്ഷിച്ച് പുത്തൻ വഴിയേ ചിന്തിക്കാൻ ധൈര്യം കാണിച്ചതിന്റെ ഫലമായിരുന്നു ഒരർഥത്തിൽ ആ കണ്ടുപിടിത്തം. വാതക കണങ്ങളെ അയണീകരിക്കാൻ ശേഷിയുള്ള, ആൽഫാ കണങ്ങളേയും മറ്റു വികിരണങ്ങളേയുമാണ് ഈ ഉപകരണത്തിന് കണ്ടെത്തി അളക്കാനാവുന്നത്.\nഗൈഗർ മുലെർ റേഡിയേഷൻ കൗണ്ടർ.\nപിന്നീട് വാൽഥർ മുലെർ (Walther Müller) എന്ന ശാസ്ത്രജ്ഞനുമായി സഹകരിച്ചു നടത്തിയ പരിഷ്ക്കരണങ്ങളിലൂടെ ഈ ഉപകരണത്തെ കൂടുതൽ പ്രവർത്തനക്ഷമവും ഈടുള്ളതുമാക്കി. അങ്ങനെ ഇത് ഗൈഗർ-മുലെർ കൗണ്ടറായി. അണുഗവേഷണത്തിലും പലവ്യവസായ സ്ഥാപനങ്ങളിലും ഈ ഉപകരണം ഇന്നും ഉപയോഗിക്കപ്പെടുന്നു. ഇലക്ട്രോണിക്സ് ഉപയോഗിച്ച് വളരെ പരിഷ്ക്കരിക്കപ്പെട്ടവയാണ് ഇന്ന് അധികവും.\nഇന്ന് നമുക്ക് അണുവിന്റെ വലിപ്പത്തെക്കുറിച്ചും അതിനുള്ളിലെ അണുകേന്ദ്രത്തിന്റെ വലിപ്പത്തെക്കുറിച്ചും കുറച്ചൊക്കെ ധാരണയുണ്ട്. അതിനു കാരണമായത് റഥർഫോഡിന്റേയും ഗൈഗറിന്റേയുംമറ്റും ഗവേഷണപഠനങ്ങളാണ്. മൊത്തം അണുവിനെക്കാൾ എത്രയോ ചെറിയ, ലക്ഷത്തിലൊരംശം, കേന്ദ്ര ഭാഗത്താണ് അണുവിന്റെ ദ്രവ്യമാനത്തിൽ ഏറിയ പങ്കും എന്ന അതിപ്രധാനമായ കണ്ടെത്തൽ നടത്താൻ റഥർഫോഡിന് സഹായമായത് ഗൈഗറുമായിച്ചേർന്നുള്ള ഗവേഷണമാണ്.\n1912ൽ ഗൈഗർ ജന്മനാട്ടിലേക്കു മടങ്ങി. ബർലിനിലെ ‘ജർമൻ നാഷണൽ ഇൻസ്റ്റിറ്റ്യൂട്ട് ഫോർ സയൻസ് ആൻഡ് ടെക്‌നോളജി’ എന്ന ഗവേഷണസ്ഥാപനത്തിൽചേർന്ന് അണുഘടനയെ സംബന്ധിച്ച ഗവേഷണം തുടർന്നു. അവിടെ ബഥേ (Walter Bothe) എന്ന ശാസ്ത്രജ്ഞനുമായിച്ചേർന്ന് നടത്തിയ പ്രവർത്തനങ്ങളും ഏറെ ശ്രദ്ധിക്കപ്പെട്ടു.\nGeiger counter, Science calendar, science calender, ഗൈഗർ കൗണ്ടർ, ശാസ്ത്രകലണ്ടർ, സയൻസ് കലണ്ടർ, ഹാൻസ് ഗൈഗർ


എം ശിവശങ്കറിന്റെ ജാമ്യാപേക്ഷ തള്ളി - Keralabhooshanam Daily എം ശിവശങ്കറിന്റെ ജാമ്യാപേക്ഷ തള്ളി\nHome/NEWS/എം ശിവശങ്കറിന്റെ ജാമ്യാപേക്ഷ തള്ളി\nഎം ശിവശങ്കറിന്റെ ജാമ്യാപേക്ഷ തള്ളി\nസ്വര്‍ണക്കടത്തു കേസില് മുഖ്യമന്ത്രിയുടെ മുന് പ്രിന്‍സിപ്പല് സെക്രട്ടറി എം ശിവശങ്കറിന്റെ ജാമ്യാപേക്ഷ തള്ളി. ശിവശങ്കറിന് ജാമ്യം നല്‍കുന്നതിനെ എതിര്‍ത്തുകൊണ്ട് എന്‍ഫോഴ്‌സ്‌മെന്റ് ഡയറക്ടറേറ്റ് ഉന്നയിച്ച വാദങ്ങള് അംഗീകരിച്ചുകൊണ്ടാണ് എറണാകുളം പ്രിന്‍സിപ്പല് സെഷന്‍സ് കോടതിയുടെ ഉത്തരവ്.\nസ്വര്‍ണക്കടത്തു കേസിലെ എന്‍ഐഐ അന്വേഷണവുമായി പൊരുത്തപ്പെടും വിധമല്ല ഇഡിയുടെ കണ്ടെത്തലുകള്. ലോക്കറിലെ പണം ലൈഫ് മിഷനിലെ കോഴയാണെന്നാണ് പറയുന്നത്. മറ്റു കേസിലെ കോഴപ്പണം ഇഡിയുടെ കേസുമായി എങ്ങനെ ബന്ധപ്പെടുത്താനാവും? ഒരു തെളിവുമില്ലാതെ പ്രതിയുടെ മൊഴി മാത്രം വച്ചാണ് ഇഡി അന്വേഷണം മുന്നോട്ടുകൊണ്ടുപോവുന്നത്. മുഖ്യമന്ത്രിയുടെ ഓഫിസാണ് ഇഡിയുടെ ലക്ഷ്യമെന്നും ശിവശങ്കറിന്റെ അഭിഭാഷകന് പറഞ്ഞു


എറണാകുളം ശിവക്ഷേത്രം | ഹൈന്ദവം\nHome » എറണാകുളം ശിവക്ഷേത്രം\nഎറണാകുളം എന്നൊരു നഗരം ഉണ്ടായിരുന്നില്ല. പണ്ട് ഇവിടെ ഒരു ദ്വീപായിരുന്നു. ചതുപ്പുനിറഞ്ഞ പ്രദേശം. എറണാകുളം ശിവക്ഷേത്രമാണ് പേരുണ്ടാവാന് കാരണമെന്ന് പുരാവൃത്തം. തമിഴില് ശിവന് ഇരയനാര് എന്നു പേരുണ്ടെന്നും ഇരയനാര് വിരാചിക്കുന്ന സ്ഥലം എന്നതുകൊണ്ടും ഋഷിനാഗക്കുളം എന്ന സ്ഥലനാമവും കൂടി ചേര്‍ന്നാണ് എറണാകുളം എന്ന പേരുണ്ടായതെന്ന് ഐതിഹ്യം. ക്ഷേത്രത്തിന് പടിഞ്ഞാറ് കൊച്ചിക്കായല്. അടുത്ത് നാഗക്കുളം ബോട്ട് ജട്ടി, സായന്തനങ്ങളില് കാറ്റുകൊള്ളാന് പറ്റിയ മനോഹരമായ ഒരു പാര്‍ക്ക്. കിഴക്ക് ഹനുമാന് ക്ഷേത്രവും വടക്ക് സുബ്രഹ്മണ്യക്ഷേത്രവും ഉണ്ട്. മഹാദേവര് ക്ഷേത്രത്തിനോടടുക്കുമ്പോള് ശ്രീകോവിലിനു മുകളില് വെട്ടിത്തിളങ്ങുന്ന സ്വര്‍ണ്ണത്താഴികക്കുടങ്ങള്. കിഴക്കും പടിഞ്ഞാറും ഗോപുലവാതിലുകള്. പടിഞ്ഞാറേ ഗോപുരം പ്രൗഢ ഗംഭീരം. അതിനടുത്ത് വെടിപ്പുര. അകത്ത് വിശാലമായ ആനക്കൊട്ടില്. ഇടതുവശത്ത് എറണാകുളത്തപ്പന് ഹാള്. ബലിക്കല്‍പുരയുടെ മുന്നിലും സ്വര്‍ണ്ണധ്വജത്തിന് മുകളിലും നന്ദികേശന്. മണല്‍നിറഞ്ഞ പറമ്പില് കല്ലുപാകിയ പ്രദക്ഷിണ വഴി.\nപടിഞ്ഞാറോട്ട് ദര്‍ശനമായി പരമശിവന് ശ്രീകോവിലില് പ്രശോഭിക്കുന്നു. ആദ്യം കിഴക്കോട്ട് ദര്‍ശനമായിരുന്ന എറണാകുളത്തപ്പന്. പഴയന്നൂര് ഭഗവതിക്കു ദര്‍ശനമേകാന് പടിഞ്ഞാറോട്ടായി എന്ന് പഴമ. ഗണപതി, ശാസ്താവ്, കിരാതമൂര്‍ത്തി, നാഗരാജാവ് തുടങ്ങിയ ഉപദേവന്മാരുണ്ട്. അഞ്ചു പൂജകളുള്ള ഈ മഹാക്ഷേത്രത്തില് നിര്‍മ്മാല്യം തൊഴുന്നത് വിശേഷം. അഭിഷേകം കഴിഞ്ഞാല് ഉണക്കലരിച്ചോറുകൊണ്ടുള്ള നിവേദ്യം. പിന്നെ ശര്‍ക്കരപായസം. ശ്രീവേലിക്കുശേഷം പന്തീരടി പൂജ. ഉച്ചപൂജ കഴിഞ്ഞ് നട അടച്ചാല് വൈകിട്ട് നാലുമണിക്ക് തുറക്കും. പ്രധാനവഴിപാട് ആയിരത്തി ഒന്നു കുടം ജലധാര. എള്ളു തുലാഭാരവുമുണ്ട്. കിഴക്കേനടയില് വിളക്കുവച്ചാല് മംഗല്യഭാഗ്യസിദ്ധിക്ക് നല്ലതെന്ന് വിശ്വാസം.\nപണ്ട് ഹിമാലയത്തില് കുലുമുനി എന്നൊരു താപസ്സന് പാര്‍ത്തിരുന്നു. ആ മഹര്‍ഷിയുടെ ആശ്രമത്തിലേക്ക് ആവശ്യമായ പൂജാദ്രവ്യങ്ങള് ശേഖരിക്കാന് ദേവലന് എന്നൊരു മുനികുമാരനുണ്ടായിരുന്നു. ഒരിക്കല് ദേവലനെ പാമ്പു കടിച്ചു. ആ പാമ്പിനെ മുനികുമാരന് കയ്യോടെ കുരുക്കിട്ട് പിടിച്ചു. അതോടെ പാമ്പ് ചത്തു. ഇതു കണ്ട മുനി ദേവലന് ഒരു സര്‍പ്പമായിത്തീരട്ടേ എന്നു ശപിച്ചു. അങ്ങനെ ദേവലന് നാഗര്‍ഷി എന്ന നാഗമായി തീര്‍ന്നു. നാഗര്‍ഷി മുനിയോട് മോക്ഷത്തിനായി കേണു. അപ്പോള് മുനി പറഞ്ഞു കിഴക്കന് ദിക്കിലെ ഒരു പര്‍വ്വതത്തില് ശിവലിംഗവും കാത്തു കഴിയുന്ന ഒരു നാഗമുണ്ട്. ആ ശിവലിംഗം എടുത്ത് രാമേശ്വരത്ത് പൂജിച്ച് അവിടെനിന്നും വടക്കോട്ട് യാത്ര ചെയ്യുമ്പോള് എവിടെയെങ്കിലും ഒരിടത്ത് ശിവലിംഗം ഉറയ്ക്കും. അവിടെവച്ച് നിനക്ക് ശാപമോക്ഷം ലഭിക്കും. അങ്ങനെ നാഗര്‍ഷി എറണാകുളത്ത് എത്തി. കാട്ടിലെ കുളത്തില് ഇറങ്ങി കുളിച്ചശേഷം നാഗര്‍ഷി വിഗ്രഹം പുജിക്കാന് തുടങ്ങി. കുളത്തില് നിന്ന അലക്കുകാരന് ഇതു കണ്ടു. അവര് ആളുകളെ കൂട്ടി തല്ലിയോടിക്കാന് ശ്രമിച്ചു. ശിവലിംഗമെടുത്ത് നാഗര്‍ഷിയും ഓടാന് തുടങ്ങി. എന്നാല് ശിവലിംഗം എടുക്കാന് കഴിഞ്ഞില്ല. അത് അവിടെ ഉറച്ചുപോയി. അന്ന് ശിവലിംഗം ഉറച്ച സ്ഥാനത്താണ് ഈ ക്ഷേത്രം. നാഗര്‍ഷിമോക്ഷം പ്രാപിച്ച് അപ്രതൃക്ഷനായി. പരശുരാമന് എത്തി ആ വിഗ്രഹത്തിന്റെ പ്രതിഷ്ഠാകര്‍മ്മം നിര്‍വ്വഹിച്ചു. പിന്നീട് തൂശത്തു വില്വമംഗലം സ്വാമിയാരുടെ നിര്‍ദ്ദേശപ്രകാരം ക്ഷേത്രം പണിയിച്ചു. പടിഞ്ഞാറോട്ട് ദര്‍ശനമായി പ്രതിഷ്ഠാ കര്‍മ്മം നടത്തി. കിഴക്കേനടയില് ശ്രീ പാര്‍വ്വതിയുടെ ചൈതന്യമുണ്ടെന്നു കണ്ടതിനാല് കിഴക്കേവാതില് അടച്ചിടണമെന്നും സ്വാമിയാര് നിര്‍ദ്ദേശിച്ചു. ഇങ്ങനെ അടച്ച കതക് ആണ്ടിലൊരിക്കല് തുറക്കാറുണ്ടായിരുന്നെങ്കിലും ഇപ്പോള് തുറക്കാറേയില്ല.\nരാവിലെ നാല് മണിക്ക് നട തുറക്കും. നിർമാല്യദർശനത്തിനുശേഷം അഭിഷേകവും മലർനിവേദ്യവും നടക്കും. അഞ്ചു പൂജകൾ പതിവുണ്ട്. മൂന്നു ശീവേലിയുമുണ്ട്. ക്ഷേത്രത്തിലെ പ്രധാന വഴിപാടുകൾ ആയിരത്തൊന്ന് കുടം ജലാഭിഷേകവും കതിനവെടിയും എള്ളുകൊണ്ടുള്ള തുലാഭാരവുമാണ്. ശ്രീപാർവതി ചൈതന്യമുണ്ടെന്ന് വിശ്വസിക്കപ്പെടുന്ന കിഴക്കേനടയിൽ വിളക്ക് വച്ചാൽ മംഗല്യഭാഗ്യമുണ്ടാകുമെന്നാണ് കരുതപ്പെടുന്നത്..\nഎറണാകുളം ക്ഷേത്രത്തിലെ ഉത്സവം മകര മാസത്തിലാണ്. ഏഴ് ദിവസം നീണ്ടുനിൽക്കുന്ന ഉത്സവം തിരുവാതിര ആറാട്ടോടുകൂടി പര്യവസാനിക്കുന്നു. ഗംഭീര ആനയെഴുന്നള്ളിപ്പും മേളവും വിവിധ കലാപരിപാടികളും ഉത്സവത്തിന് മാറ്റുകൂട്ടുന്നു.


ഐപിഎല് 2021: ചെന്നൈ സൂപ്പര് കിംഗ്‌സ് ഫൈനലില്;4വിക്കറ്റിന് ഡല്‍ഹി ക്യാപിറ്റല്‍സിനെ തകര്‍ത്തു - IPL 2021: Ruturaj Gaikwad heroics guide CSK to 9th final, DC head to Qualifier2after Dubai thrashing - Malayalam News\nIPL 2021: ചെന്നൈ സൂപ്പര് കിംഗ്‌സ് ഫൈനലില്;4വിക്കറ്റിന് ഡല്‍ഹി ക്യാപിറ്റല്‍സിനെ തകര്‍ത്തു\nഡല്‍ഹി ക്യാപിറ്റല്‍സിനെ നാലു വിക്കറ്റിന് തോല്‍പ്പിച്ച് ചെന്നെ സൂപ്പര് കിംഗ്‌സ് ഫൈനലില് എത്തി. ഒന്‍പതാം തവണയാണ് ചെന്നെ ഫൈനല് മത്സരത്തിലേക്ക് യോഗ്യത നേടുന്നത്.\nഐപിഎല് 2021: ചെന്നൈ സൂപ്പര് കിംഗ്‌സ് ഫൈനലില്\n(Updated 11 Oct 2021, 9:17 AM IST)\nദുബായില് അരങ്ങേറിയ ഐപിഎല് സെമിഫൈനലില് ഡല്‍ഹി ക്യാപിറ്റല്‍സിനെ നാലു വിക്കറ്റിന് തോല്‍പ്പിച്ച് ചെന്നെ സൂപ്പര് കിംഗ്‌സ് ഫൈനലില് എത്തി. ഒന്‍പതാം തവണയാണ് ചെന്നെ ഫൈനല് മത്സരത്തിലേക്ക് യോഗ്യത നേടുന്നത്. അവസാന ഓവറില് എംഎസ് ധോണി നേടിയ വിന്നിംഗ് ഷോട്ടിലാണ് ചെന്നൈ ഐപിഎല് ഫൈനല് യോഗ്യത നേടിയത്.\nഡല്‍ഹി ക്യാപിറ്റല്‍സ് ഇതോടെ ക്വാളിഫയര്-2 നായി ഷാര്‍ജയിലേക്ക് പോകും. കൊല്‍ക്കത്ത നൈറ്റ് റൈഡേഴ്‌സും റോയല് ചലഞ്ചേഴ്‌സ് ബാംഗ്ലൂരും തമ്മില് തിങ്കളാഴ്ച നടക്കുന്ന എലിമിനേറ്ററിലെ വിജയി ഋഷഭ് പന്തിന്റെ നേതൃത്വത്തിലുള്ള ഡിസിയെ നേരിടും. ദുബായിലാണ് ഫൈനല് നടക്കുക.\n173 റണ്‍സ് വിജയലക്ഷ്യം പിന്തുടര്‍ന്ന സിഎസ്‌കെയ്ക്ക് ആദ്യ ഓവറില് തന്നെ ഓപ്പണര് ഫാഫ് ഡു പ്ലെസിസിനെ നഷ്ടമായെങ്കിലും, രണ്ടാം വിക്കറ്റില് 110 റണ്‍സ് സഖ്യമുണ്ടാക്കാന് റുതുരാജ് ഗെയ്ക്ക്വാദിനും റോബിന് ഉത്തപ്പയ്ക്കും കഴിഞ്ഞതാണ് സിഎസ്‌കെയെ വിജയത്തിലേയ്ക്ക് നയിച്ചത്. റോബിന് ഉത്തപ്പ (44 പന്തില് 63) ഋതുരാജ് ഗെയ്ക്ക്വാഡിന്റെ (50 പന്തില് 70) നേടി.\nഅതേസമയം, വളരെ നാളുകള്‍ക്കു ശേഷം എംഎസ് ധോണി ശൈലിയില് തിരിച്ചെത്തിയത് ഗാലറിയില് ആവേശം പടര്‍ത്തി .6പന്തില് മൂന്ന് ബൗണ്ടറിയും ഒരു സിക്‌സും സഹിതം 18 റണ്‍സ് നേടി സിഎസ്‌കെ 173 റണ്‍സ് വിജയലക്ഷ്യം രണ്ട് പന്തുകള് ബാക്കി നില്‍ക്കെ മറികടന്നു. അവസാന ഓവറില്3പന്തില്4റണ്‍സ് വേണ്ടിയിരുന്നപ്പോള് ധോണി ഒരു ബൗണ്ടറിയോടെ കളി പൂര്‍ത്തിയാക്കി. ഈ സീസണില് ബാറ്റിങ്ങില് അത്ര ഫോമിലല്ലാതിരുന്ന ധോനി നിര്‍ണായക ഘട്ടത്തില് രവീന്ദ്ര ജഡേജയ്ക്ക് മുമ്പ് സ്വയം പ്രൊമോട്ട് ചെയ്ത് ക്രീസിലെത്തിയാണ് ചെന്നൈയെ വിജയത്തിലേക്ക് നയിച്ചത്.\nInternational Day of the Girl Child 2021: അന്താരാഷ്ട്ര ബാലികാദിനം 2021\nഹല്ലോ ഗയ്‌സ്.. വെല്‍ക്കം ടു ശങ്കരന്‍സ് വേള്‍ഡ് !\nNavaratri | നവരാത്രി അഞ്ചാം നാള്: ചൊവ്വാദോഷം അകറ്റുന്ന സ്‌കന്ദമാതാ പ്രഭാവം


Marakkar|'തിയറ്ററുകളിൽ തന്നെ എക്സ്പീരിയൻസ് ചെയ്യൂ'; 'മരക്കാർ' പോസ്റ്ററുമായി ആന്റണിയും മോഹൻലാലും | actor mohanlal marakkar movie new poster release now\nMarakkar|'തിയറ്ററുകളിൽ തന്നെ എക്സ്പീരിയൻസ് ചെയ്യൂ'; 'മരക്കാർ' പോസ്റ്ററുമായി ആന്റണിയും മോഹൻലാലും\nസിനിമാ രംഗത്തെ എല്ലാ സംഘടനകളെയും ഒരുമിച്ച് നിര്‍ത്തി നടത്തിയ ചര്‍ച്ചകള്‍ക്കൊടുവിലാണ് മരക്കാറിന്‍റെ തിയറ്റര് റിലീസ് യാഥാര്‍ഥ്യമായത്.\nKochi, First Published Nov 14, 2021, 5:19 PM IST\nകാത്തിരിപ്പുകൾക്കും വിവാദങ്ങൾക്കും ഒടുവിൽ മോഹൻലാൽ- പ്രിയദർശൻ(mohanlal-priyadarshan) കൂട്ടുക്കെട്ടിൽ ഒരുങ്ങുന്ന 'മരക്കാർ അറബിക്കടലിന്റെ സിംഹം'(Marakkar Movie) തിയറ്ററുകളിൽ എത്തുകയാണ്. ഡിസംബർ 2നാണ് ലോകമെമ്പാടുമുള്ള തിയറ്ററുകളിൽ ചിത്രം എത്തുക. ഈ അവസരത്തിൽ ചിത്രത്തിലെ പുതിയ പോസ്റ്റർ പങ്കുവച്ചിരിക്കുകയാണ് അണിയറപ്രവർത്തകർ.\nസിനിമാ രംഗത്തെ എല്ലാ സംഘടനകളെയും ഒരുമിച്ച് നിര്‍ത്തി നടത്തിയ ചര്‍ച്ചകള്‍ക്കൊടുവിലാണ് മരക്കാറിന്‍റെ തിയറ്റര് റിലീസ് യാഥാര്‍ഥ്യമായത്. ഒടിടിയിലേക്ക് വിടാനായിരുന്നു തീരുമാനമെങ്കിലും മന്ത്രി സജി ചെറിയാന് ഉൾപ്പടെയുള്ളവരുമായി നടത്തിയ ചർച്ചകൾക്ക് ശേഷം തിയറ്റർ റിലീസ് പ്രഖ്യാപിക്കുക ആയിരുന്നു. റിലീസ് സമയം ആവുമ്പോഴേക്കും തിയറ്ററുകളില് 75 ശതമാനം സീറ്റുകളിലേക്ക് കാണികളെ പ്രവേശിപ്പിക്കാന് ധാരണയായിട്ടുണ്ടെന്നും റിപ്പോർട്ടുകളുണ്ട്.\nRead Also: Marakkar | 'ഞങ്ങളുടെ സന്തോഷം അടക്കാനാവുന്നില്ല'; 'മരക്കാര്' തിയറ്റര് റിലീസിലെ ആഹ്ളാദം പങ്കുവച്ച് മോഹന്‍ലാല്\nRead More ; Marakkar | 'നിങ്ങളുടെ കൈയടികള്‍ക്കിടയിലേക്ക് കുഞ്ഞാലി വരും'; സന്തോഷം പങ്കുവച്ച് ആന്‍റണി പെരുമ്പാവൂര്\nLast Updated Nov 14, 2021, 5:19 PM IST


വാസ്തവം ദിനപത്രം: ഭേദം മൃഗാധിപത്യമോ!\nഅമേരിക്കയെന്ന ഭീകരരാജ്യം. അവിടത്തെ ഐടി മാലിന്യങ്ങൾ തള്ളാൻ വേണ്ടി കണ്ടുവച്ച രാജ്യങ്ങളിലൊന്നാണ് ഇന്ത്യാ മഹാരാജ്യം! ആ ചെയ്ത്ത് ശരിയോ എന്നു ചോദിച്ചാൽ സാമ്രാജ്യത്വ വിരുദ്ധരായ കമ്യൂണിസ്റ്റുകാർ മുതൽ മുതലാളിത്ത അനുകൂലികളായ കോൺഗ്രസ്സുകാർ വരെ ശരിയല്ലാ ശരിയല്ലായെന്ന് ഒരേസ്വരത്തിൽ മുദ്രാവാക്യം വിളിക്കും!\nകൊച്ചി നഗരത്തിലെ ചീഞ്ഞളിഞ്ഞ മാലിന്യം കൊണ്ടുപോയി തള്ളുന്നതിനുവേണ്ടി കൊച്ചി കോർപ്പറേഷൻ ഭരിക്കുന്ന കമ്യൂണിസ്റ്റുകാർ കണ്ടുവച്ച സ്ഥലങ്ങളിലൊന്നാണ് കളമശ്ശേരി. അത് ശരിയോ എന്നു ചോദിച്ചാൽ കൊച്ചിയിലെ കമ്യൂണിസ്റ്റുകാർ മാത്രമല്ല കോൺഗ്രസുകാരും മിണ്ടാതിരിക്കും!\nഅതേസമയം കളമശേരിയിലെ കമ്യൂണിസ്റ്റുകാർ മാത്രമല്ല; കോൺഗ്രസുകാർ വരെ ശരിയല്ല ശരിയല്ലായെന്ന് ഒരേ സ്വരത്തിൽ മുദ്രാവാക്യം വിളിക്കും!\nഇതെന്തു നീതി ഇതെന്തു ഞായം\nപറയൂ പറയൂ കാൺഗ്രസേ....\nപറയൂ പറയൂ മാർക്കിസ്റ്റേ....\nകയ്യൂക്കുള്ളവൻ കാര്യക്കാരൻ എന്നുതന്നെയാണ് തക്കവും തരവും പോലെ, പ്രബുദ്ധരും ജനാധിപത്യ പൗരാവകാശ മനുഷ്യാവകാശ വാദികളുമായ നമ്മൾ കേരളീയരും പ്രഘോഷിക്കുന്നതെന്ന് ചെറിയൊരു മാലിന്യ പ്രശ്നം കൊണ്ടുതന്നെ പിടികിട്ടിയില്ലേ? പിന്നെന്തിന് ഗർവിഷ്ഠരും സ്വാർത്ഥരും പൗരാവകാശ മനുഷ്യാവകാശ നിഷേധികളും ആയ അമേരിക്കൻ സാമ്രാജ്യത്വത്തെ കുറ്റപ്പെടുത്തണം?\nവലിയ മൃഗങ്ങൾ ചെറിയ മൃഗങ്ങളെ വിശന്നാൽ മാത്രം കൊന്നുതിന്നും. വലിയ മനുഷ്യർ ചെറിയ മനുഷ്യരെ തക്കം കിട്ടുമ്പോഴൊക്കെ കൊന്നൊടുക്കും.\nവലിയ മൃഗങ്ങൾ ചെറിയ മൃഗങ്ങളുടെ ആവാസകേന്ദ്രത്തിൽ മാലിന്യം കൊണ്ടുപോയി തള്ളുകയില്ല.\nവലിയ മനുഷ്യർ ചെറിയ മനുഷ്യരുടെ ആവാസകേന്ദ്രങ്ങളിൽ മാലിന്യങ്ങൾ കൊണ്ടുചെന്നു തള്ളും!\n'സർവൈവൽ ഓഫ് ദി ഫിറ്റസ്റ്റ്' എന്നാണ് പുതുലോക ക്രമത്തിന്റെ മുദ്രാവാക്യം! ഇപ്പോൾ യോഗ്യന്മാരല്ല അതിജീവിക്കുന്നത്; കരുത്തന്മാരാണ്. കളമശ്ശേരിയേക്കാൾ കരുത്തുണ്ട് കൊച്ചിക്ക്. അതുകൊണ്ടാണീ ചെയ്ത്ത്!\nബാലരമയുടെ അവസാനപ്പുറത്ത് കൊച്ചുപിള്ളേർ സങ്കൽപ്പിക്കും പോലെ ഈ ജനാധിപത്യത്തിലും നൂറെ ഭേദം മൃഗാധിപത്യം തന്നെയാണെന്ന് തോന്നിപ്പോകുന്നു!


കൂടുതല് സര്‍വീസിന് ശ്രമം തുടരും : മുഖ്യമന്ത്രി , കണ്ണൂര് വിമാനത്താവളത്തില് കാര്‍ഗോ കോംപ്ലക്സ് പ്രവര്‍ത്തനം തുടങ്ങി - Kannur Varthakal Online\nകൂടുതല് സര്‍വീസിന് ശ്രമം തുടരും : മുഖ്യമന്ത്രി , കണ്ണൂര് വിമാനത്താവളത്തില് കാര്‍ഗോ കോംപ്ലക്സ് പ്രവര്‍ത്തനം തുടങ്ങി\nകണ്ണൂര് അന്താരാഷ്ട്ര വിമാനത്താവളത്തില് നിന്ന് വിദേശ കമ്പനികള്‍ക്ക് ഉള്‍പ്പെടെ കൂടുതല് സര്‍വീസുകള്‍ക്ക് വേണ്ടിയുള്ള ശ്രമം തുടര്‍ച്ചയായി നടത്തി വരികയാണെന്ന് മുഖ്യമന്ത്രി പിണറായി വിജയന് പറഞ്ഞു. ഇക്കാര്യത്തില് കേന്ദ്ര സര്‍ക്കാരില് നിന്ന് അനുകൂല സമീപനം ഉണ്ടാകുമെന്നാണ് പ്രതീക്ഷിക്കുന്നതെന്നും അദ്ദേഹം പറഞ്ഞു. കണ്ണൂര് അന്താരാഷ്ട്ര വിമാനത്താവളത്തിന്റെ കാര്‍ഗോ കോംപ്ലക്സ് ഉദ്ഘാടനം ഓണ്‍ലൈനായി നിര്‍വഹിച്ചു സംസാരിക്കുകയായിരുന്നു മുഖ്യമന്ത്രി.\nകൊവിഡ് ഏറ്റവും കൂടുതല് തകര്‍ത്ത ഒരു മേഖലയാണ് വ്യോമയാന രംഗം. കണ്ണൂര് വിമാനത്താവളത്തിന് ഇത് പരീക്ഷണകാലം ആയിരുന്നു. ഇച്ഛാ ശക്തിയോടെയും കൂട്ടുത്തരവാദിത്തതോടെയുമുള്ള പ്രവര്‍ത്തനം കൊണ്ട് അതിനെ നേരിടാനായി. വിദേശ കമ്പനികള്‍ക്ക് കണ്ണൂരില് നിന്ന് സര്‍വീസിന് അനുമതി വേണമെന്ന ആവശ്യത്തില് അനുകൂല സമീപനം ഉണ്ടാകണമെന്ന് മുഖ്യമന്ത്രി കേന്ദ്ര വ്യോമയാന സഹമന്ത്രി ഹര്‍ദീപ് സിംഗ് പുരിയോടായി ആവശ്യപ്പെട്ടു.\nനാള്‍ക്കുനാള് അഭിവൃദ്ധിപ്പെടുന്ന വിമാനത്താവളമാണ് കണ്ണൂരിലേത്. ഇപ്പോള് ഉദ്ഘാടനം ചെയ്യുന്ന കാര്‍ഗോ കോംപ്ലക്‌സും ഡ്യൂട്ടി ഫ്രീ ഷോപ്പും വിമാനത്താവള വികസനത്തിന് ഉതകുന്ന പദ്ധതികള് ആണെന്നും മുഖ്യമന്ത്രി പറഞ്ഞു.\nകേന്ദ്ര വ്യോമയാന സഹമന്ത്രി ഹര്‍ദീപ് സിംഗ് പുരി മുഖ്യാതിഥിയായി. വടക്കന് മലബാര്, കൂര്‍ഗ്, മംഗലാപുരം എന്നിവിടങ്ങളിലെ വിനോദ സഞ്ചാര മേഖലയെ ബന്ധിപ്പിക്കുന്ന പ്രധാന കേന്ദ്രമാണ് കണ്ണൂര് അന്താരാഷ്ട്ര വിമാനത്താവളമെന്ന് സഹമന്ത്രി ഹര്‍ദീപ് സിംഗ് പുരി പറഞ്ഞു. കണ്ണൂരിന്റെ കൈത്തറി – ക്ഷീര – കാര്‍ഷിക – വ്യവസായ മേഖലകള്‍ക്ക് പുതിയ വാണിജ്യസാധ്യതകള് തേടാനും വിപണി കണ്ടെത്താനും കാര്‍ഗോ സംവിധാനം ഉപകരിക്കുമെന്നും മന്ത്രി പറഞ്ഞു.\nവ്യവസായ കായിക യുവജന ക്ഷേമ വകുപ്പ് മന്ത്രി ഇ പി ജയരാജന് അധ്യക്ഷത വഹിച്ചു. കണ്ണൂരില് നിന്നുള്ള ചരക്കു ഗതാഗതത്തില് കാര്‍ഗോ കോംപ്ലക്‌സ് വലിയ വളര്‍ച്ച ഉണ്ടാക്കുമെന്ന് മന്ത്രി ഇ പി ജയരാജന് പറഞ്ഞു. കാര്‍ഷിക, വാണിജ്യ, വ്യാപാര മേഖലക്ക് ഏറെ മുന്നേറ്റമുണ്ടാക്കാന് ഇത് സഹായകമാകും. മലബാറിലെ പ്രധാന വ്യോമയാന ചരക്കു നീക്ക കേന്ദ്രമായി കണ്ണൂര് മാറും -അദ്ദേഹം അഭിപ്രായപ്പെട്ടു.\nതുറമുഖ പുരാവസ്തു വകുപ്പ് മന്ത്രി രാമചന്ദ്രന് കടന്നപ്പള്ളി ഭദ്ര ദീപം കൊളുത്തി. ശിലാഫലക അനാച്ഛാദനവും അദ്ദേഹം നിര്‍വഹിച്ചു.\nകണ്ണൂര് അന്താരാഷ്ട്ര വിമാനത്താവളത്തില് പുതുതായി ആരംഭിക്കുന്ന ഡ്യൂട്ടി ഫ്രീ ഷോപ്പിന്റെ ഉദ്ഘാടനം കിയാല് മാനേജിങ് ഡയരക്ടര് വി തുളസിദാസ് നിര്‍വഹിച്ചു.\n1200 ചതുരശ്ര മീറ്ററാണ് കാര്‍ഗോ കോംപ്ലക്‌സിന്റെ വിസ്തീര്‍ണം. 12000 മെട്രിക് ടണ് ചരക്ക് നീക്കത്തിന് ശേഷിയുള്ളതാണ് പുതിയ കാര്‍ഗോ കോംപ്ലക്സ്. ആദ്യ കാര്‍ഗോ ഇന്‍ഡിഗോ എയര്‍ലൈന്‍സിനാണ്. എളുപ്പത്തില് നശിച്ചുപോവുന്ന മത്സ്യ മാംസങ്ങള്, പൂക്കള്, പഴങ്ങള്, പാല് ഉല്‍പ്പന്നങ്ങള് എന്നിവയും എഫ്എംസിജി ഉല്‍പന്നങ്ങള്, കൈത്തറി, തുണിത്തരങ്ങള്, കരകൗശല വസ്തുക്കള്, ഡ്രൈ ഫ്രൂട്ട്‌സ്, വേര്‍ജിന് വെളിച്ചെണ്ണ, മറ്റു ഉല്‍പന്നങ്ങള് എന്നിവയുമാണ് കയറ്റുമതി ചെയ്യുക. 5800 ചതുരശ്ര മീറ്റര് വിസ്തീര്‍ണത്തില് 55000 മെട്രിക് ടണ് ചരക്ക് നീക്കത്തിനു സാധിക്കുന്ന കാര്‍ഗോ കോംപ്ലക്‌സിന്റെ നിര്‍മാണം നടന്നുവരികയാണ്. ഇത് പൂര്‍ണമായും അന്താരാഷ്ട്ര ചരക്ക് നീക്കത്തിനായിരിക്കും ഉപയോഗിക്കുക.\nറവന്യൂ വകുപ്പ് മന്ത്രി ഇ ചന്ദ്രശേഖരന്, ഗതാഗത വകുപ്പ് മന്ത്രി എ കെ ശശീന്ദ്രന്, ആരോഗ്യ വകുപ്പ് മന്ത്രി കെ കെ ശൈലജ ടീച്ചര്, എം പിമാരായ കെ സുധാകരന്, കെ കെ രാഗേഷ്, മട്ടന്നൂര് നഗരസഭാ ചെയര്‍പേഴ്‌സണ് അനിത വേണു, വൈസ് ചെയര്‍മാന് പി പുരുഷോത്തമന്, കീഴല്ലൂര് പഞ്ചായത്ത് വൈസ് പ്രസിഡണ്ട് അനില് കുമാര്, മറ്റ് ജനപ്രതിനിധികള്, ഉദ്യോഗസ്ഥര് എന്നിവര് പങ്കെടുത്തു\nPrevious ക്രിസ് മോറിസിന് പൊന്നും വില, റെക്കോർഡ് തുകയ്ക്ക് രാജസ്ഥാൻ റോയൽസിലേക്ക്\nNext പത്താംതരം കോമണ് പ്രിലിമിനറി പരീക്ഷാ കേന്ദ്രത്തില് മാറ്റം


കൊവിഡിനൊപ്പം സംസ്ഥാനത്ത് ഡെങ്കിപ്പനിയും പടരുന്നു. ഈ മാസം മാത്രം 47 പേര്‍ക്കാണ് കേരളത്തില് ഡെങ്കിപ്പനി റിപ്പോര്‍ട്ട് ചെയ്തിരിക്കുന്നത്. 432 പേരില് രോഗലക്ഷണം കണ്ടെത്തി. രണ്ട് പേരാണ് ഡെങ്കിപ്പനി മൂലം മരിച്ചിരിക്കുന്നത്. ഇന്നലെ മാത്രം ഡെങ്കിപ്പനി സ്ഥിരീകരിച്ചത് 12 പേര്‍ക്കാണ്.\nകൊല്ലത്ത് ഏഴ് പേര്‍ക്ക് രോഗം സ്ഥിരീകരിച്ചു. കാസര്‍കോട് 19 പേര്‍ക്കും പത്തനംതിട്ടയില് ഏഴുപേര്‍ക്കും ഡെങ്കിപ്പനി പിടിപെട്ടതായി സംശയിക്കുന്നു. 22 പേര്‍ക്ക് എലിപ്പനിയും 352 പേരില് ചിക്കന്‍പോക്‌സും ഈ മാസം റിപ്പോര്‍ട്ട് ചെയ്തു.\nമഴക്കാലമെത്തുന്നതോടെ സംസ്ഥാനത്തിന് ആശങ്കയുണ്ടാക്കുന്നതാണ് ഈ കണക്കുകള്. മഴക്കാല പൂര്‍വ ശുചീകരണം ശക്തമാക്കാന് സര്‍ക്കാര് നേരത്തെ ആഹ്വാനം ചെയ്തിരുന്നു.\nഇന്ന് ലോക അല്‍ഷൈമേഴ്‌സ് ദിനം\nവാക്‌സിന് എത്തിയാല് എല്ലാം ശരിയാകും എന്നു വിചാരിച്ചെങ്കില് തെറ്റി, ഒരു വാക്‌സിനും പൂര്‍ണഫലമില്ല:...


സെർവർ തകരാർ: എയർഇന്ത്യ സർവീസുകൾ താറുമാറായി; 119 സർവീസുകൾ റദ്ദാക്കി | Air India Says System Restored, Hours After Server Shutdown Affected Services Across the World – News18 Malayalam\nHome » photogallery » india » AIR INDIA SAYS SYSTEM RESTORED HOURS AFTER SERVER SHUTDOWN AFFECTED SERVICES ACROSS THE\nസെർവർ തകരാർ: എയർഇന്ത്യ സർവീസുകൾ താറുമാറായി; 119 സർവീസുകൾ റദ്ദാക്കി\n| April 27, 2019, 13:59 IST\nന്യൂഡൽഹി: സെർവർ തകരാറിനെ തുടർന്ന് എയർ ഇന്ത്യ ദേശീയ അന്തർദേശീയ സർവീസുകൾ താറുമാറായി. 119 സർവീസുകൾ റദ്ദാക്കി. 85 വിമാനങ്ങളുടെ പുറപ്പെടൽ വൈകി. ആയിരകണക്കിന് യാത്രക്കാരാണ് വിവിധ വിമാനത്താവളങ്ങളിൽ കുടുങ്ങിയത്. സെർവർ തകരാറിന്റെ കാരണം കണ്ടെത്താൻ അന്വേഷണം പ്രഖ്യാപിച്ചു. ഇന്ന് രാത്രിയോടെ സർവീസുകൾ സാധാരണ നിലയിൽ ആകും.\nപുലർച്ചെ മൂന്നരയ്ക്കും നാലരയ്ക്കും ഇടയിലാണ് എയർ ഇന്ത്യയുടെ സെർവർ 'സിറ്റ' തകരാറിലായത്. സെർവർ അറ്റകുറ്റപ്പണി നടത്തിയതിന്റെ ഭാഗമായിരുന്നു തകരാർ. അഞ്ചു മണിക്കൂറിൽ അധികം സാങ്കേതിക പ്രശ്നങ്ങൾ നീണ്ടു നിന്നു. റിസർവേഷൻ, യാത്രക്കാരുടെ ലഗേജ് കൈകാര്യം ചെയ്യൽ തുടങ്ങി എല്ലാ നടപടികളും താറുമാറായതോടെ ദേശീയ - അന്തർ ദേശീയ സർവീസുകൾ തടസപ്പെട്ടു.\nവിമാനത്താവളങ്ങളിൽ ആയിരക്കണക്കിന് യാത്രക്കാരാണ് കുടുങ്ങിയത്. എട്ടേമുക്കാലോടെ സെർവർ പൂർവ സ്ഥിതിയിലായതായി എയർ ഇന്ത്യ സിഎംഡി അശ്വിനി ലോഹാനി അറിയിച്ചു.\n85 വിമാനങ്ങൾ ആണ് വൈകിയത്. 18 വിമാനങ്ങളുടെ സമയക്രമം മാറ്റി. സെർവർ തകരാർ കൊണ്ടുണ്ടായ പ്രശ്നങ്ങൾ ഇന്നത്തെ മുഴുവൻ സർവീസുകളിലും പ്രതിഫലിക്കും. രാത്രിമുതൽ സർവീസുകൾ സാധാരണ നിലയിൽ ആകുമെന്നാണ് പ്രതീക്ഷ. സാമ്പത്തിക നഷ്ടം എത്രയെന്ന് ഇതുവരെയും വിലയിരുത്തിയിട്ടില്ലെന്നാണ് എയർ ഇന്ത്യ പ്രതികരണം.\nഅതേസമയം എയർ ഇന്ത്യ സർവീസുകളെ ബാധിച്ച സാങ്കേതിക തകരാറിനെപ്പറ്റി അന്താരാഷ്ട്ര ഐടി കമ്പനി സിറ്റ അന്വേഷണം പ്രഖ്യാപിച്ചു.


"ഇനിയും ഒരുപാട് പേർ വരാനുണ്ട്" ഹൃദയങ്ങൾ കീഴടക്കി മമ്മൂട്ടി\nശനി, 13 മാര്‍ച്ച് 2021 (08:59 IST)\nമലയാള സിനിമയിൽ ഏറ്റവുമധികം സംവിധായകർക്ക് അവസരം നൽകിയ നടനാണ് മമ്മൂട്ടി. ലോഹിതദാസ്,ലാൽ‌ജോസ്,അമൽ നീരദ്,അൻവർ റഷീദ്,മാർട്ടിൻ പ്രക്കാട് തുടങ്ങി മമ്മൂട്ടി കൈപ്പിടിച്ച് സിനിമയിലെത്തിയ സംവിധായകർ നിരവധിയാണ്. ഇപ്പോഴിതാ എന്തുകൊണ്ട് പുതുമുഖ സംവിധായകർക്ക് അവസരം കൊടുക്കുന്നു എന്ന ചോദ്യത്തിന് ഉത്തരം നൽകിയിരിക്കുകയാണ് മെഗാതാരം.\nതന്റെ ജീവിത അനുഭവം തന്നെയാണ് ഇതിന് കാരണമെന്നാണ് മമ്മൂട്ടി പറയുന്നത്. ഒരുകാലത്ത് സിനിമയിൽ എത്തുവാൻ വേണ്ടി ഒരുപാട് അലഞ്ഞിട്ടുണ്ടെന്നും അങ്ങനെയുള്ളവർ ഇപ്പോഴും ഉണ്ടെന്നും ദ പ്രീസ്റ്റ് സിനിമയുമായി ബന്ധപ്പെട്ട പത്രസമ്മേളനത്തിൽ മമ്മൂട്ടി പറഞ്ഞു.\nഅന്ന് എനിക്ക് ഒരാൾ അവസരം നൽകിയതുകൊണ്ടാണ് എനിക്ക് ഇന്നും അഭിനയിക്കാൻസാധിക്കുന്നത്. എനിയ്ക്കു കിട്ടിയത് ഞാൻ തിരികെ നൽകുന്നുവെന്ന് മാത്രം. ഇനിയും ഒരുപാട് പേർ വരാനുണ്ട്. ഇതൊക്കെ മറ്റുള്ളവർക്ക് ആവേശമാകുന്നുണ്ടെങ്കിൽ എനിക്ക് സന്തോഷം മാതമെയുള്ളു മമ്മൂട്ടി പറഞ്ഞു.\nവണ് മില്യണ് കാഴ്ചക്കാരുമായി മമ്മൂട്ടിയുടെ 'വണ്' ട്രെയിലര്, കടക്കല് ചന്ദ്രനെ ഏറ്റെടുത്ത ആരാധകര്‍ക്ക് നന്ദി അറിയിച്ച് അണിയറപ്രവര്‍ത്തകര്


വീണ്ടും ജനിക്കുക എന്നാൽ എന്താണ് അർഥം? ബൈബിൾ എന്തു പറയുന്നു?\nവീണ്ടും ജനിക്കുക എന്നാൽ എന്താണ് അർഥം?\nവീണ്ടും ജനിക്കുന്ന വ്യക്തിയും ദൈവവും തമ്മിലുള്ള ബന്ധത്തിന്‍റെ ഒരു പുതിയ തുടക്കത്തെയാണ് ‘വീണ്ടും ജനിക്കുക’ എന്ന പ്രയോഗം സൂചിപ്പിക്കുന്നത്. (യോഹന്നാൻ 3:3, 7) വീണ്ടും ജനിക്കുന്നവരെ ദൈവം തന്‍റെ മക്കളായി ദത്തെടുക്കുന്നു. (റോമർ 8:15, 16; ഗലാത്യർ 4:5; 1 യോഹന്നാൻ 3:1) നിയമപരമായി ദത്തെടുക്കപ്പെടുന്നവരുടെ കാര്യത്തിലെന്നപോലെ അവർക്കും ഒരു പുതിയ നില കൈവരുന്നു, അവർ ദൈവത്തിന്‍റെ കുടുംബത്തിന്‍റെ ഭാഗമായിത്തീരുന്നു.—2 കൊരിന്ത്യർ 6:18.\nഎന്തുകൊണ്ടാണ് ഒരു വ്യക്തി വീണ്ടും ജനിക്കുന്നത്?\nയേശു ഇങ്ങനെ പറഞ്ഞു: “വീണ്ടും ജനിക്കാത്തവന് ദൈവരാജ്യം കാണാൻ കഴിയുകയില്ല.” (യോഹന്നാൻ 3:3) വീണ്ടും ജനിക്കുന്നതിലൂടെ ദൈവരാജ്യത്തിൽ ക്രിസ്‌തുവിനോടൊപ്പം ഭരിക്കാൻ ഒരു വ്യക്തിയെ ഒരുക്കുകയാണ് ചെയ്യുന്നത്. ഈ രാജ്യം സ്വർഗത്തിൽനിന്നാണ് ഭരിക്കുന്നത്. അതുകൊണ്ട് ‘സ്വർഗത്തിൽ കരുതിവെച്ചിരിക്കുന്ന ഒരു അവകാശം’ നൽകുന്നതിനെയാണ് “പുതുജനനം” എന്നതുകൊണ്ട് ബൈബിൾ ഉദ്ദേശിക്കുന്നത്. (1 പത്രോസ് 1:3, 4) വീണ്ടും ജനിക്കുന്നവർക്ക് തങ്ങൾ ക്രിസ്‌തുവിനോടൊപ്പം “രാജാക്കന്മാരായി വാഴും” എന്നുള്ള ബോധ്യം ലഭിക്കുന്നു.—2 തിമൊഥെയൊസ് 2:12;2കൊരിന്ത്യർ 1:21, 22.\nഒരു വ്യക്തി വീണ്ടും ജനിക്കുന്നത് എങ്ങനെയാണ്?\nഈ വിഷയത്തെക്കുറിച്ചു സംസാരിച്ചപ്പോൾ വീണ്ടും ജനിക്കുന്നവർ “വെള്ളത്താലും ആത്മാവിനാലും ജനിക്കു”മെന്നാണ് യേശു പറഞ്ഞത്. (യോഹന്നാൻ 3:5) ഈ പ്രയോഗം വെള്ളത്തിലുള്ള സ്‌നാനത്തിനു ശേഷം നടക്കുന്ന പരിശുദ്ധാത്മാവിനാലുള്ള സ്‌നാനത്തെ സൂചിപ്പിക്കുന്നു.—പ്രവൃത്തികൾ 1:5; 2:1-4.\nവീണ്ടും ജനിച്ച ആദ്യത്തെ വ്യക്തി യേശുവായിരുന്നു. യേശു സ്‌നാനമേറ്റത് യോർദാൻ നദിയിലായിരുന്നു. സ്‌നാനമേറ്റശേഷം പരിശുദ്ധാത്മാവിനാൽ ദൈവം യേശുവിനെ അഭിഷേകം ചെയ്‌തു, അഥവാ സ്‌നാനപ്പെടുത്തി. സ്വർഗീയജീവനിലേക്കു തിരികെ പോകാനുള്ള പ്രത്യാശയോടെ ദൈവത്തിന്‍റെ ഒരു ആത്മീയപുത്രനെന്ന നിലയിൽ യേശു വീണ്ടും ജനിക്കുകയായിരുന്നു. (മർക്കോസ് 1:9-11) ഒരു ആത്മവ്യക്തിയെന്ന നിലയിൽ യേശുവിനെ ഉയിർപ്പിച്ചുകൊണ്ട് ഈ പ്രത്യാശ ദൈവം നിറവേറ്റി.—പ്രവൃത്തികൾ 13:33.\nവീണ്ടും ജനിക്കുന്ന മറ്റുള്ളവർക്കും വെള്ളത്തിൽ സ്‌നാനമേറ്റതിനു ശേഷമാണ് പരിശുദ്ധാത്മാവ് ലഭിക്കുന്നത്. * (പ്രവൃത്തികൾ 2:38, 41) അങ്ങനെ സ്വർഗത്തിൽ ജീവിക്കാനുള്ള ഒരു ഉറപ്പുള്ള പ്രത്യാശ അവർക്ക് ലഭിക്കുന്നു. പുനരുത്ഥാനത്തിലൂടെ ദൈവം ആ പ്രത്യാശ നിറവേറ്റും.—1 കൊരിന്ത്യർ 15:42-49.\nവീണ്ടും ജനിക്കുന്നതിനെക്കുറിച്ചുള്ള തെറ്റിദ്ധാരണകൾ\nതെറ്റിദ്ധാരണ: രക്ഷ നേടുന്നതിന് അല്ലെങ്കിൽ ഒരു ക്രിസ്‌ത്യാനിയായിരിക്കുന്നതിന് ഒരു വ്യക്തി വീണ്ടും ജനിച്ചേ മതിയാകൂ.\nവസ്‌തുത: ക്രിസ്‌തുവിന്‍റെ ബലി മുഖാന്തരം രക്ഷ ലഭിക്കുന്നത് ക്രിസ്‌തുവിനോടൊപ്പം സ്വർഗത്തിൽ ഭരിക്കാനുള്ളവരെന്ന നിലയിൽ വീണ്ടും ജനിക്കുന്നവർക്കു മാത്രമല്ല, ദൈവരാജ്യത്തിന്‍റെ ഭൂമിയിലെ പ്രജകൾക്കും കൂടിയാണ്. (1 യോഹന്നാൻ 2:1, 2; വെളിപാട് 5:9, 10) രണ്ടാമതു പരാമർശിച്ചിരിക്കുന്ന കൂട്ടത്തിന് പറുദീസാഭൂമിയിൽ നിത്യം ജീവിക്കുന്നതിനുള്ള അവസരം ലഭിക്കുന്നു.—സങ്കീർത്തനങ്ങൾ 37:29; മത്തായി 6:9, 10; വെളിപാട് 21:1-5.\nതെറ്റിദ്ധാരണ: വീണ്ടും ജനിക്കണമോ എന്ന് ഒരു വ്യക്തിക്ക് സ്വയം തീരുമാനിക്കാനാകും\nവസ്‌തുത: ദൈവവുമായി ഒരു ബന്ധമുണ്ടായിരിക്കാനും രക്ഷ നേടാനും ഉള്ള അവസരം എല്ലാവർക്കും ഉണ്ട്. (1 തിമൊഥെയൊസ് 2:3, 4; യാക്കോബ് 4:8) എന്നിരുന്നാലും, ദൈവമാണ് വീണ്ടും ജനിക്കാനുള്ളവരെ തിരഞ്ഞെടുക്കുന്നത്, അഥവാ പരിശുദ്ധാത്മാവിനാൽ അഭിഷേകം ചെയ്യുന്നത്. “ഇതൊക്കെയും ആശ്രയിച്ചിരിക്കുന്നത് ഇച്ഛിക്കുന്നവനെയോ യത്‌നിക്കുന്നവനെയോ അല്ല, കരുണാമയനായ ദൈവത്തെയാണ്” എന്നാണ് ബൈബിൾ പറയുന്നത്. (റോമർ 9:16) ‘വീണ്ടും ജനിക്കുക’ എന്ന പ്രയോഗത്തിന് “മുകളിൽനിന്ന് ജനിക്കുക” എന്നും അർഥമാക്കാനാകും. വീണ്ടും ജനിക്കുന്നവരുടെ തിരഞ്ഞെടുപ്പ് “മുകളിൽനിന്ന്,” അഥവാ ദൈവത്തിൽനിന്ന് വരുന്നു എന്ന് ഇത് ഉറപ്പാക്കുന്നു.—യോഹന്നാൻ 3:3.\n^ ഖ.9കൊർന്നേല്യൊസിന്‍റെയും അദ്ദേഹത്തിന്‍റെ കൂടെയുള്ളവരുടെയും കാര്യത്തിൽ സംഭവിച്ചത് ഇതിൽനിന്ന് വ്യത്യസ്‌തമായിരുന്നു.—പ്രവൃത്തികൾ 10:44-48.\nസ്‌നാപനവും ദൈവവുമായുള്ള നിങ്ങളുടെ ബന്ധവും\nക്രിസ്‌തീയ സ്‌നാനത്തിനുളള യോഗ്യതയിലെത്താൻ എന്തു പടികൾ സ്വീകരിക്കണം? സ്‌നാനം നടത്തപ്പെടുന്നത് എങ്ങനെയെന്നും അത് അർഥമാക്കുന്നത് എന്താണെന്നും വായിച്ചു മനസ്സിലാക്കുക.\nമറുവില—ദൈവത്തിന്‍റെ ഏറ്റവും വലിയ ദാനം\nഎന്താണ് മറുവില? നിങ്ങൾക്ക് അതിൽനിന്ന് എങ്ങനെ പ്രയോജനം നേടാം?\nകർത്താവിന്‍റെ പ്രാർഥന മിക്കവർക്കും സുപരിചിതമാണ്. ‘അങ്ങയുടെ രാജ്യം വരേണമേ’ എന്ന പ്രസ്‌താവനയുടെ അർഥം എന്ത്?”?\n‘ഒരിക്കൽ രക്ഷിക്കപ്പെട്ടാൽ എന്നേക്കും രക്ഷിക്കപ്പെട്ടു’ എന്നു ബൈബിൾ പഠിപ്പിക്കുന്നുണ്ടോ?


ഒഴുക്കിനൊപ്പം: December 2012\nപഴകിയ മുന്നറിയിപ്പുകള് (2012)\nഒരു കോണ്ടക്സ്റ്റും ഇല്ലാതെ എഴുതിയത്:\nഒരോവറില് ഒരു അടിപൊളി പന്തെറിയാന് ഏത് ശ്രീശാന്തിനും പറ്റും. ബാക്കി അഞ്ചു പന്താണ് പ്രശ്നം.\nസചിന് തെന്‍ഡുല്‍ക്കര് എന്നു കേട്ടിട്ടുണ്ടോ? ഇന്ത്യാമഹാരാജ്യത്തെ ഒരു വലിയ സംഭവമാണ്. ഞാന് പറഞ്ഞിട്ടു വിശ്വാസം വരുന്നില്ലെങ്കില് തൊലിവെളുപ്പുള്ളവര് പറയുന്നതു കേള്‍ക്കുക (1, 2, 3). ഫെറാറിയുണ്ടെങ്കിലും ഓസിനു യാത്രചെയ്യും. എങ്കിലെന്ത്? ഓന് കഴിഞ്ഞേ നമുക്കൊരു ആട്ടക്കാരനുള്ളൂ. (ആട്ടക്കാരന് = batsman in Tamil.)\nഇത്രയുമൊക്കെ ആയിട്ടും പലര്‍ക്കും സചിന് എന്നു കേട്ടാല് തികട്ടിവരും. അസത്യങ്ങളും അര്‍ദ്ധസത്യങ്ങളും പറഞ്ഞ് അവര് നിങ്ങളെ ഗാംഗുലി/ദ്രാവിഡ് ഫാന്സ് ആക്കും. സചിന്‍റെ കളി പോരാത്രേ. ആ അസ്കിത മാറ്റാന് ഒരു വഴിയുണ്ട്. ആദ്യ പടിയായി ഇതു വായിച്ചാല് മതി. പിന്നെയുള്ളത് പിന്നെ.\nപറഞ്ഞുവന്ന കാര്യത്തിലേയ്ക്ക് വരാം. ലോകം മുഴുവന് സചിന്‍റെ അപദാനങ്ങള് വാഴ്ത്തിപ്പാടുമ്പോള് കൂട്ടത്തില്‍പ്പാടിയേക്കാം എന്ന നിലയ്ക്ക് ഒരു വൈദ്യനാഥനും ഇറക്കി ഒരു ഓര്‍മ്മക്കുറിപ്പ്: സചിന് എന്‍റെ കളിത്തോഴന് എന്ന പേരില്. (പരിഭാഷയില് പരിഭവമരുത്. പരഭാഷാ പരിജ്ഞാനം പരിമിതമാണ്.) എഴുത്തിന്‍റെ പോക്കുകണ്ടിട്ട് മേല്‍പ്പടിക്കാരനും ഞാനും ഒരേ പ്രായമാവാനാണു സാദ്ധ്യത. നൊസ്റ്റാള്‍ജിയയും ജോലിയോടുള്ള വിരോധവും ക്രിക്കറ്റുപ്രേമവും ഒക്കെ എന്നെപ്പോലെ തന്നെ. ആദ്യവായനയില് ലേഖനം ഞാനാണോ എഴുതിയത് എന്നുപോലും ശങ്കിച്ചു.\nഇതു വായിച്ചശേഷം കനത്ത മനസ്സും കറുത്ത മുഖവുമായി ഞാന് ചെന്നെത്തിയതോ സിദ്ധാര്‍ത്ഥ വൈദ്യനാഥന് തന്നെ കോറിയിട്ട ഇരുപതാണ്ടിന് മാന്ത്രികം (പരിഭാഷയെപ്പറ്റി മുകളില് പറഞ്ഞത് വീണ്ടും വായിക്കുക) എന്ന ഈ ലേഖനത്തില്. കരയിപ്പിക്കാതെടാ കഴുവേറീ എന്നു പറയണമെന്ന സ്ഥിതിയായി.\nഅതും കഴിഞ്ഞു ചെന്നത് പുലിമടയില് തന്നെ. വെറുതേയിരിക്കുമ്പോള് ബ്ലോഗുന്ന വൈദ്യന്‍റെ സ്വന്തം ബ്ലോഗില്. അവിടെ അദ്ദേഹം ഡിസംബര് 23-ന് എഴുതിപ്പിടിപ്പിച്ചതെന്താണെന്നോ? സചിനെ ഇന്ത്യന് ടീമില് നിന്നും തഴയണമെന്ന്. ആ പറഞ്ഞ നാവിനാണ് വിരമിക്കല് വാര്‍ത്ത കേട്ടയുടന് സചിന് പുന്നാരമനുഷ്യനായത്. മരണശേഷം ബാല് താക്കറേ മഹത്മജിയെ കടത്തിവെട്ടിയതിലും അക്രമമായിപ്പോയി ഇത്.\nഎന്തെരെടേ ഇത് വൈദ്യനാഥാ ഇങ്ങനെ മുതലക്കണ്ണീരൊക്കുന്നത്? പണ്ട് ബുഷ് പറഞ്ഞതു പോലെ, ഒന്നുകില് നീ സചിന്‍റെ ടീമില് അല്ലെങ്കില് നീ എതിര്‍പക്ഷം. രണ്ടു ടീമിലും കൂടെ കളിക്കല്ലേടേ വൈദ്യ... നാഥാ! നിന്നെ നമ്മള് സചിന് ഫാന്‍സ് എല്ലാരും കൂടെ കളിപഠിപ്പിക്കുമേ!\nLabels: അഭിപ്രായം, സ്പോര്‍ട്സ്\nദർശന ടി.വി-ക്കാർ എന്നെ വിളിച്ചിട്ട് സാറേ, ബ്ലോഗർ ഓഫ് ദ വീക്കിൽ വരാമോ എന്നു ചോദിച്ചു.\nകം‍പ്ലീറ്റ് അനോണിമിറ്റി ആണ് ലക്ഷ്യം എന്നതിനാലും ദർശന ടി.വി-ക്ക് ഈ-ലോകം എന്നു പറഞ്ഞാൽ യൂ-ട്യൂബ്, ഗൂഗിൾ പ്ലസ്, റ്റ്വിറ്റർ, ഫേസ്ബുക്ക് എന്നീ നാലു സാധനങ്ങളായതിനാലും ഓഫർ നിരസിക്കാതെ തരമില്ല. ഈ നാലെണ്ണം ബാക്ഗ്രൗണ്ടിൽ ഇങ്ങനെ അലയടിച്ചാൽ അവർക്കു സമാധാനമാവും, പക്ഷേ, എനിക്കാവില്ല. ഈ പരിപാടിയെ ഈ-ലോകമെന്നല്ല, ഊ (മ്പിയ) ലോകമെന്നാണ് വിളിക്കേണ്ടത്.\nഗൂഗിളിനെ നമ്പിയാണ് ജീവിതമെങ്കിൽ പിന്നെ ലോഗോ കൂടി അങ്ങു മാറ്റിക്കൂടേ? ദാ ഇതുപോലെ:


Jayaram - Malayalam Filmibeat\nഞാന് നൃത്തം ചെയ്യുമ്പോള് മലയാളികള്‍ക്ക് അത്ഭുതം - ജയറാം\nഅപരന് എന്ന ചിത്രത്തിലൂടെ പത്മരാജന് മലയാള സിനിമക്ക് പരിചയപ്പെടുത്തിയ നടനാണ് ജയറാം. അതിനു ശേഷം ഒട്ടേറെ ഹിറ്റ് ചിത്രങ്ങളില് അഭിനയിച്ചുകൊണ്ട് ജയറാം മലയാളത്തിലെ മുന്‍നിര നടന്മാരുടെ നിരയിലെത്തി.\nഇപ്പോള് മലയാളത്തില് മിനിമം ഗ്യാരന്റിയുള്ള ഏക നടനെന്ന് വിമര്‍ശകര് പോലും അംഗീകരിക്കുന്ന നടനാണ് ജയറാം. ഹ്യൂമറും സെന്റിമെന്റ്സും മികച്ച രീതിയില് അവതരിപ്പിക്കുന്ന ജയറാം ആക്ഷന് റോളുകളും അവതരിപ്പിച്ചിട്ടുണ്ട്.\nവിക്രമന് സംവിധാനം ചെയ്ത ഗോകുലം എന്ന ചിത്രത്തിലൂടെയാണ് ജയറാം തമിഴിലെത്തിയത്. കമലഹാസന് നായകനായ തെനാലിയില് ശക്തമായ ഒരു കഥാപാത്രത്തെ ജയറാം അവതരിപ്പിക്കുന്നു. ഉപനായകവേഷമെങ്കിലും ചിത്രത്തിന്റെ ഗതിയെ അങ്ങേയറ്റം സ്വാധീനിക്കുന്ന ഒരു കഥാപാത്രം.\nജയറാം ഇന്ത്യാ ഇന്‍ഫോയുടെ സംസാരിച്ചപ്പോള്...\nമലയാളത്തിലും തമിഴിലും താങ്കള് അവതരിപ്പിക്കുന്ന കഥാപാത്രങ്ങള് തമ്മിലുള്ള വ്യത്യാസമെന്താണ്..?\nമലയാളത്തില് ഞാന് ഇപ്പോള് ആക്ഷനും കോമഡിയുമാണ് ചെയ്തു വരുന്നത്. തമിഴില് ആക്ഷനും കോമഡിക്കും പുറമെ പാട്ടുപാടി നൃത്തവും ചെയ്യുന്നു. തമിഴില് ഞാന് നൃത്തം ചെയ്യുന്നുവെന്നത് എന്റെ മലയാളി ആരാധകര്‍ക്കു പോലും വിശ്വസിക്കാന് കഴിയുന്നില്ല. അടുത്തിടെ തമിഴ്നാട്ടില് വെച്ച് കുറച്ച് മലയാളി ആരാധകരെ കണ്ടപ്പോള് താങ്കള് തമിഴില് നൃത്തം ചെയ്യുന്നല്ലോ എന്നു പറഞ്ഞ് അവര് അത്ഭുതപ്പെടുകയുണ്ടായി.\nമലയാളത്തിലെയും തമിഴിലെയും അഭിനയം എങ്ങനെ ഒരുമിച്ചു കൊണ്ടുപോകുന്നു..?\nമലയാളത്തില് ഒരു ചിത്രം പൂര്‍ത്തീകരിക്കാന് കുറഞ്ഞ ദിവസങ്ങള് മതി. തമിഴില് ഒരു ശരാശരി ചിത്രത്തിന് വേണ്ടത് 62-70 ദിവസങ്ങളാണ്. ഇടയ്ക്ക് ഷെഡ്യൂള് മാറുമ്പോള് 10-20 ദിവസങ്ങള് ഒഴിവ് ലഭിക്കും. ആ അവസരത്തില് ഞാന് സാധാരണഗതിയില് രണ്ടോ മൂന്നോ ചിത്രങ്ങള് ചെയ്തു തീര്‍ക്കും. നിലായില് അഭിനയിച്ചു കൊണ്ടിരുന്നപ്പോള് തന്നെ ഞാന് അഞ്ചു മലയാള ചിത്രങ്ങള് ചെയ്തിട്ടുണ്ട്.\nനിങ്ങളെ തമിഴിലേക്ക് നിര്‍ദ്ദേശിച്ചത് ഖുശ്ബുവാണ് എന്ന് പ്രചരണമുണ്ടല്ലോ... അത് ശരിയാണോ..?\nഅത് ശരിയല്ല. ഖുശ്ബുവുമൊത്ത് കൂടുതല് തമിഴ് ചിത്രങ്ങല് അഭിനയിച്ചതുകൊണ്ട് ചിലര് പറഞ്ഞുണ്ടാക്കുന്നതാണ് ഇത്. എന്റേത് ഒരു പ്രേമവിവാഹമാണ്. പാര്‍വതിയെ (ഭാര്യ) ഞാന് വളരെയേറെ സ്നേഹിക്കുന്നു. അവള്‍ക്കെന്നെ അറിയാം. എനിക്ക് അവളെയും. യഥാര്‍ത്ഥത്തില് അവളുടെ ഒരു കടുത്ത ആരാധകന് കൂടിയാണ് ഞാന്. ഖുശ്ബു എന്റെ അടുത്ത സ്നേഹിതയാണ്. ഇപ്പോള് അവര് സംവിധായകന് സുന്ദറിനെ വിവാഹം കഴിച്ചു ഒരു കുട്ടിയും പിറന്നുകഴിഞ്ഞു.\nനല്ല വേഷമാണ്. കമലഹാസനുമൊത്ത് അഭിനയിക്കാന് സാധിച്ചതിലാണ് ഏറെ സന്തോഷം. മുമ്പ് സതിലീലാവതിയില് അഭിനയിക്കാന് കമല് എന്നെ ക്ഷണിച്ചിരുന്നു. എന്നാല് അന്ന് എനിക്ക് കാള്‍ഷീറ്റ് നല്‍കാന് കഴിഞ്ഞില്ല. അതിനാല് ആ അവസരം നഷ്ടപ്പെട്ടു. അന്നത്തെ ദുഃഖം ഇപ്പോള് സന്തോഷമായിരിക്കുകയാണ്. കമലിനോടൊപ്പമുള്ള ദിവസങ്ങള് ഞാന് ശരിക്കും ആഘോഷിച്ചു.


കോവിഡ്: രാജ്യത്തെ രോഗമുക്തി നിരക്ക് 92 ശതമാനം-Coronavirus Covid-19 Kerala News Wrap November 12 Updates\nCoronavirus Covid 19 Kerala News Wrap November 12 Updates\nഎല്ലാ ജില്ലകളിലും പുതിയ രോഗികൾ നൂറിലധികം; നാല് ജില്ലകളിൽ അഞ്ഞൂറിൽ കൂടുതൽസ്ഥിരീകരിച്ചു\nNovember 12, 2020 07:22:52 pm\nതിരുവനന്തപുരം/കൊച്ചി/കോഴിക്കോട്: സംസ്ഥാനത്ത് ഇന്ന് 5537 പേര്‍ക്ക് കോവിഡ്-19 സ്ഥിരീകരിച്ചു. 4683 പേര്‍ക്ക് സമ്പര്‍ക്കത്തിലൂടെയാണ് രോഗം ബാധിച്ചത്. 653 പേരുടെ സമ്പര്‍ക്ക ഉറവിടം വ്യക്തമല്ല.\nഇന്ന് തൃശൂർ ജില്ലയിലാണ് ഏറ്റവും കൂടുതൽ കോവിഡ് ബാധ റിപ്പോർട്ട് ചെയ്തത്. 727 പേർക്കാണ് ഇന്ന് ജില്ലയിൽ രോഗം സ്ഥിരീകരിച്ചത്. ഇന്ന് എല്ലാ ജില്ലകളിലും നൂറോ അതിലധികമോ ആണ് പുതിയ രോഗികൾ. വയനാട് ജില്ലയിലാണ് ഏറ്റവും കുറവ് രോഗബാധ സ്ഥിരീകരിച്ചത്. 100 പേർക്കാണ് വയനാട്ടിൽ രോഗം സ്ഥിരീകരിച്ചത്.\nഇന്ന് നാല് ജില്ലകളിൽ അഞ്ഞൂറിലധികമാണ് പുതിയ രോഗികൾ. കോഴിക്കോട് ജില്ലയിൽ 696 പേർക്കും മലപ്പുറം ജില്ലയിൽ 617 പേർക്കും ആലപ്പുഴ ജില്ലയിൽ 568 പേർക്കും രോഗം സ്ഥിരീകരിച്ചു. എറണാകുളം 489, പാലക്കാട് 434, കൊല്ലം 399, തിരുവനന്തപുരം 386, കണ്ണൂര് 346, കോട്ടയം 344, ഇടുക്കി 185, പത്തനംതിട്ട 138, കാസര്‍ഗോഡ് 108 എന്നിങ്ങനെയാണ് മറ്റു ജില്ലകളിലെ രോഗബാധ.\nKerala Covid-19 Tracker- സംസ്ഥാനത്ത് ഇന്ന് 5537 പേര്‍ക്ക് കോവിഡ്\nസംസ്ഥാനത്ത് ഇന്ന് 5537 പേര്‍ക്ക് കോവിഡ്-19 സ്ഥിരീകരിച്ചു.രോഗം സ്ഥിരീകരിച്ച് ചികിത്സയിലായിരുന്ന 6119 പേരുടെ പരിശോധനാഫലം നെഗറ്റീവ് ആയി. ഇതോടെ 77,813 പേരാണ് രോഗം സ്ഥിരീകരിച്ച് ഇനി ചികിത്സയിലുള്ളത്. 4,28,529 പേര് ഇതുവരെ കോവിഡില് നിന്നും മുക്തി നേടി.\nഇന്ന് രോഗം സ്ഥിരീകരിച്ചവരില് 4683 പേര്‍ക്ക് സമ്പര്‍ക്കത്തിലൂടെയാണ് രോഗം ബാധിച്ചത്. 653 പേരുടെ സമ്പര്‍ക്ക ഉറവിടം വ്യക്തമല്ല.140 പേര് സംസ്ഥാനത്തിന് പുറത്ത് നിന്നും വന്നവരാണ്.\nതിരുവനന്തപുരം 304, കൊല്ലം 578, പത്തനംതിട്ട 165, ആലപ്പുഴ 371, കോട്ടയം 394, ഇടുക്കി 250, എറണാകുളം 1008, തൃശൂര് 1062, പാലക്കാട് 299, മലപ്പുറം 569, കോഴിക്കോട് 786, വയനാട് 83, കണ്ണൂര് 214, കാസര്‍ഗോഡ് 36 എന്നിങ്ങനേയാണ് പരിശോധനാ ഫലം ഇന്ന് നെഗറ്റീവായത്.\n24 മണിക്കൂറിനിടെ 57,202 സാമ്പിളുകൾ പരിശോധിച്ചു\n25 മരണങ്ങൾ സ്ഥിരീകരിച്ചു\nപുതിയ നാല് ഹോട്ട്സ്പോട്ടുകൾ\nതിരുവനന്തപുരത്ത് 386 പേർക്ക് കോവിഡ്\nതിരുവനന്തപുരം ജില്ലയിൽ ഇന്ന് 386 പേർക്ക് കോവിഡ് സ്ഥിരീകരിച്ചു. 286 പേർക്ക് സമ്പർക്കത്തിലൂടെയാണ് രോഗബാധ. 304 പേർ ഇന്ന് രോഗമുക്തി നേടി.\nകൊല്ലത്ത് 399 പേർക്ക് കോവിഡ്\nകൊല്ലം ജില്ലയിൽ ഇന്ന് 399 പേർക്ക് കോവിഡ് രോഗം സ്ഥിരീകരിച്ചു. വിദേശത്ത് നിന്നുമെത്തിയ ഒരാൾക്കും. ഇതര സംസ്ഥാനങ്ങളിൽ നിന്നുമെത്തിയ 8 പേർക്കും, സമ്പർക്കം മൂലം 386 പേർക്കും, ഉറവിടം വ്യക്തമല്ലാത്ത4പേർക്കും രോഗം സ്ഥിരീകരിച്ചു.\nപത്തനംതിട്ട ജില്ലയില് 138 പേര്‍ക്ക് രോഗം സ്ഥിരീകരിച്ചു; 94 പേര് രോഗമുക്തരായി\nപത്തനംതിട്ട ജില്ലയില് ഇന്ന് 138 പേര്‍ക്ക് കോവിഡ്-19 സ്ഥിരീകരിച്ചു ഇന്ന് ജില്ലയില് കോവിഡ് ബാധിതരായ രണ്ടു പേരുടെ മരണം റിപ്പോര്‍ട്ട് ചെയ്തു. ജില്ലയില് ഇന്ന് 94 പേര് രോഗമുക്തരായി ഇന്ന് രോഗം സ്ഥിരീകരിച്ചവരില് രണ്ടു പേര് വിദേശ രാജ്യങ്ങളില് നിന്ന് വന്നവരും, ഒന്‍പതുപേര് മറ്റ് സംസ്ഥാനങ്ങളില് നിന്നും വന്നവരും, 127 പേര് സമ്പര്‍ക്കത്തിലൂടെ രോഗം ബാധിച്ചവരുമാണ്. ഇതില് സമ്പര്‍ക്കപശ്ചാത്തലം വ്യക്തമല്ലാത്ത 29 പേരുണ്ട്.\nആലപ്പുഴയിൽ 568 പേർക്ക് കോവിഡ്\nഇന്ന് ആലപ്പുഴ ജില്ലയിൽ 568 പേർക്ക് കോവിഡ് സ്ഥിരീകരിച്ചു.3പേർ വിദേശത്തു നിന്നും ഒരാൾ മറ്റ് സംസ്ഥാനത്തു നിന്നും എത്തിയതാണ് . 553പേർക്ക് സമ്പർക്കത്തിലൂടെയാണ് രോഗം ബാധിച്ചത്. 11 പേരുടെ സമ്പർക്ക ഉറവിടം വ്യക്തമല്ല . 371 പേരുടെ പരിശോധനാഫലം നെഗറ്റീവായി. ആകെ 31309 പേർ രോഗ മുക്തരായി. 8701 പേർ ചികിത്സയിൽ ഉണ്ട്.\nകോട്ടയത്ത് 344 പേര്‍ക്ക് രോഗം സ്ഥിരീകരിച്ചു; 337 പേർക്ക് സമ്പര്‍ക്കത്തിലൂടെ\nകോട്ടയം ജില്ലയില് 344 പേര്‍ക്കു കൂടി കോവിഡ് സ്ഥിരീകരിച്ചു. 337 പേർക്ക് സമ്പര്‍ക്കം മുഖേനയാണ് വൈറസ് ബാധിച്ചത്. സംസ്ഥാനത്തിന് പുറത്ത് നിന്നെത്തിയ7പേരും രോഗബാധിതരായി. പുതിയതായി 3993 പരിശോധനാഫലങ്ങളാണ് ലഭിച്ചത്. രോഗം ബാധിച്ചവരില് 313 പുരുഷന്‍മാരും 147 സ്ത്രീകളും 31 കുട്ടികളും ഉള്‍പ്പെടുന്നു. 60 വയസിനു മുകളിലുള്ള 44 പേര്‍ക്ക് കോവിഡ് സ്ഥിരീകരിച്ചിട്ടുണ്ട്. 394 പേര് രോഗമുക്തി നേടി. രോഗം സ്ഥിരീകരിച്ചവരില് നിലവില് 4620 പേരാണ് ചികിത്സയിലുള്ളത്. ഇതുവരെ ആകെ 28744 പേര് കോവിഡ് ബാധിതരായി.24074 പേര് രോഗമുക്തി നേടി. ജില്ലയില് ആകെ 19884 പേര് ക്വാറന്‍റയിനില് കഴിയുന്നുണ്ട്.\nഇടുക്കിയിൽ185 പേർക്ക് രോഗബാധ സ്ഥിരീകരിച്ചു.\nഇടുക്കി ജില്ലയിൽ ഇന്ന് 185 പേർക്ക് രോഗബാധ സ്ഥിരീകരിച്ചു. ഇന്ന് രോഗം സ്ഥിരീകരിച്ചവരിൽ 137 പേർക്ക് സമ്പർക്കത്തിലൂടെയാണ് രോഗം ബാധിച്ചിരിക്കുന്നത്. 41 പേർക്ക് രോഗം ബാധിച്ചത് എവിടെ നിന്നാണെന്ന് വ്യക്തമല്ല. ഒരു ആരോഗ്യ പ്രവർത്തകനും അന്യ സംസ്ഥാനങ്ങളിൽ നിന്നെത്തിയ6പേർക്കും ജില്ലയിൽ ഇന്ന് കോവിഡ് സ്ഥിരീകരിച്ചിട്ടുണ്ട്.\nഎറണാകുളത്ത് 489 പേർക്ക് കോവിഡ്; 1008 പേർക്ക് രോഗമുക്തി\nഎറണാകുളം ജില്ലയിൽ ഇന്ന് 489 പേർക്ക് കോവിഡ് സ്ഥിരീകരിച്ചു. 254 പേർക്ക് സമ്പർക്കത്തിലൂടെയാണ് രോഗബാധ. 1008 പേർ ഇന്ന് രോഗമുക്തി നേടി.\nഏറ്റവും കൂടുതൽ രോഗബാധ തൃശൂരിൽ\nതൃശൂർ ജില്ലയിൽ വ്യാഴാഴ്ച 727 പേർക്ക് കൂടി കോവിഡ്-19 സ്ഥീരികരിച്ചു. 1062 പേർ രോഗമുക്തരായി. ജില്ലയിൽ രോഗബാധിതരായി ചികിത്സയിൽ കഴിയുന്നവരുടെ എണ്ണം 8737 ആണ്. തൃശൂർ സ്വദേശികളായ 88 പേർ മറ്റു ജില്ലകളിൽ ചികിത്സയിൽ കഴിയുന്നു. ജില്ലയിൽ ഇതുവരെ കോവിഡ് സ്ഥീരികരിച്ചവരുടെ എണ്ണം 49,307 ആണ്. 40,207 പേരെയാണ് ആകെ രോഗമുക്തരായി ആശുപത്രിയിൽ നിന്നും ഡിസ്ചാർജ്ജ് ചെയ്തത്.\nജില്ലയിൽ വ്യാഴാഴ്ച സമ്പർക്കം വഴി 706 പേർക്കാണ് രോഗം സ്ഥീരികരിച്ചത്. കൂടാതെ6ആരോഗ്യ പ്രവർത്തകർക്കും സംസ്ഥാനത്തിന് പുറത്തുനിന്ന് എത്തിയ 10 പേർക്കും, രോഗ ഉറവിടം അറിയാത്ത5പേർക്കും രോഗബാധ ഉണ്ടായിട്ടുണ്ട്. രോഗ ബാധിതരിൽ 60 വയസ്സിനുമുകളിൽ 26 പുരുഷൻമാരും 21 സ്ത്രീകളും പത്ത് വയസ്സിനു താഴെ 56 ആൺകുട്ടികളും 41 പെൺകുട്ടികളുമുണ്ട്.\nപാലക്കാട് 424 പേർക്ക് കോവിഡ് സ്ഥിരീകരിച്ചു\nപാലക്കാട് ജില്ലയിൽ ഇന്ന് 424 പേർക്ക് കോവിഡ് 19 സ്ഥിരീകരിച്ചു. ഇതിൽ സമ്പർക്കത്തിലൂടെ രോഗബാധ ഉണ്ടായ 264 പേർ, ഉറവിടം അറിയാതെ രോഗം ബാധിച്ച 155 പേർ, ഇതര സംസ്ഥാനത്തുനിന്നും വിദേശത്തുനിന്നുമായി വന്ന 12 പേർ,3ആരോഗ്യ പ്രവർത്തകർ എന്നിവർ ഉൾപ്പെടും. 299 പേർ രോഗമുക്തി നേടി.\nമലപ്പുറത്ത് 617 പേര്‍ക്ക് കോവിഡ്; 583 പേര്‍ക്ക് രോഗബാധ നേരിട്ടുള്ള സമ്പര്‍ക്കത്തിലൂടെ\nമലപ്പുറം ജില്ലയില് ഇന്ന് (നവംബര് 12) 617 പേര്‍ക്ക് കോവിഡ് 19 സ്ഥിരീകരിച്ചു. ഇന്ന് രോഗബാധിതരായവരില് 583 പേര്‍ക്ക് നേരിട്ടുള്ള സമ്പര്‍ക്കത്തിലൂടെയാണ് രോഗബാധ. ഉറവിടമറിയാതെ 27 പേര്‍ക്കും ആരോഗ്യ മേഖലയില് പ്രവര്‍ത്തിക്കുന്ന രണ്ട് പേര്‍ക്കും ഇന്ന് വൈറസ്ബാധ സ്ഥിരീകരിച്ചു. രോഗബാധയുണ്ടായവരില് രണ്ട് പേര് വിദേശത്ത് നിന്ന് എത്തിയതും മൂന്ന് പേര് ഇതര സംസ്ഥാനങ്ങളില് നിന്നെത്തിയവരുമാണ്.\n569 പേരാണ് ഇന്ന് വിദഗ്ധ ചികിത്സയ്ക്ക് ശേഷം ജില്ലയില് രോഗമുക്തി നേടിയത്. ഇവരുള്‍പ്പെടെ 52,206 പേര് കോവിഡ് വിമുക്തരായി ചികിത്സാ കേന്ദ്രങ്ങളില് നിന്ന് വീടുകളിലേയ്ക്ക് മടങ്ങി. 71,285 പേരാണ് ഇപ്പോള് ജില്ലയില് നിരീക്ഷണത്തിലുള്ളത്. 6,555 പേര് വിവിധ ചികിത്സാ കേന്ദ്രങ്ങളില് നിരീക്ഷണത്തിലുണ്ട്. കോവിഡ് പ്രത്യേക ചികിത്സാ കേന്ദ്രങ്ങളായ ആശുപത്രികളില് 571 പേരും വിവിധ കോവിഡ് ഫസ്റ്റ് ലൈന് ട്രീറ്റ്മെന്റ് സെന്ററുകളില് 323 പേരും 271 പേര് കോവിഡ് സെക്കന്‍ഡ് ലൈന് ട്രീറ്റ്മെന്റ് സെന്ററുകളിലുമാണ്. ശേഷിക്കുന്നവര് വീടുകളിലും കോവിഡ് കെയര് സെന്ററുകളിലുമായി നിരീക്ഷണത്തില് കഴിയുന്നു. ഇതുവരെ 289 പേരാണ് കോവിഡ് ബാധിതരായി ജില്ലയില് മരണമടഞ്ഞത്.\nകോഴിക്കോട്ട് 696 പേർക്ക് കോവിഡ്; 786 പേര്‍ക്ക് രോഗമുക്തി\nജില്ലയില് ഇന്ന് 696 പോസിറ്റീവ് കേസുകള് കൂടി റിപ്പോര്‍ട്ട് ചെയ്തതായി ജില്ലാ മെഡിക്കല് ഓഫീസര് അറിയിച്ചു. വിദേശത്ത് നിന്ന് എത്തിയ രണ്ട് പേര്‍ക്കും ഇതര സംസ്ഥാനങ്ങളില് നിന്ന് എത്തിയവരില് 18 പേര്‍ക്കും പോസിറ്റീവായി. 23 പേരുടെ ഉറവിടം വ്യക്തമല്ല. സമ്പര്‍ക്കം വഴി 653 പേര്‍ക്കാണ് രോഗം ബാധിച്ചത്. 5665 പേരെ പരിശോധനക്ക് വിധേയരാക്കി. ചികിത്സയിലുള്ള കോഴിക്കോട് സ്വദേശികളുടെ എണ്ണം 8713 ആയി.7ആരോഗ്യ പ്രവര്‍ത്തകര്‍ക്കും കോവിഡ് സ്ഥിരീകരിച്ചിട്ടുണ്ട്. ജില്ലയിലെ കോവിഡ് ആശുപത്രികള്, എഫ്.എല്.ടി.സി കള് എന്നിവിടങ്ങളില് ചികിത്സയിലായിരുന്ന 786 പേര് കൂടി രോഗമുക്തിനേടി ആശുപത്രി വിട്ടു\nഏറ്റവും കുറവ് രോഗം സ്ഥീരീകരിച്ചത് വയനാട് ജില്ലയിൽ\nവയനാട് ജില്ലയില് ഇന്ന് 100 പേര്‍ക്ക് കോവിഡ് സ്ഥിരീകരിച്ചു. 83 പേര് രോഗമുക്തി നേടി. 82 പേര്‍ക്ക് സമ്പര്‍ക്കത്തിലൂടെയാണ് രോഗബാധ. അഞ്ച് ആരോഗ്യ പ്രവര്‍ത്തകര്‍ക്കും രോഗം സ്ഥിരീകരിച്ചു. 18 പേര് ഇതര സംസ്ഥാനത്ത് നിന്നും എത്തിയതാണ്. ഇതോടെ ജില്ലയില് കോവിഡ് സ്ഥിരീകരിച്ചവരുടെ ആകെ എണ്ണം 8396 ആയി. 7345 പേര് ഇതുവരെ രോഗമുക്തരായി. ചികിത്സയിലിരിക്കെ 56 മരണം. നിലവില് 995 പേരാണ് ചികിത്സയിലുള്ളത്. ഇവരില് 500 പേര് വീടുകളിലാണ് ഐസൊലേഷനില് കഴിയുന്നത്.\nകണ്ണൂരിൽ 346 പേര്‍ക്ക് കോവിഡ്; 309 പേര്‍ക്ക് സമ്പര്‍ക്കത്തിലൂടെ\nകണ്ണൂർ ജില്ലയില് 346 പേര്‍ക്ക് കൂടി കോവിഡ് സ്ഥിരീകരിച്ചു. 309 പേര്‍ക്ക് സമ്പര്‍ക്കത്തിലൂടെയാണ് രോഗബാധ. 23 പേര് ഇതര സംസ്ഥാനങ്ങളില് നിന്നും ആറ് പേര് വിദേശത്ത് നിന്നുമെത്തിയവരും എട്ട് പേര് ആരോഗ്യ പ്രവര്‍ത്തകരുമാണ്.\nകാസര്‍ഗോട്ട് 108 പേര്‍ക്ക് കൂടി കോവിഡ്\nകാസര്‍ഗാഡ് ജില്ലയില് വ്യാഴാഴ്ച്ച 108 പേര്‍ക്ക് കൂടി കോവിഡ് 19 പോസിറ്റീവായി. സമ്പര്‍ക്കത്തിലൂടെ 99 പേര്‍ക്കും ഇതരസംസ്ഥാനത്ത് നിന്നെത്തിയ 6് പേര്‍ക്കും വിദേശത്ത് നിന്നെത്തിയ3പേര്‍ക്കുമാണ് കോവിഡ് സ്ഥിരീകരിച്ചത. 38 പേര്‍ക്കാണ് കോവിഡ് നെഗറ്റീവായതെന്ന് ജില്ലാ മെഡിക്കല് ഓഫീസര് (ഹെല്‍ത്ത്) ഡോ.എ.വി. രാംദാസ് പറഞ്ഞു. നിലവില് 1449 പേരാണ് കോവിഡ് ചികിത്സയിലുള്ളത്.\nകോവിഡ്: രാജ്യത്തെ രോഗമുക്തി നിരക്ക് 92 ശതമാനം\nന്യൂഡൽഹി: രാജ്യത്തെ കോവിഡ് രോഗമുക്തി നിരക്ക് 92.8 ശതമാനമാനം. അരലക്ഷത്തിലധികം പേര്‍ക്ക് കഴിഞ്ഞ 24 മണിക്കൂറിനിടെ രോഗം ഭേദമായി. രാജ്യത്ത് 24 മണിക്കൂറിനിടെ 47,905 പേര്‍ക്ക് കൂടി കോവിഡ് സ്ഥിരീകരിച്ചു. 550 കൊവിഡ് മരണങ്ങളാണ് രാജ്യത്ത് റിപ്പോര്‍ട്ട് ചെയ്തത്. റെക്കോര്‍ഡ് പ്രതിദിന കേസ് റിപ്പോര്‍ട്ട് ചെയ്തതോടെ ഡല്‍ഹിയില് ആശങ്ക വര്‍ധിച്ചു. രോഗബാധ ഡല്‍ഹിയെ രൂക്ഷമായി ബാധിച്ചതായി ഡല്‍ഹി ഹൈക്കോടതി നിരീക്ഷിച്ചു. മഹാരാഷ്ട്ര ,കേരളം എന്നീ സംസ്ഥാനങ്ങളേക്കാള് ഗുരുതരമായി സ്ഥിതിയിലേക്കാണ് ഡല്‍ഹി പോകുന്നത്.\nബിജെപി എംഎല്‍എ കോവിഡ് ബാധിച്ച് മരിച്ചു\nഉത്തരാഖണ്ഡ് സാള്‍ട്ട് നിയമസഭാ മണ്ഡലത്തിലെ ബിജെപി എംഎല്‍എ സുരേന്ദ്ര സിംഗ് ജീനാ ഡല്‍ഹിയിലെ ആശുപത്രിയില് കോവിഡ് ചികിത്സയിലിരിക്കെ മരിച്ചു.\nകൂടുതൽ കോവിഡ് വാർത്തകൾ വരും മണിക്കൂറുകളിൽ അപ്ഡേറ്റ് ചെയ്യുന്നതായിരിക്കും\nTags: Covid 19 Wrap\nഏറ്റവും കൂടുതൽ രോഗബാധ സ്ഥീരീകരിച്ചത് കോഴിക്കോട് ജില്ലയിൽ; കുറവ് ഇടുക്കിയിൽ\nഏറ്റവും കൂടുതൽ രോഗം സ്ഥിരീകരിച്ചത് കോഴിക്കോട്ട്; കുറവ് വയനാട് ജില്ലയിൽ\nഏറ്റവും കൂടുതൽ രോഗബാധ സ്ഥിരീകരിച്ചത് കൊല്ലം ജില്ലയിൽ; നാല് ജില്ലകളിൽ അഞ്ഞൂറിലധികം പേർക്ക് രോഗബാധ\nടെസ്റ്റ് പോസിറ്റിവിറ്റി നിരക്ക് 6.67; ഏറ്റവും കൂടുതൽ രോഗികൾ എറണാകുളത്ത്\nരാജ്യത്ത് കോവിഡ്-19 ദക്ഷിണാഫ്രിക്കൻ വകഭേദത്തിന്റെ സാന്നിദ്ധ്യവും സ്ഥിരീകരിച്ചു


MK Stalin News in Malayalam Latest MK Stalin news, photos, videos | Zee News Malayalam\nMK Stalin Nov 10, 2020, 04:40 PM IST\nUS Vice President കമലാ ഹാരിസിന് തമിഴില് അനുമോദന കത്തയച്ച് എം. കെ സ്റ്റാലിന്\nനിയുക്ത US Vice President കമല ഹാരിസിന് (Kamala Harris) തമിഴില് കത്തയച്ച് ഡി.എം.കെ (DMK) പ്രസിഡന്‍റ് എം. കെ .സ്റ്റാലിന് ( MK Stalin).\nCAA Dec 24, 2019, 05:46 PM IST\nCAA: എംകെ.സ്റ്റാലിനടക്കം 8000 പേര്‍ക്കെതിരെ കേസ്!\nപൗരത്വ നിയമ ഭേദഗതിക്കെതിരായ പ്രതിഷേധത്തില് പങ്കെടുത്ത എംകെ സ്റ്റാലിനടക്കം 8000 പേര്‍ക്കെതിരെ കേസെടുത്തു.\nDMK Oct 17, 2019, 12:12 PM IST\nജയലളിതയുടെ മരണത്തിന്‍റെ സത്യാവസ്ഥ പുറത്ത് കൊണ്ടുവരും\nതിരുനെല്‍വേലിയില് ഉപതിരഞ്ഞെടുപ്പുമായി ബന്ധപ്പെട്ട് സംഘടിപ്പിച്ച റാലിയില് സംസാരിക്കുമ്പോഴാണ് സ്റ്റാലിന് ഇത് പറഞ്ഞത്.\nDMK Sep 19, 2019, 03:31 PM IST\nഭാഷ വിവാദ൦; അമിത് ഷാ മലക്കം മറിഞ്ഞു, സമരം പിന്‍വലിച്ചു!!\nസെപ്തംബര് 20ന് തമിഴ് നാട്ടില് നടത്താനിരുന്ന സമരമാണ് ഡിഎംകെ പിന്‍വലിച്ചത്.\nHindi diwas Sep 14, 2019, 02:23 PM IST\nഅമിത് ഷായുടെ ഹിന്ദി ഭാഷാ വാദത്തിനെതിരെ സ്റ്റാലിനും ഉവൈസിയും\nരാജ്യത്തെ ഒരുമിപ്പിക്കുന്ന ഒരു ഭാഷ ഉണ്ടാകേണ്ടത് പ്രധാനമാണെന്നും അത് ജനങ്ങൾ വ്യാപകമായി സംസാരിക്കുന്ന ഹിന്ദി ഭാഷയ്ക്ക് സാധിക്കുമെന്നുമുള്ള അമിത് ഷായുടെ പ്രസ്താവനയാണ് ഇവരെ ചൊടിപ്പിച്ചത്.\nMK Stalin Sep 8, 2019, 02:55 PM IST\nചോദ്യപേപ്പറിലെ ജാതി വിവേചനത്തെ വിമര്‍ശിച്ച് സ്റ്റാലിന്\nകേന്ദ്രീയ വിദ്യാലയത്തിലെ ആറാം ക്ലാസ്സ് പരീക്ഷയിലെ ചോദ്യത്തിന്‍റെ പശ്ചാത്തലത്തിലാണ് സ്റ്റാലിന്‍റെ വിമര്‍ശനം.\nUdayanidhi Stalin Jul 4, 2019, 04:56 PM IST\nഡിഎംകെ തലപ്പത്തേക്ക് ഉദയനിധി സ്റ്റാലിന്!!\nപാര്‍ട്ടിയുടെ മുഖപത്രമായ മുരശൊലിയുടെ നടത്തിപ്പിലും പ്രധാന പങ്കുവഹിക്കുന്നുണ്ട്.\nLok Sabha elections 2019 May 23, 2019, 10:15 AM IST\nഇന്ത്യയുടെ അടുത്ത പ്രധാനമന്ത്രി രാഹുല് ഗാന്ധി!!\nലോക്സഭ തിരഞ്ഞെടുപ്പിനൊപ്പം നിയമ സഭ തിരഞ്ഞെടുപ്പും നടന്ന തമിഴ്നാട്ടില് ഭരണമാറ്റ൦ പ്രവചിച്ചായിരുന്നു എക്സിറ്റ് പോല് ഫലങ്ങള് പുറത്തുവന്നത്.\nT Rajendar Apr 20, 2019, 01:18 PM IST\nതമിഴ് താരം ചിമ്പുവിന്‍റെ വിവാഹം ഉടന്??\nജാതകപൊരുത്തമെല്ലാം നോക്കി നല്ലൊരു പെണ്‍കുട്ടിയെ കണ്ടെത്തു൦\nMK Stalin Aug 28, 2018, 12:13 PM IST\nഎം.കെ.സ്റ്റാലിനെ ഡിഎംകെ അധ്യക്ഷനായി തിരഞ്ഞെടുത്തു\nകരുണാനിധിക്ക് ശേഷം ഡിഎംകെയെ ആര് നയിക്കുമെന്ന ചോദ്യത്തിന് ഇതോടെ ഉത്തരമായി.\nDMK Aug 26, 2018, 06:25 PM IST\nഡിഎംകെ അദ്ധ്യക്ഷ സ്ഥാനത്തേക്ക് എം. കെ സ്‌റ്റാലിന് പത്രിക സമര്‍പ്പിച്ചു\nഎഴുതി തയ്യാറാക്കിയ പത്രിക മറീന ബീച്ചില് കരുണാനിധിയുടെ സമാധിയ്ക്ക് മുന്‍പാകെ വെച്ച് അനുഗ്രഹം തേടിയ ശേഷമാണ് സ്റ്റാലിന് പത്രിക സമര്‍പ്പിക്കാനായി പാര്‍ട്ടി ആസ്ഥാനത്തെത്തിയത്.\nTuticorin May 24, 2018, 03:00 PM IST\nതൂത്തുക്കുടി അശാന്തം; പ്ലാന്‍റിലേക്കുള്ള വൈദ്യുതി വിച്ഛേദിച്ചു; നാളെ ബന്ദ്\nഅനിഷ്ടസംഭവങ്ങള് ഒഴിവാക്കാന് പ്രദേശത്തെ ഇന്‍റര്‍നെറ്റ് ബന്ധം വിച്ഛേദിച്ചു.\nTuticorin May 24, 2018, 01:14 PM IST\n13 പേരെ വെടിവെച്ച് കൊന്നിട്ട് നടപടിയില്ല; പളനിസാമിയുടെ രാജി ആവശ്യപ്പെട്ട് സ്റ്റാലിന്\nതൂത്തുക്കുടിയില് പോകാനോ ജനങ്ങളെ നേരില് കാണാനോ മുഖ്യമന്ത്രി എടപ്പാടി പളനിസാമി തയ്യാറായില്ലെന്നും സ്റ്റാലിന് ആരോപിച്ചു\nDMK Sep 12, 2017, 02:48 PM IST\nകലക്കവെള്ളത്തിൽ മീൻ പിടിക്കാനൊരുങ്ങി ഡി.എം.കെ; ഹർജിയുമായി സ്റ്റാലിൻ കോടതിയിൽ\nഎ.ഐ.ഡി.എം.കെയിലെ പ്രതിസന്ധി സമർത്ഥമായി ഉപയോഗിക്കുവാനുള്ള കരുനീക്കങ്ങളുമായി പ്രതിപക്ഷം. ഡി.എം.കെ വർക്കിങ് പ്രസിഡന്റ് എം.കെ സ്റ്റാലിന്റെ നേതൃത്വത്തിലാണ് അണിയറനീക്കങ്ങൾ സജീവമായത്. നിയമസഭ വിളിച്ച് എടപ്പാടി സർക്കാർ ഭൂരിപക്ഷം തെളിയിക്കണമെന്ന ആവശ്യവുമായി എം.കെ സ്റ്റാലിൻ ഹൈക്കോടതിയെ സമീപിച്ചു.\nCash for vote sting Jun 14, 2017, 02:28 PM IST\nവിശ്വാസ വോട്ടെടുപ്പില് കോഴ: തമിഴ്‌നാട് നിയമസഭയില് ബഹളം\nവിശ്വാസവോട്ട് അനുകൂലമാക്കാൻ എംഎൽഎമാർക്ക് പണം നൽകിയെന്ന ആരോപണവുമായി ബന്ധപ്പെട്ട് തമിഴ്‌നാട് നിയമസഭയില് ബഹളം. ആരോപണം ചര്‍ച്ച ചെയ്യണമെന്ന പ്രതിപക്ഷ ആവശ്യം സ്പീക്കര് തള്ളിയതാണ് ബഹളത്തിനിടയാക്കിയത്.\nMK Stalin Feb 22, 2017, 12:10 PM IST\nപളനിസ്വാമി സര്‍ക്കാരിനെതിരെ എം.കെ. സ്റ്റാലിന്‍റെ നേതൃത്വത്തിൽ ഡിഎംകെ നിരാഹാര സമരം തുടങ്ങി\nതമിഴ്നാട് മുഖ്യമന്ത്രി പളനിസ്വാമി സര്‍ക്കാരിനെതിരെ എം.കെ. സ്റ്റാലിന്‍റെ നേതൃത്വത്തിൽ നിരാഹാര സമരം തുടങ്ങി.\nTamil Nadu Feb 17, 2017, 08:00 PM IST\nവിശ്വാസ വോട്ട് എടപാടി പളനിസാമിക്കെതിരെ വോട്ടുചെയ്യാന് തീരുമാനിച്ചു ഡി.എം.കെയും കോണ്‍ഗ്രെസും\nനിർണായകമായ വിശ്വാസ വോട്ടെടുപ്പ് നാളെ നടക്കാനിരിക്കെ പളനിസാമിക്കെതിരെ വോട്ടുചെയ്യാൻ പ്രതിപക്ഷമായ ഡി.എം.കെ തീരുമാനിച്ചു. പാർ‌ട്ടി ആസ്ഥാനത്ത് വർക്കിംഗ് പ്രസിഡന്‍റ് എം.കെ സ്റ്റാലിന്‍റെ അധ്യക്ഷതയിൽ ചേർന്ന യോഗമാണ് തീരുമാനം കൈക്കൊണ്ടത്. ഡിഎംകെ സഖ്യം ഒന്നടങ്കം പളനി സ്വാമിക്കെതിരെ വോട്ട് ചെയ്യുമെന്ന് സ്റ്റാലിൻ പറഞ്ഞു.\nJallikattu Jan 20, 2017, 12:21 PM IST\nജെല്ലിക്കെട്ട് നിരോധനം: വിധി പറയുന്നത് സുപ്രീംകോടതി നീട്ടി; പ്രതിഷേധം നാലാം ദിവസവും തുടരുന്നു\nജെല്ലിക്കെട്ട് നിരോധനത്തില് വിധി പറയുന്നത് സുപ്രീംകോടതി നീട്ടി. കേന്ദ്ര സര്‍ക്കാരിന്‍റെ അവശ്യപ്രകാരമാണ് വിധി പറയുന്നത് ഒരാഴ്ചത്തേക്ക് നീട്ടിയത്. 2016ല് ജല്ലിക്കെട്ടിന് താല്‍ക്കാലിക അനുമതി നല്‍കിയതിനെതിരായ ഹര്‍ജി പരിഗണിക്കുന്നതാണ് ഇന്ന് സുപ്രിം കോടതി മാറ്റിവച്ചത്.\nJallikattu Jan 19, 2017, 12:24 PM IST\nജെല്ലിക്കെട്ട് നിരോധനം: തമിഴ്നാട്ടില് വ്യാപക പ്രതിഷേധം; പോരാട്ടം ഡല്‍ഹിയിലും\nജെല്ലിക്കെട്ട് നിരോധനത്തിനെതിരേ തമിഴ്‌നാട്ടില് നടക്കുന്ന ജനകീയ പ്രക്ഷോഭം മൂന്നാം ദിവസത്തിലേക്ക്. സംസ്ഥാനത്തിന്‍റെ വിവിധ ഭാഗങ്ങളിലുള്ള കോളജ് വിദ്യാര്‍ഥികളും യുവാക്കളും തെരുവിലിറങ്ങിയതോടെ പ്രതിഷേധം ശക്തമായി തുടരുകയാണ്.\nJallikattu Jan 14, 2017, 05:33 PM IST\nസുപ്രിംകോടതി വിധി ലംഘിച്ച് തമിഴ്‌നാട്ടില് ജെല്ലിക്കെട്ട് നടത്തിയതിന് മുപ്പതോളം പേരെ പൊലിസ് അറസ്റ്റു ചെയ്തു\nതമിഴ്‌നാട്ടില് സുപ്രിംകോടതി വിധി ലംഘിച്ച് ജെല്ലിക്കെട്ട് നടത്തിയതിന് മുപ്പതോളം പേരെ പൊലിസ് അറസ്റ്റു ചെയ്തു. മധുരൈ ആവണിവപുരത്ത് ജെല്ലിക്കെട്ട് നടത്താനുള്ള നീക്കം പൊലിസ് ചേര്‍ന്ന് തടയുകയായിരുന്നു. ഇതിനെതിരേ പ്രതിഷേധിച്ചവരെ പൊലിസ് ലാത്തി വീശി തുരത്തി. നിരവധി പേരാണ് ജെല്ലിക്കെട്ട് നിരോധനത്തിനെതിരേ തമിഴ്‌നാട്ടില് പ്രതിഷേധിക്കുന്നത്. പൊലിസും നാട്ടുകാരും തമ്മില് സംഘര്‍ഷവുമുണ്ടായി.


12 Hours 54 Minutes4Seconds Ago\nമല്യയ്ക്ക് ഇനി കൂടുതല് സമയം അനുവദിക്കാനാകില്ലെന്നാണ് കോടതി വ്യക്തമാക്കിയത്\nകോടികളുടെ വായ്പ എടുത്ത് തിരിച്ചടക്കാതെ നാടുവിട്ട കേസ് നേരിടുന്ന മദ്യവ്യവസായി വിജയ് മല്യയെ അദ്ദേഹം ഇപ്പോള് താമസിക്കുന്ന ലണ്ടനിലെ ആഡംബര വീട്ടില് നിന്ന് ഒഴിപ്പിക്കും. സ്വിസ് ബാങ്കായ യുബിഎസില് നിന്നെടുത്ത 20.4 മില്യണ് പൗണ്ട് വായ്പ തിരിച്ചടിക്കാത്ത കേസിലാണ് നടപടി. ആഡംബര വീട് ജപ്തി ചെയ്യാനുള്ള യുബിഎസ് ബാങ്കിന്റെ നീക്കത്തിനെതിരെ മല്യ കോടതിയെ സമീപിച്ചിരുന്നെങ്കിലും ബ്രിട്ടീഷ് കോടതി നടപടി സ്റ്റേ ചെയ്യാന് വിസമ്മതിക്കുകയായിരുന്നു.\nമല്യയ്ക്ക് ഇനി കൂടുതല് സമയം അനുവദിക്കാനാകില്ലെന്നാണ് കോടതി വ്യക്തമാക്കിയത്. ലണ്ടനിലെ റീജന്റ്‌സ് പാര്‍ക്കിന് അഭിമുഖമായുള്ള 18/19 കോണ്‍വാള് ടെറസ് ആഡംബര അപ്പാര്‍ട്ട്‌മെന്റ്, 'കോടിക്കണക്കിന് പൗണ്ട് വിലമതിക്കുന്ന അസാധാരണമായ സ്വത്ത്' എന്നാണ് കോടതിയില് വിശേഷിപ്പിച്ചത്. നിലവില് മല്യയുടെ 95 വയസുള്ള അമ്മ ലളിതയാണ് വീട്ടില് താമസിക്കുന്നത്. ഇവിടെ നിന്നൊഴിപ്പിച്ചാല് മല്യയുടെ അമ്മയുള്‍പ്പെടെ പ്രതിസന്ധിയിലാകുമെന്ന് അദ്ദേഹത്തിന്റെ അഭിഭാഷകന് വാദിച്ചെങ്കിലും കോടതി കനിഞ്ഞില്ല. മല്യ കുടുംബത്തിന് 20.4 മില്യണ് പൗണ്ട് ലോണ് തിരിച്ചടയ്ക്കാന് കൂടുതല് സമയം അനുവദിക്കുന്നതിന് അടിസ്ഥാനമില്ലെന്ന് ഡെപ്യൂട്ടി മാസ്റ്റര് മാത്യു മാര്‍ഷ് ചൂണ്ടിക്കാട്ടി. കോടതി ഉത്തരവിനെതിരെ അപ്പീല് പോകാനോ താത്കാലിക സ്റ്റേ നല്‍കാനോ ഉള്ള അനുമതിയും ജഡ്ജി നിരസിച്ചു. കുടിശ്ശിക ഈടാക്കുന്നതിനായി ബാങ്കിന് ജപ്തി നടപടികളുമായി മുന്നോട്ടു പോകാമെന്നും കോടതി വ്യക്തമാക്കി.\nഅതേസമയം, കാലതാമസമില്ലാതെ എന്‍ഫോഴ്‌സ്‌മെന്റ് ഉത്തരവുമായി മുന്നോട്ട് പോകാനാണ് യുബിഎസ് ഉദ്ദേശിക്കുന്നതെന്ന് ഫെന്നര് മോറന് ക്യുസി വ്യക്തമാക്കി. വായ്പ തിരിച്ചടക്കാനും ഈ വീട്ടില് കഴിയാനും 2020 ഏപ്രില് 30 വരെ മല്യയ്ക്കും കുടുംബത്തിനും 2019 മേയില് കോടതി സമയം അനുവദിച്ചിരുന്നു. കോവിഡ് പ്രതിസന്ധി കാരണം ഇക്കാലയളവില് ഒന്നും നടന്നില്ല. നിയമപരമായി ഈ കേസുമായി മുന്നോട്ടു പോകാന് 2021 ഏപ്രില് വരെ യുബിഎസ് ബാങ്കിനും കഴിഞ്ഞിരുന്നില്ല. കഴിഞ്ഞ വര്‍ഷം ഒക്ടോബറില് ബാങ്ക് വീണ്ടും കോടതിയെ സമീപിക്കുകയായിരുന്നു. ഇത് സ്റ്റേ ചെയ്യണമെന്ന മല്യയുടെ ആവശ്യമാണ് കോടതി തള്ളിയത്. 17 ബാങ്കുകളില് നിന്ന് 9000 കോടി രൂപ വായ്!പയെടുത്ത് വഞ്ചിച്ചുവെന്നാണ് മല്യയ്‌ക്കെതിരായി ഇന്ത്യയില് രജിസ്റ്റര് ചെയ്തിട്ടുള്ള കേസ്.


തീരത്തടിഞ്ഞ് കൂറ്റന് 'ഓര്' മത്സ്യങ്ങള്; സുനാമിയുടെ മുന്നറിയിപ്പോ?\nTokyo, First Published 28, Feb 2019, 9:37 PM IST\nപ്രധാനമായും മൂന്ന് തരത്തിലുള്ള 'ഓര്' മത്സ്യങ്ങളാണുള്ളത്. ഇവയില് ഏറ്റവും വലിയ ഇനം മത്സ്യമാണ് വിശ്വാസപ്രകാരം ദുരന്തങ്ങള് പ്രവചിക്കാന് കഴിവുള്ള മീനുകള്. സാധാരണഗതിയില് കടലിന്റെ മുകള്‍ത്തട്ടിലേക്ക് അധികം വരാത്ത പ്രകൃതമാണ് ഇവയ്ക്കുള്ളത്\nസുനാമി പോലുള്ള വന് പ്രകൃതിദുരന്തങ്ങള് മുന്‍കൂട്ടി അറിയാന് കഴിവുള്ളവരാണ് 'ഓര്' മത്സ്യങ്ങളെന്നാണ് ജപ്പാന്‍കാരുടെ വിശ്വാസം. ആഴക്കടലില് ജീവിക്കുന്ന 'ഓര്' മത്സ്യങ്ങള് ഇങ്ങനെയുള്ള ദുരന്തങ്ങള് മുന്നില് കാണുമ്പോഴാണ് തീരങ്ങളിലേക്ക് പറന്നുയരുന്നതെന്നും ഇവര് വിശ്വസിക്കുന്നു.\nഈ മാസം തുടക്കം മുതല് തന്നെ ജപ്പാനിലെ വിവിധയിടങ്ങളില് 'ഓര്' മത്സ്യങ്ങള് കരയ്ക്കടിഞ്ഞിരുന്നു. സുനാമി ഭീതിയില് കഴിയുന്ന തീരദേശ ജനതയ്ക്ക് ഇതോടെ ഉറക്കമില്ലാതായി. ഇതിനിടെ സമീപദിവസങ്ങളില് വീണ്ടും 'ഓര്' മത്സ്യങ്ങള് കരയ്ക്കടിഞ്ഞു.\n'ഓര്' മീനുകളെക്കുറിച്ചുള്ള വിശ്വാസത്തിന് യാതൊരു ശാസ്ത്രീയ അടിത്തറയുമില്ല. എങ്കിലും 2011ലെ ഫുകുഷിമ ഭൂകമ്പത്തിനും, പിന്നീടുണ്ടായ ഭൂകമ്പത്തിനും മുമ്പ് 'ഓര്' മത്സ്യങ്ങള് തീരത്തടിഞ്ഞിരുന്നുവെന്നത് ഇവരുടെ വിശ്വാസത്തെ ഊട്ടിയുറപ്പിക്കാന് കാരണമായി.\nപ്രധാനമായും മൂന്ന് തരത്തിലുള്ള 'ഓര്' മത്സ്യങ്ങളാണുള്ളത്. ഇവയില് ഏറ്റവും വലിയ ഇനം മത്സ്യമാണ് വിശ്വാസപ്രകാരം ദുരന്തങ്ങള് പ്രവചിക്കാന് കഴിവുള്ള മീനുകള്. സാധാരണഗതിയില് കടലിന്റെ മുകള്‍ത്തട്ടിലേക്ക് അധികം വരാത്ത പ്രകൃതമാണ് ഇവയ്ക്കുള്ളത്.\nഭൂമിയിലെ ഓരോ ചെറിയ മാറ്റം പോലും കടലിനകത്ത് ജീവിക്കുന്ന ഈ മത്സ്യങ്ങള്‍ക്ക് തിരിച്ചറിയാനാകുമെന്നാണ് പലരും വിശ്വസിക്കുന്നത്. ഇത് പരിപൂര്‍ണ്ണമായും തള്ളിക്കളയാനാകില്ലെന്നാണ് ജപ്പാനിലെ ചില പരിസ്ഥിതിവാദികള് പോലും പറയുന്നത്. ആഗോളതാപനത്തിന്റെ പ്രത്യാഘാതങ്ങള് മനുഷ്യരെക്കാള് മുമ്പ് ജീവിവര്‍ഗങ്ങള്‍ക്ക് തിരിച്ചറിയാനാകുമെന്നാണ് ഇവര് പറയുന്നത്.\nLast Updated 28, Feb 2019, 9:37 PM IST


Adilip in Malayalam ഉപയോഗങ്ങൾ, ഡോസേജ്, പാർശ്വഫലങ്ങൾ, പ്രയോജനങ്ങൾ, പ്രതിപ്രവർത്തനങ്ങൾ, മുന്നറിയിപ്പ് - Adilip upayogangal, dossge, parswafalangal, prayojanangal, prathipravarthanangal, munnariyippu\nAdilip 135 Tablet DR\nAdilip 45 Tablet Dr\nAdilip നേട്ടങ്ങളും ഉപയോഗങ്ങളും- Adilip Benefits & Uses in Malayalam- Adilip nettangalum upayogangalum\nAdilip ഡോസേജും കഴിക്കേണ്ട വിധവും- Adilip Dosage & How to Take in Malayalam - Adilip dosagum kazhikkenda vidavum\nAdilip പാർശ്വഫലങ്ങൾ- Adilip Side Effects in Malayalam- Adilip paarswafalangal\nAdilip ബന്ധപ്പെട്ട മുന്നറിയിപ്പുകൾ- Adilip Related Warnings in Malayalam- Adilip bandhappeṭṭa munnaṟiyippukaḷ\nAdilip-ന് മറ്റ് മരുന്നുകളുമായുള്ള തീവ്ര പ്രവർത്തനം- Severe Interaction of Adilip with Other Drugs in Malayalam- Adilip-nu marunnukaḷumāyulla theevra pravarthanam\nAdilip വൈരുദ്ധ്യങ്ങൾ- Adilip Contraindications in Malayalam- Adilip vairudyangal\nAdilip സംബന്ധിച്ച് പൊതുവെയുള്ള ചോദ്യങ്ങൾ- Frequently asked Questions about Adilip in Malayalam- Adilip sambandhichu pothuveyulla chodyangal\nAdilip ഭക്ഷണവും മദ്യവുമായുള്ള പ്രതിപ്രവർത്തനങ്ങൾ- Adilip Interactions with Food and Alcohol in Malayalam- Adilip bhakshnavum madyavumaayulla prathipravarthanangal\nAdilip നേട്ടങ്ങളും ഉപയോഗങ്ങളും - Adilip Benefits & Uses in Malayalam - Adilip nettangalum upayogangalum\nAdilip പിൻവരുന്നവ ചികിത്സിക്കാൻ ഉപയോഗിക്കുന്നു\nAdilip ഡോസേജും കഴിക്കേണ്ട വിധവും - Adilip Dosage & How to Take in Malayalam - Adilip dosagum kazhikkenda vidavum\nAdilip-ന്റെ ചേരുവകൾ - Adilip Active Ingredients in Malayalam - Adilip-nte cheruvakal\nAdilip പാർശ്വഫലങ്ങൾ - Adilip Side Effects in Malayalam - Adilip paarswafalangal\nAdilip ഉപയോഗിക്കുമ്പോൾ പിൻവരുന്ന പാർശ്വഫലങ്ങൾ കാണപ്പെടുന്നതായി ഗവേഷണം സൂചിപ്പിക്കുന്നു -\nAdilip ബന്ധപ്പെട്ട മുന്നറിയിപ്പുകൾ - Adilip Related Warnings in Malayalam - Adilip bandhappeṭṭa munnaṟiyippukaḷ\nAdilip-ന്റെ ഉപയോഗം ഗർഭിണികൾക്കു സുരക്ഷിതമാണോ?\nAdilip ഗർഭിണികൾക്ക് സുരക്ഷിതമാണോ എന്നതു സംബന്ധിച്ച് ഇതുവരെ ഗവേഷണം നടന്നിട്ടില്ല. തന്മൂലം അത് ഗർഭിണികളിൽ എന്തു ഫലം ഉളവാക്കുന്ന എന്ന കാര്യം അറിവില്ല.\nAdilip-ന്റെ ഉപയോഗം മുലയൂട്ടുന്ന സമയത്ത് സുരക്ഷിതമാണോ?\nമുലയൂട്ടുന്ന സ്ത്രീകൾക്ക് Adilip-ന്റെ പാർശ്വഫലങ്ങൾ അനുഭവപ്പെടാം. എന്തെങ്കിലും പാർശ്വഫലങ്ങൾ കാണുന്നെങ്കിൽ ഉടൻ Adilip കഴിക്കുന്നത് നിർത്തുക. അതിനു ശേഷം ഡോക്ടറോട് സംസാരിക്കുകയും അദ്ദേഹം നിർദേശിച്ചാൽ മാത്രം അത് വീണ്ടും കഴിക്കുകയും ചെയ്യുക.\nAdilip വൃക്കകളെ എങ്ങനെയാണ് ബാധിക്കുന്നത്?\nAdilip വൃക്കയെ ഹാനികരമായി ബാധിച്ചേക്കാം. അത്തരം ഫലം ഉള്ളതായി നിങ്ങൾക്കു തോന്നുന്നെങ്കിൽ ഈ മരുന്ന് കഴിക്കുന്നത് നിർത്തിയിട്ട് ഡോക്ടറുടെ ഉപദേശം ഉണ്ടെങ്കിൽ മാത്രം വീണ്ടും കഴിച്ചുതുടങ്ങാവുന്നതാണ്.\nAdilip കരളിനെ എങ്ങനെ ബാധിക്കുന്നു?\nAdilip കരൾ-നെ ബാധിച്ചേക്കാം. ഈ മരുന്നിന്റെ അനാവശ്യ ഫലങ്ങൾ നിങ്ങൾക്ക് ഉണ്ടാകുന്നെങ്കിൽ അത് കഴിക്കുന്നത് നിർത്തുക. വൈദ്യോപദേശം തേടിയ ശേഷമേ അതു വീണ്ടും കഴിക്കാവൂ.\nAdilip ഹൃദയത്തെ എങ്ങനെ ബാധിക്കുന്നു?\nAdilip ഹൃദയം-ന് അപൂർവമായേ ഹാനികരമായിരിക്കുന്നുള്ളൂ.\nAdilip-ന് മറ്റ് മരുന്നുകളുമായുള്ള തീവ്ര പ്രവർത്തനം - Severe Interaction of Adilip with Other Drugs in Malayalam - Adilip-nu marunnukaḷumāyulla theevra pravarthanam\nരോഗികൾക്ക് ഗുരുതരമായ പാർശ്വഫലങ്ങൾ ഉണ്ടാകുമെന്നതിനാൽ Adilip പിൻവരുന്ന മരുന്നുകളോടൊപ്പം ഉപയോഗിക്കരുത് -\nAdilip വൈരുദ്ധ്യങ്ങൾ - Adilip Contraindications in Malayalam - Adilip vairudyangal\nപിൻവരുന്ന രോഗങ്ങളിൽ ഏതെങ്കിലും നിങ്ങൾക്ക് ഉണ്ടെങ്കിൽ ഡോക്ടർ നആവശ്യപ്പെടാത്തപക്ഷം Adilip കഴിക്കരുത് -നിങ്ങളോട്\nAdilip സംബന്ധിച്ച് പൊതുവെയുള്ള ചോദ്യങ്ങൾ - Frequently asked Questions about Adilip in Malayalam - Adilip sambandhichu pothuveyulla chodyangal\nAdilip ഒരിക്കൽ ഉപയോഗിച്ചാൽ തുടർന്ന് ഉപയോഗിക്കാനുള്ള ആസക്തി തോന്നുമോ?\nAdilip-നോട് ആസക്തി ഉളവാകുന്നതായി റിപ്പോർട്ട് ചെയ്യപ്പെട്ടിട്ടില്ല.\nAdilip നിങ്ങളിൽ ഉറക്കമോ മയക്കമോ ഉണ്ടാക്കുകയില്ല. അതുകൊണ്ട് നിങ്ങൾക്ക് സുരക്ഷിതമായി വാഹനമോടിക്കാനും യന്ത്രങ്ങൾ പ്രവർത്തിപ്പിക്കാനും കഴിയും.\nഅതെ, Adilip കഴിക്കുന്നതിനു മുമ്പ് ഡോക്ടറുടെ അഭിപ്രായം തേടുന്നത് പ്രധാനമാണ്.\nഇല്ല, Adilip മാനസികരോഗങ്ങൾ ചികിത്സിക്കാൻ ഉപയോഗിക്കുന്നില്ല.\nAdilip ഭക്ഷണവും മദ്യവുമായുള്ള പ്രതിപ്രവർത്തനങ്ങൾ - Adilip Interactions with Food and Alcohol in Malayalam - Adilip bhakshnavum madyavumaayulla prathipravarthanangal\nആഹാരവും Adilip-ഉം തമ്മിലുള്ള പ്രതിപ്രവർത്തനം\nചില ആഹാരസാധനങ്ങളോടൊപ്പം Adilip കഴിക്കുന്നത് അതിന്റെ ഫലത്തെ താമസിപ്പിച്ചേക്കാം. ഇക്കാര്യത്തെ കുറിച്ചു ഡോക്ടറുമായി സംസാരിക്കുക.\nമദ്യവും Adilip-ഉം തമ്മിലുള്ള പ്രതിപ്രവർത്തനം\nഇക്കാര്യത്തിൽ ഇതുവരെ ഗവേഷണമൊന്നും നടന്നിട്ടില്ല. അതുകൊണ്ട് മദ്യത്തോടൊപ്പം Adilip കഴിക്കുന്നതിന്റെ ഫലം അറിവായിട്ടില്ല.\nAdilip വിലയും പാക്ക് സൈസും - Adilip Price and Pack Size in Malayalam - Adilip vilayum pack saisum


കരിയറില് താന് തോല്‍ക്കാന് ആഗ്രഹിച്ച മത്സരത്തെ കുറിച്ച് സച്ചിന് തെന്‍ഡുല്‍ക്കര് പറയുന്നു\nക്രിക്കറ്റ് ഇതിഹാസം സച്ചിന് തെന്‍ഡുല്‍ക്കര് തന്റെ കരിയറില് ഒത്തിരിയേറെ മത്സരങ്ങള് കളിച്ചിട്ടുള്ള മൈതാനമാണ് ബാന്ദ്രയിലെ എംഐജി ക്രിക്കറ്റ് സ്‌റ്റേഡിയം. കഴിഞ്ഞ ദിവസം\nസ്‌റ്റേഡിയത്തില് തന്റെ പേരിലുള്ള പവലിയന് സച്ചിന് ഉദ്ഘാടനം ചെയ്തു. ചടങ്ങിന് ശേഷം തന്റെ ക്രിക്കറ്റ് കരിയറില് ഏറെ സ്വാധീനം ചെലുത്തിയിട്ടുള്ള സഹോദരന് അജിത് തെന്‍ഡുല്‍ക്കറുമായുള്ള ഓര്‍മ്മ സച്ചിന് പങ്കുവെച്ചു. കരിയറില് താന് തോല്‍ക്കണമെന്ന് ആഗ്രഹിച്ചിരുന്ന മത്സരം സഹോദരന് അജിതിനെതിരെയുള്ള മത്സരമായിരുന്നു സച്ചിന് മനസ് തുറന്നു.\nഎംഐജി മൈതാനത്ത് നടന്ന സിംഗിള് വിക്കറ്റ് ടൂര്‍ണമെന്റില് രണ്ടു പൂളിലായി മല്‍സരിച്ച താനും സഹോദരനും (അജിത്തും സച്ചിനും) സെമിയില് ഫൈനലില് നേര്‍ക്കുനേര് പോരാടി. കരിയറില് ആദ്യമായാണ് ഇങ്ങനെയൊന്ന് ഉണ്ടായത്.\nഅന്ന് ''ജയിക്കാനല്ല അജിത് ബോള് ചെയ്തത്. അദ്ദേഹത്തിന്റെ ബൗളിംഗില് അത് പ്രകടമായിരുന്നു. ജയിക്കാനല്ല ഞാന് ബാറ്റു ചെയ്തതും. തങ്ങള് ഇരുവര്‍ക്കും പരസ്പരം തോല്‍ക്കണമെന്ന ആഗ്രഹം ഉണ്ടായിരുന്നില്ല. താന് മോശമായി കളിക്കുന്നത് മനസിലാക്കിയ അജിത് തന്റെ നേരെ രൂക്ഷമായി നോക്കി. അദ്ദേഹം പറയുമ്പോള് അത് അനുസരിക്കാതെ വയ്യല്ലോ. ഒടുവില് ഞാന് തന്നെ ജയിച്ചു. അജിത് തോറ്റതുമില്ല. .'' കോച് രമാകാന്ത് അച്രേക്കര് കഴിഞ്ഞാല് സച്ചിന്റെ ക്രിക്കറ്റ് ജീവിതത്തില് ഏറ്റവും സ്വാധീനം ചെലുത്തിയ വ്യക്തിയാണ് അജിത്. തന്റെ ക്രിക്കറ്റ് കരിയറില് നിര്‍ണായകമായ സഹോദരനെ പുകഴ്ത്തി സച്ചിന് പറഞ്ഞു.\nAjith Tendulkar cricketing career MIG Cricket Ramakant Archrekar Sachin Tendulkar


Janmabhumi| ബിഗ്‌ബോസില് നിന്നും പിന്മാറി നടന് കമല്‍ഹാസന്; കാരണം വിക്രമുമായുള്ള ഡേറ്റ് ക്ലാഷ്\nFebruary 21, 2022, 09:19 a.m.\nലോക്ക്ഡൗണിനെ തുടര്‍ന്ന് നീണ്ടുപോയ ചില വര്‍ക്കുകളാണ് ഇതിന് കാരണമായതെന്ന് നടന് പ്രസ്താവനയില് പറയുന്നു. വിക്രമില് ഇനിയും ചില ഷോട്ടുകള് പൂര്‍ത്തിയാക്കാനുണ്ടെന്നും പ്രധാനപ്പെട്ട പല നടന്മാരും ഉള്‍ക്കൊള്ളുന്ന ഷോട്ടുകളാണതെന്നും കമല് ഹാസന് പറഞ്ഞു. മാറ്റിവെക്കാനോ, നീട്ടിവെക്കാനോ കഴിയാത്ത സാഹചര്യം വന്നു ചേര്‍ന്നതിനാലാണ് ഏറെ പ്രിയപ്പെട്ട ബിഗ്‌ബോസ് ഷോയില് നിന്ന് പിന്മാറുന്നതെന്നും നടന് വ്യക്തമാക്കി.\nചെന്നൈ:തമിഴ് ബിഗ് ബോസ് പരിപാടിയില് നിന്നും അവതാരകന് കമല് ഹാസന് പിന്മാറി. സീസണ് നടന്നുകൊണ്ടിരിക്കുന്ന സാഹചര്യത്തിലാണ് നടന് അവതരണത്തില് നിന്നും പിന്മാറുന്നത്. ഷോ പാതിവഴിയില് ഉപേക്ഷിക്കുന്നതിന്റെ കാരണം നടന് ഔദ്യോഗിക പ്രസ്താവന വിശദമാക്കി.\nലോകേഷ് കനകരാജ് സംവിധാനം ചെയ്യുന്ന വിക്രം എന്ന കമല് ഹാസന് സിനിമയുടെ പ്രൊഡക്ഷനും പോസ്റ്റ് പ്രൊഡക്ഷനും ബിഗ് ബോസ് അള്‍ട്ടിമേറ്റിന്റെ ഷൂട്ടിംഗും ഒരേസമയമാണ് വന്നെത്തിയത്. രണ്ടും ഒരേസമയം കൈകാര്യം ചെയ്യുന്നത് പ്രയാസമാണെന്നും അദ്ദേഹം ചൂണ്ടിക്കാട്ടി.\nകമല് ഹാസനോടൊപ്പം വിജയ് സേതുപതിയും ഫഹദ് ഫാസിലും എത്തുന്ന ചിത്രമാണ് ലോകേഷ് കനകരാജിന്റെ 'വിക്രം'. കമല് ഹാസന്റെ കമ്പനിയായ രാജ്കമല് ഫിലിംസ് തന്നെയാണ് ഇതിന്റെ പ്രോഡക്ഷനും നിര്‍വഹിക്കുന്നത്. അനിരുദ്ധാണ് സംഗീത സംവിധായകന്. 2018ല് ഇറങ്ങിയ വിശ്വരൂപം രണ്ടാം ഭാഗമാണ് കമല് ഹാസന് അവസാനമായി അഭിനയിച്ച സിനിമ. അതുകൊണ്ടു തന്നെ വിക്രമിന് വളരെ പ്രതീക്ഷയാണ് ആരാധകര് നല്‍കുന്നത്.


5 വീട്ടുകാർക്ക് പറ്റിയ അബദ്ധങ്ങൾ |5Tips in House | Malayali House Mistakes| Veedu| Veed |Homestyle |Manoramaonline| Manoramanews\n5 മലയാളി വീട്ടുകാർക്ക് പറ്റിയ അബദ്ധങ്ങൾ; ഇത് നിങ്ങൾക്ക് ഗുണപാഠമാകണം\nമനോരമ ലേഖകൻ December 27, 2019 02:18 PM IST\nപലരും പറയുന്ന ഒരു കാര്യമുണ്ട്. ‘ഇനി ഒരു വീടു കൂടി പണിയാൻ അവസരം കിട്ടിയാൽ പറ്റിയ അബദ്ധങ്ങളൊക്കെ ഒഴിവാക്കി കുറ്റമറ്റ ഒരു വീടു പണിയാമായിരുന്നു’ എന്ന്. വീടുപണിയുടെ തിരക്കിലും ടെൻഷനിലും നമ്മൾ ശ്രദ്ധിക്കാനിടയില്ലാത്ത ചില കാര്യങ്ങൾ ഭാവിയിൽ വൻ പ്രശ്നങ്ങളുണ്ടാക്കിയേക്കാം. അനുഭവപാഠങ്ങൾക്ക് മാറ്റു കൂടും. അതുകൊണ്ട് ഇത്തവണ കുറച്ച് അനുഭവകഥകളാകാം. നമ്മുടെ മുന്നൊരുക്കങ്ങൾ എത്ര കൂടുന്നോ അത്ര കണ്ട് അമളികളുടെ എണ്ണവും കുറയും.\n1 വെള്ളമടിക്കും; പക്ഷേ, നിറയില്ല\nപുതിയ വീടു പണിതു സന്തോഷത്തോടെ താമസം തുടങ്ങി. പക്ഷേ, രണ്ടുമൂന്നു മാസം കഴിഞ്ഞപ്പോൾ ഞങ്ങളുടെ സന്തോഷം സങ്കടമായി മാറി. കാരണം, മോട്ടോർ ഓൺ ചെയ്ത് ഒന്നുരണ്ട് മണിക്കൂർ കഴിയുമ്പോഴേക്കും വെള്ളം തീരുന്നു. ഇതെന്തു മറിമായം? പ്രേതബാധയാണോ എന്നുവരെ തോന്നി.\nപിന്നെയാണ് ഞങ്ങള് ആ സത്യം തിരിച്ചറിഞ്ഞത്. പൈപ്പ്‌ലൈനിൽ എവിടെയോ ചോർച്ചയുണ്ട്. പണിത കോൺട്രാക്ടറെ തന്നെ വിളിച്ചു. പക്ഷേ, വീടുപണി കഴിഞ്ഞ സ്ഥിതിക്ക് ഇത്രയും ചെറിയ പണിക്ക് അവർക്കു താൽപര്യമുണ്ടാകില്ലല്ലോ ! ഫുൾകോൺട്രാക്ട് നൽകിയതു കാരണം ഞങ്ങൾക്കാണെങ്കിൽ പണിയെക്കുറിച്ചു കൂടുതൽ നിശ്ചയവുമുണ്ടായിരുന്നില്ല. പിന്നെ, പല പണിക്കാര് മാറി മാറി വന്നു ചോർച്ച മാറ്റാന് നോക്കി. പൈസ പോയതല്ലാതെ ഒരു രക്ഷയുമുണ്ടായില്ല. ഒരു കൂട്ടർ വന്ന് കോൺക്രീറ്റ് കുറേ കുത്തിപൊളിച്ചിട്ടു. ചോർച്ച എവിടെ നിന്നാണെന്ന് എന്നിട്ടും കണ്ടുപിടിക്കാന് പറ്റിയില്ല. മാസങ്ങൾ കഴിഞ്ഞപ്പോൾ മുറ്റത്തു കൂടി പോകുന്ന പൈപ്പിലാണ് ചോർച്ച എന്നു കണ്ടെത്തി. ഫാഷനു വേണ്ടി മുറ്റത്തു മുഴുവൻ പേവിങ് ടൈൽ ഇട്ടിരുന്നതിനാൽ അതു മാറ്റിയിട്ടാണ് പൈപ്പ് ലൈനിലേക്ക് എത്തിപ്പെട്ടത്. അങ്ങനെ ഒടുവിൽ ഒരുവിധത്തിൽ രക്ഷപ്പെട്ടെന്നു പറഞ്ഞാൽ മതിയല്ലോ.\n2. പൊല്ലാപ്പായ പെബിൾസ്\nമൂന്ന് കൊല്ലം മുമ്പാണ് വീടുപണിതത്. വീടിനുള്ളിൽ പെബിള്‍സ് ഇടുന്നത് ഫാഷനായി തുടങ്ങിയ കാലം. നാടോടുമ്പോൾ നടുവേ ഓടണമല്ലോ. അങ്ങനെയാണ് പുതിയ വീട്ടിൽ ഒരു സൈഡ് കോർട്‌യാർഡ് പണിത് അതിനുള്ളിൽ വെള്ള പെബിൾസ് ഇടുന്നത്. വീടു കാണാൻ വന്നവർ അഭിനന്ദിച്ചപ്പോൾ ഞങ്ങളുടെ മനസ്സും കുളിർന്നു. ആദ്യമൊക്കെ നല്ല ഭംഗിയായിരുന്നു. ഞാനും ഭാര്യയും മുഖത്തോടു മുഖം നോക്കി നാടോടിക്കാറ്റിലെ വിജയനെയും ദാസനെയും പോലെ ‘നമുക്കെന്താ ഈ ബുദ്ധി നേരത്തേ തോന്നാഞ്ഞത്’ എന്നു മനസ്സിൽ പറഞ്ഞു.\nഎന്നാൽ ഏതാനും ആഴ്ചകൾക്കുള്ളിൽ പെബിൾസിൽ അഴുക്കു പുരണ്ട് വൃത്തികേടായി. വൃത്തിയാക്കാൻ ചില്ലറ പാടൊന്നുമല്ല പെട്ടത്. ഓരോന്നായി ഉരച്ചു കഴുകേണ്ടി വന്നു. വീണ്ടും കുറച്ചു നാൾ കഴിഞ്ഞപ്പോൾ തനിയേ അഴുക്കായി. രണ്ടുമൂന്നു വൃത്തിയാക്കലുകൾ കഴിഞ്ഞപ്പോൾ ഞങ്ങൾക്കു മതിയായി. വെള്ളയായതു കൊണ്ട് പെട്ടെന്ന് അഴുക്കു പിടിക്കും. പെബിൾസ് മാറ്റി അവിടെ കൃത്രിമപ്പുൽത്തകിടി വിരിച്ചു. അത് ഇടയ്ക്കിടെ വൃത്തിയാക്കിയില്ലെങ്കിൽ പൊടി അടിയുമെങ്കിലും പെബിൾസിന്റെയത്ര ബുദ്ധിമുട്ടില്ല. കാശ് കൊടുത്തു കടിക്കുന്ന പട്ടിയെ വാങ്ങിക്കുക എന്നു കേട്ടിട്ടേയുള്ളൂ. ഞങ്ങള് ആ അവസ്ഥ അക്ഷരാർഥത്തിൽ അനുഭവിച്ചറിഞ്ഞു.\n3. പർഗോള എന്ന നൂലാമാല\nഏറ്റുമാനൂരിനടുത്താണ് വീട്. ഞാനും ഭാര്യയും ഡോക്ടര്‍മാരാണ്. ജോലിസംബന്ധമായ സൗകര്യത്തിനു വേണ്ടി പട്ടണത്തിൽ താമസിക്കേണ്ടതുകൊണ്ട് പഴയ വീട് വാങ്ങി പുതുക്കിപ്പണിയുകയായിരുന്നു. പുതിയ സ്റ്റൈലിനനുസരിച്ച് വീടിനെ മാറ്റിയെടുക്കുന്നതിന്റെ ഭാഗമായി പർഗോള നിർമിച്ച് പോളികാർബണേറ്റ് ഷീറ്റ് ഇട്ടു. ഇപ്പോഴത്തെ വീടുകളിൽ ഒഴിച്ചുകൂടാനാവാത്തതാണല്ലോ പർഗോള. ഇനി ഞങ്ങളായിട്ട് കുറയ്ക്കേണ്ട എന്നു കരുതി. പക്ഷേ, അതൊരു ഒന്നൊന്നര പണിയാകും എന്നു കരുതിയില്ല. വീടിനു പിറകിലെ പർഗോളയുടെ പോളികാർബണേറ്റ് ഷീറ്റ് തേങ്ങ വീണപ്പോൾ പൊട്ടിപ്പോയി. അങ്ങനെ അതുമാറി പൊട്ടാത്ത സോളിഡ് ഷീറ്റ് ഇട്ടു. അകത്ത് സ്കൈലൈറ്റ് ഓപനിങ്ങിനു മുകളിലും പോളികാർബണേറ്റ് ഷീറ്റ് ഇട്ടിട്ടുണ്ട്. പക്ഷേ, പായൽ പിടിച്ച് ഇത് വൃത്തികേടായി. വൃത്തിയാക്കാൻ പ്രയാസവും. മുകളിൽ കയറി വൃത്തിയാക്കാൻ ജോലിത്തിരക്കിനിടെ എവിടെ സമയം?\n4. ചൂടൻ ഗ്ലാസ്\nഞങ്ങള് വിദേശത്തായിരുന്നു കുറച്ചുകാലം. അവിടെ കണ്ട വീടുകളോടുള്ള ഇഷ്ടക്കൂടുതൽ കാരണം, നാട്ടിൽ വീടു പണിതപ്പോൾ അത്തരമൊരു വീടു തന്നെ മതി എന്നു ഞങ്ങൾ തീരുമാനിച്ചു. കന്റെംപ്രറി ശൈലി എന്ന പേരിൽ വിദേശ രീതിയിലുള്ള വീടുകൾ അപ്പോഴേക്കും നാട്ടിലും ട്രെന്‍ഡ് ആയി മാറിയിരുന്നു. വീടു പണിയാൻ നല്ല ഒരു ആർക്കിടെക്ടിനെയും കണ്ടെത്തി. കന്റെംപ്രറി ശൈലിയുടെ അവിഭാജ്യ ഘടകമാണ് ഗ്ലാസ് എന്നാണല്ലോ വയ്പ്. അങ്ങനെ ഗ്ലാസ് ഒക്കെ ഇട്ട് സ്റ്റൈലായി പ്രതീക്ഷയ്ക്കൊത്ത് ഞങ്ങളുടെ സ്വപ്നഭവനം പണിതീരുകയും ചെയ്തു. പക്ഷേ, നിർഭാഗ്യവശാൽ തെക്കുപടിഞ്ഞാറു വശത്തെ ചുവരുകൾക്കാണ് ഗ്ലാസ് നൽകിയത്. അതുകൊണ്ടെന്താ സംഭവിച്ചത് എന്നു വച്ചാൽ കാണാൻ കിടിലനാണെങ്കിലും ചൂടു കാരണം വീട്ടില് ഇരിക്കപ്പൊറുതിയില്ല. വിദേശ കാലാവസ്ഥയും നമ്മുടേതും വ്യത്യാസമുണ്ടല്ലോ. അവിടെ തണുപ്പിൽ ഗ്ലാസ് ഇടുന്നതു കുഴപ്പമില്ല. അതുപോലാണോ ഇവിടെ?\nവെറുതേ കണ്ണുമടച്ച് അനുകരിക്കാതെ നമ്മുടെ കാലാവസ്ഥയ്ക്കനുസരിച്ച് പണിതില്ലെങ്കിൽ 'പണി'കിട്ടും. പണികിട്ടിക്കഴിഞ്ഞിട്ട് പറഞ്ഞിട്ട് കാര്യമില്ല. അതുകൊണ്ട് വെയിൽ അടിക്കുന്നതനുസരിച്ചു വേണം ഗ്ലാസിന്റെ സ്ഥാനം തീരുമാനിക്കാൻ. ഭംഗിയേക്കാളുപരി ഉപയോഗത്തിനാണ് ആർക്കിടെക്ടുമാർ മുൻതൂക്കം നൽകേണ്ടത്.\n5. ഇനി എന്തു ചെയ്യും?\nഒരു വർഷം പോലുമായില്ല പുതിയ ഫ്ലാറ്റിലേക്ക് മാറിയിട്ട്. ലിവിങ് റൂമിനെയും ഡൈനിങ് റൂമിനെയും വേർതിരിക്കാനുള്ള പാർട്ടീഷനായി വെർട്ടിക്കൽ ഗാർഡൻ ആണ് നൽകിയത്. വീടിനുള്ളിൽ പച്ചപ്പ് വേണമെന്ന ആഗ്രഹവും വെർട്ടിക്കൽ ഗാർഡൻ ട്രെൻഡുമാണല്ലോ എന്നു വിചാരിച്ചാണ് ഈ പരിപാടിക്ക് ഇറങ്ങി പുറപ്പെട്ടത്. പക്ഷേ, ഇതു നമുക്കു പറ്റിയ പണിയല്ല എന്നു മനസ്സിലായി. ഞാനും ഭാര്യയും ജോലിക്കാരാണ്. വെർട്ടിക്കൽ ഗാർഡന് കൃത്യമായ പരിചരണം വേണം. അതിനു കഴിയില്ലെങ്കിൽ ആ പണിക്കു പോകാതിരിക്കുന്നതായിരുന്നു നല്ലത്. ആദ്യം ഒരു പ്രാവശ്യം ചെടികൾ ഉണങ്ങിപ്പോയി. വീടിനകത്തായതിനാൽ കാഴ്ചയ്ക്കു ഭയങ്കര വൃത്തികേടാണ്. അതിനാല് വീണ്ടും സെറ്റ് ചെയ്തു. അത്യാവശ്യം പൈസച്ചെലവുള്ള പണിയാണ് ഇത്. രണ്ടാമത് വീണ്ടും ചെടികൾ നശിച്ചുപോയി. ഇനിയിപ്പോ അവിടെ എന്തു ചെയ്യുമെന്ന ചിന്തയിലാണ് ഞങ്ങൾ.


2022 ലോക കപ്പിനായി 48 ടീമുകള്? ദോഹയുടെ സമ്മതമില്ലാതെ നടക്കില്ല - Samakalika Malayalam\n2022 ലോക കപ്പിനായി 48 ടീമുകള്? ദോഹയുടെ സമ്മതമില്ലാതെ നടക്കില്ല\nBy സമകാലിക മലയാളം ഡെസ്‌ക് | Published: 18th January 2019 03:51 PM |\nLast Updated: 18th January 2019 03:51 PM | A+A A- |\n2022ലെ ഫിഫ ലോക കപ്പില് കളിക്കാന് യോഗ്യത നേടുന്ന ടീമുകളുടെ എണ്ണം 48ലേക്ക് എത്തിക്കണം എങ്കില് ഫിഫയുടെ മാത്രം അംഗീകാരം പോര. അതിഥേയരായ ഖത്തറും ഇതിനോട് അനുകൂലമായി പ്രതികരിക്കണം എന്ന് ഖത്തര് ലോക കപ്പിന്റെ സംഘാടനവുമായി ബന്ധപ്പെട്ട നാസര് അല് ഖാട്ടര് പറഞ്ഞു.\nഖത്തറിന്റെ അനുമതിയില്ലാതെ ഒരു തീരുമാനം എടുക്കുക സാധ്യമല്ല. ടീമുകളുടെ എണ്ണം വര്‍ധിപ്പിക്കുന്നത് സംബന്ധിക്കുന്ന സാധ്യതാ പഠനമാണ് ഇപ്പോള് നടക്കുന്നത്. ഈ പഠനത്തിന്റെ റിപ്പോര്‍ട്ട് ഫിഫയും ഖത്തറുമായി പങ്കുവയ്ക്കും. ഇതിന് ശേഷമായിരിക്കും തീരുമാനം. നിലവില് 32 രാജ്യങ്ങള് പങ്കെടുക്കുന്ന രീതിയിലാണ് ഒരുക്കങ്ങള് മുന്നോട്ടു പോകുന്നതെന്നും ഗള്‍ഫ് ടൂര്‍ണമെന്റിലെ ഉന്നത ഉദ്യോഗസ്ഥന് പറയുന്നു.\nമാര്‍ച്ചിലായിരിക്കും ഇത് സംബന്ധിച്ച അന്തിമ തീരുമാനം വരിക. ഫെഡറേഷനിലെ ഭൂരിഭാഗം അംഗരാജ്യങ്ങളും ടീമുകളുടെ എണ്ണം വര്‍ധിപ്പിക്കുന്നതിന് അനുകൂലമായിട്ടാണ് നിലപാടെടുക്കുന്നത് എന്ന് ഫിഫ തലവന് ഗിയാനി കഴിഞ്ഞ ദിവസം പറഞ്ഞിരുന്നു. നേരത്തെ ഫിഫ ലോക കപ്പ് 32 ദിവസങ്ങളായിട്ടാണ് നടന്നിരുന്നത് എങ്കില് ഇത്തവണ, ഖത്തറില് 28 ദിവസമായിട്ടാണ് ലോക കപ്പ്.\nഈ ദിവസങ്ങളില് മാറ്റം വരുത്താന് സാധിക്കില്ലെന്നാണ് ഖത്തറിന്റെ നിലപാട്. ഇതോടെ, ഖത്തറിന്റെ അയല് രാജ്യങ്ങളുമായി വേദി പങ്കിടാം എന്ന നിര്‍ദേശവും ഉയരുന്നുണ്ട്. എന്നാല് നയതന്ത്രപ്രശ്‌നങ്ങളില് വലയുന്ന ഖത്തറിന് ഇതും വലിയ ബുദ്ധിമുട്ട് തീര്‍ക്കുമെന്നാണ് പറയപ്പെടുന്നത്. സൗദി, യുഎഇ, ബെഹ്‌റിന് എന്നീ രാജ്യങ്ങളുമായി രാഷ്ട്രീയമായും, സാമ്പത്തികമായും ഒറ്റപ്പെടുത്തല് അനുഭവിച്ചാണ് 2017 മുതല് ഖത്തറിന്റെ പോക്ക്.\nലോക കപ്പ് ഖത്തര് ഫിഫ ഫുട്‌ബോള്


Robbery – Media Mangalam\nബിസിനസുകളെല്ലാം നഷ്ടമായപ്പോൾ മോഷണം; മോഷ്ടിച്ചത് 18 ലക്ഷത്തിലധികം വില മതിക്കുന്ന വസ്തുക്കൾ; ബിരുദാനന്തര ബിരുദധാരിയായ യുവാവ് അറസ്റ്റിൽ\nപത്തനംതിട്ട: അടൂരിലെ മോഷണക്കുറ്റത്തിന് അറസ്റ്റിലായ യുവാവ് ബിരുദാനന്തര ബിരുദധാരി. അടൂരിലെ ക്യാമറ ഷോപ്പിൽ നിന്ന് 18 ലക്ഷത്തിലധികം രൂപ വില വരുന്ന ക്യാമറകളും ലെൻസുമായിരുന്നു മോഷണം പോയിരുന്നത്.…\nനിസാമുദ്ദീന് എക്സ്പ്രസ് കവർച്ച; പ്രതികളെ കവർച്ചയ്ക്കിരയായവർ തിരിച്ചറിഞ്ഞു\nതിരുവനന്തപുരം: നിസാമുദ്ദീന് എക്സ്പ്രസില് മയക്കുമരുന്ന് നല്‍കി കവര്‍ച്ച നടത്തി സംഭവത്തില് പ്രതികളെ ഇരയായവര് തിരിച്ചറിഞ്ഞു.ബംഗാള് സ്വദേശികളായ മൂന്നുപ്രതികളെ മഹാരാഷ്ട്രയിലെ കല്യാണില് നിന്ന് ഇന്ന് രാവിലെയാണ് കസ്റ്റഡിയിലെടുത്തത്. പ്രതികള്…\nഏറ്റുമാനൂർ മഹാദേവ ക്ഷേത്രത്തിലെ മോഷണം; മാല മോഷണം പോയത് തന്നെയെന്ന് പോലീസ്; ഇപ്പോഴുള്ളത് പകരമായി വെച്ച മാല\nഏറ്റുമാനൂർ: ഏറ്റുമാനൂർ മഹാദേവ ക്ഷേത്രത്തിലെ രുദ്രാക്ഷമാല മോഷണം പോയത് തന്നെയെന്ന് പോലീസ് സ്ഥിതീകരിച്ചു. യഥാർത്ഥ മാലയ്ക്ക് പകരമായി മാറ്റിവെച്ച മാലയാണ് ഇപ്പോൾ ക്ഷേത്രത്തിലുള്ളത്. ഇന്നലെ ക്ഷേത്രത്തിൽ നടത്തിയ…\nചലച്ചിത്രതാരത്തെ കത്തിമുനയില് നിര്‍ത്തി വന് കവര്‍ച്ച, തനിക്ക് നേരിടേണ്ടി വന്ന പീഡനത്തെക്കുറിച്ച് മനസുതുറന്ന് മുന് മിസ് ഇന്ത്യ കൂടിയായ താരം\nചണ്ഡിഗഢ്: മുന് മിസ് ഇന്ത്യയും ചലച്ചിത്രതാരവുമായ അലംകൃതസഹായിയുടെയുടെ വസതിയില് നിന്ന് വന് കവര്‍ച്ച. ആറരലക്ഷം രൂപയുടെ സാധനങ്ങളും പണവും നഷ്ടമായതായി താരം വ്യക്തമാക്കി. തന്നെ കത്തിമുനയില് നിര്‍ത്തി…\nWeb Desk August 23, 2021\nകള്ളൻ കപ്പലിൽ തന്നെ… മോഷ്ടാവിനെ കണ്ടെത്താനാകാതെ വീട്ടുകാർ വലഞ്ഞതോടെ ബന്ധുക്കൾ നടത്തിയ നീക്കം വിജയത്തിൽ; മരുമകന് ഒപ്പം പലപ്പോഴായി വീട്ടിൽ നിന്ന് മോഷണം പോയത് രണ്ടര ലക്ഷത്തോളം രൂപയുടെ ആഭരണങ്ങളും പണവും\nഉദുമ : ഭാര്യയുടെ വീട്ടിൽ നിന്ന് ആഭരണങ്ങളും പണവും മോഷ്ടിച്ച കേസിൽ യുവാവ് റിമാൻഡിലായി. കുണ്ടോളംപാറയിലെ പിഎം മുഹമ്മദ് കുഞ്ഞി (38)യെയാണ് ഭാര്യ പിതാവിന്റെ പരാതിയിൽ ബേക്കൽ…\nബാങ്കിനു മുന്നിൽ വരി നിൽക്കുമ്പോൾ ലോക്ഡൗൺ നിയമസംഘനത്തിന്റെ പേരിൽ പോലിസ് പിഴ ചുമത്തിയത് ചോദ്യം ചെയ്ത ആളെ മോഷണക്കേസ് ചുമത്തി അറസ്റ്റ് ചെയ്തു. കൊല്ലം ചടയമംഗലം സ്വദേശി…\nഏറ്റുമാനൂർ ക്ഷേത്രത്തിലെ മോഷണം; പിന്നിൽ ദേവസ്വത്തിന്റെ ഗുരുതര വീഴ്ച; മുൻ മേൽശാന്തിയുടെ മൊഴി\nഏറ്റുമാനൂർ: മഹാദേവക്ഷേത്രത്തിലെ സ്വർണ്ണം കെട്ടിയ രുദ്രാക്ഷമാലയിലെ ഒൻപത് മുത്തുകൾ കാണാതായെന്ന പരാതിയിൽ മുൻ മേൽശാന്തിയിൽനിന്ന് ദേവസ്വം വിജിലൻസ് മൊഴിയെടുത്തു. 2018-ൽ ആണ് താൻ മേൽശാന്തിയായി ചുമതലയേറ്റെടുക്കുന്നത്. ഈ…\nവീട്ടിൽ കയറി കത്തികാട്ടി യുവതിയെ ഭീഷണിപ്പെടുത്തി; കവർന്നത്4പവൻ സ്വർണം\nചേർത്തല: വീട്ടിൽ കയറി കത്തി കാട്ടി ഭീഷണിപ്പെടുത്തി യുവതിയുടെ കയ്യിൽ നിന്ന് കവർന്നത്4പവൻ സ്വർണം. ചേർത്തല നഗരസഭയിലെ പതിനാലാം വാർഡിൽ കുറ്റിക്കാട് കവല മാച്ചാന്തറ…\nഭഗവാന് എന്തിന് പാറാവ് എന്നാണോ? ഒതുക്കാൻ ശ്രമിച്ചാൽ ശക്തമായ ബഹുജന പ്രക്ഷോഭത്തിന് കേരള കോൺഗ്രസ് പാർട്ടിയും, യുഡിഎഫും നേതൃത്വം നൽകും; രുദ്രാക്ഷമാല ഉടൻ കണ്ടെത്തണം: സജി മഞ്ഞക്കടമ്പിൽ\nകോട്ടയം: ഏറ്റുമാനൂർ മഹാദേവ ക്ഷേത്രത്തിൽ ഏറ്റുമാനൂരപ്പന് ചാർത്തി നിത്യപൂജയ്ക്ക് ഉപയോഗിക്കുന്ന രുദ്രാക്ഷമാല കാണാതായ സംഭവത്തിൽ അടിയന്തര അന്വേഷണം നടത്തി കണ്ടെത്താൻ നടപടി സ്വീകരിക്കണമെന്ന് സജി മഞ്ഞക്കടമ്പിൽ ആവശ്യപ്പെട്ടു.…\nബസുകളിൽ മോഷണം; കൈയ്യിൽ കുട്ടികളെ മയക്കുന്ന ഗുളികകൾ; ഇതരസംസ്ഥാന സ്ത്രീകൾ പിടിയിൽ\nഅടൂർ : ബസുകളിൽ മോഷണം നടത്തുന്ന ഇതരസംസ്ഥാനക്കാരായ സ്ത്രീകൾ അടൂർ പോലീസിന്റെ പിടിയിൽ. കുട്ടികളെ മയക്കാനുള്ള ഗുളികകളും ഇവരുടെ പക്കൽ നിന്നും കണ്ടെത്തി. തമിഴ്നാട് സ്വദേശികളാണ് പിടിയിലായവർ.…


തെലങ്കാന : നമ്മൾ എല്ലാവരും തന്നെ മരത്തൈകൾ നടാറുണ്ട് . എന്നാൽ ഇങ്ങനെ മരത്തൈകൾ നട്ട് പദ്മശ്രീ വരെ നേടിയ ഒരു മനുഷ്യനുണ്ട് . തെലങ്കാനയിലെ റെഡ്ഡിപള്ളി ഗ്രാമത്തിലെ ദാരിപള്ളി...\nലൈക്കിന് ഇത്രയ്ക്കും വേണോ? കുഞ്ഞിനെയും കൊണ്ട് അച്ഛന്റെ അതിസാഹസിക ഫോട്ടോഷൂട്ട്; സംഭവം ചൈനയില്\nസോഷ്യല് മീഡിയയില് വൈറലാവാന് ചിലര് ന്തെും ചെയ്യും. അത്തരത്തില് വൈറലാകാന് വേണ്ടി സ്വന്തം ജീവന് തന്നെ കളഞ്ഞവരുടെ പല കഥകളും കേട്ടിട്ടും കണ്ടിട്ടുമുണ്ട്. അത്തരത്തില് ലൈക്കുികള് വാരിക്കൂടട്ടാന് സാഹസികത കാണിക്കുന്നവരുടെ...\nചില കള്ളന്‍മാര് വലിയ കൊള്ളകള്‍ക്കായി കുട്ടികളെ ഉള്‍പ്പെടു ത്താറുണ്ട്. അത്തരത്തില് ഒരു കുട്ടിക്കള്ളന് 30 സെക്കന്റിനുള്ളില് 10 ലക്ഷം രൂപ കവര്‍ന്ന ഒരു സംഭവം ഈയിടെ നടന്നു. മധ്യപ്രദേശി ലെ...


Two CRPF Personnel Killed In Encounter With Maoists In Chhattisgarh | ഛത്തീസ്ഗഢില് മാവോയിസ്റ്റുകളുമായുള്ള ഏറ്റുമുട്ടലിൽ രണ്ട് സിആർപിഎഫ് ജവാന്മാർക്ക് വീരമൃത്യു | Mangalam\nFriday, August 23, 2019 Last Updated0Min 14 Sec ago English Edition\nFriday 28 Jun 2019 05.29 PM\nഛത്തീസ്ഗഢില് മാവോയിസ്റ്റുകളുമായുള്ള ഏറ്റുമുട്ടലിൽ രണ്ട് സിആർപിഎഫ് ജവാന്മാർക്ക് വീരമൃത്യു\nബീജാപുർ : ഛത്തീസ്‌ഗഢ ബീജപുരിൽ മാവോവാദികളുമായി ഉണ്ടായ ഏറ്റുമുട്ടലിൽ രണ്ട് സിആർപിഎഫ് ജവാന്മാർക്ക് വീരമൃത്യു. സംഭവം നടക്കുമ്പോൾ സമീപത്തുകൂടി യാത്ര ചെയ്തിരുന്ന രണ്ട് പെൺകുട്ടികൾക്കും വെടിയേറ്റു. ഇവരിൽ ഒരാൾ മരിക്കുകയും ചെയ്തു.\nകെശ്കുതൂളില് സിആർപിഎഫ് ജവാന്മാർ തിരച്ചിൽ നടുത്തുമ്പോഴാണ് ഒളിഞ്ഞിരുന്ന മാവോവാദികൾ ആക്രമണം നടത്തിയത്. വെടിവെപ്പിൽ ഒരു അസി.സബ് ഇന്‍സ്‌പെക്ടറും ഒരു ഹെഡ് കോണ്‍സ്റ്റബിളുമാണ് കൊല്ലപ്പെട്ടത്. മറ്റൊരു അസി. സബ് ഇൻസ്പെക്ടർക്കും സംഭവത്തിൽ പരിക്ക് ഏറ്റിട്ടുണ്ട്.\nസംഭവ സ്ഥലത്തിന്റെ സമീപത്തുകൂടി വണ്ടിയിൽ പോയ രണ്ട് പെൺകുട്ടികൾക്കും വെടിയേൽക്കുകയായിരുന്നു. സംഭവ സ്ഥലത്തേക്ക് കൂടുതൽ സേനയെ അയച്ചിട്ടുണ്ട്. അതേസമയം മഹാരാഷ്ട്ര അതിർത്തിയോട് ചേർന്ന് സുരക്ഷാ സേന മാവോവാദികളുടെ ക്യാമ്പ് ആക്രമിച്ച് തകർത്തു.\nകൂടരഞ്ഞിയില് വീണ്ടും മാവോയിസ്റ്റ് സാന്നിധ്യം; പോസ്റ്റര് പതിച്ച് മടങ്ങി\nസ്ഥാനാര്‍ത്ഥികള്‍ക്ക് മാവോയിസ്റ്റ് ഭീഷണി ; തുഷാര് വെള്ളാപ്പള്ളിക്ക് പ്രത്യേക ഗണ്‍മാന് ; പിപി സുനീറിനും സുരക്ഷ കൂട്ടാന് നിര്‍ദേശം\nതുഷാറിനെ തട്ടിക്കൊണ്ടുപോകാന് മാവോയിസ്റ്റ് നീക്കം ; വയനാട്ടില് തെരഞ്ഞെടുപ്പ് അട്ടിമറിക്ക് നീക്കമെന്ന ഇന്റലിജന്റ്‌സ് റിപ്പോര്‍ട്ട്\nബി.ജെ.പി എം.എല്.എ കൊല്ലപ്പെട്ട ആക്രമണത്തിന്റെ ഉത്തരവാദിത്തം മാവോയിസ്റ്റുകള് ഏറ്റെടുത്തു\nക്ഷേത്രങ്ങള് കയ്യടക്കാന് സി.പി.എം വന്നാല് വിശ്വാസികള് ആട്ടിയോടിക്കും: കെ സുരേന്ദ്രന്\nബംഗാളില് ജന്മാഷ്ഠമി ആഘോഷത്തിനിടെ തിക്കിലും തിരക്കിലുംപെട്ട് നാല് മരണം\nമോഡി നല്ലത് ചെയ്താല് അംഗീകരിക്കണം; ജയറാം രമേഷിന് പിന്തുണയുമായി സിംഗ്‌വിയും തരൂരും\nരൂപയ്ക്ക് മൂല്യത്തകര്‍ച്ച; ഡോളറിന് 72.05 രൂപ; ഓഹരി വിപണി കരകയറുന്നു\nഒഡീഷ തീരത്ത് ന്യൂനമര്‍ദ്ദം; എട്ടു ജില്ലകളില് യെല്ലോ അലര്‍ട്ട്


പുതിയ നിയമ സഭയിൽ വേണ്ടത് ക്രിസ്തു കേന്ദ്രീകൃത പ്രസംഗം : റവ. തോമസ് വർഗീസ് – Christhavachintha\nChristhavachin… > Latest News > പുതിയ നിയമ സഭയ…\nപുതിയ നിയമ സഭയിൽ വേണ്ടത് ക്രിസ്തു കേന്ദ്രീകൃത പ്രസംഗം : റവ. തോമസ് വർഗീസ്\nതൃശൂർ: പഴയ നിയമ ചരിത്ര പുസ്തകങ്ങളാണ് അനേകരുടെയും പ്രസംഗ വിഷയങ്ങളുടെ ഉറവിടം. കാരണം അത് പ്രസംഗിക്കാൻ എളുപ്പമാണ്. ഭൗമിക കാര്യങ്ങൾ പറഞ്ഞ് വിശ്വാസികളെ ആവേശം കൊള്ളിക്കാം. ഉഗ്രൻ പ്രസംഗമായിരുന്നുവെന്ന സർട്ടിഫിക്കറ്റും നേടാം.പ്രവചന പുസ്തകത്തിലൂടെ സഞ്ചരിക്കുന്ന പ്രവാചകൻമാരും ചെയ്യുന്നത് ഇതു തന്നെയാണ്.\nപാസ്റ്റർമാർക്കു വേണ്ടി നടത്തിയ ബൈബിൾ ക്ലാസ്സിൽ സംസാരിക്കുയായിരുന്നു അദ്ദേഹം.\nക്രിസ്തു കേന്ദ്രീകൃതമായ വചന ശുശ്രൂഷയില്ലാതായി. കൃപയും സത്യവും നിറഞ്ഞുനിൽക്കുന്ന യേശുവിനെ പ്രസംഗിക്കുന്നില്ല – പാസ്റ്റർ തോമസ് വർഗീസ് ചൂണ്ടിക്കാട്ടി. പുതിയ നിയമത്തിലെ ലേഖനങ്ങൾ സഭകളിൽ അപ്രസക് തമായി. പഠിപ്പിക്കാനും പ്രസംഗിക്കാനും വിമുഖത കാണിക്കുന്നു.ഇത് വിശ്വാസികളോടുള്ള വഞ്ചനയാണ്.പഥ്യോപദേശമില്ലാതെ എങ്ങനെ നിർമ്മല കന്യകയാകും ?\nനീതി, വിശുദ്ധി, പ്രത്യാശ,നിത്യജീവൻ, ന്യായവിധി തുടങ്ങിയ വിഷയങ്ങൾ അന്യം നിന്നുപോകുന്നു.\nവീണ്ടും ജനനം പ്രാപിച്ചിട്ടില്ലാത്തവരും പാസ്റ്റർമാരായി സഭയിൽ കടന്നു കൂടിയിട്ടുണ്ട്.തിയോളജി പഠിച്ചാൽ എല്ലാം തികഞ്ഞെന്നാ ഭാവം. അവരുടെ ലക്ഷ്യം വിശ്വാസികളുടെ ആത്മീയ വളർച്ചയല്ല, തങ്ങളുടെ ഭൗതിക നേട്ടമാണ്. മൂന്നാം തലമുറ, നാലാം തലമുറ എന്നൊക്കെ വീമ്പിളക്കുന്നവർ ആത്മീയരല്ല.ലക്ഷ്യം തെറ്റി യാത്ര ചെയ്യുന്നവരുടെ ശുശ്രൂഷയേൽക്കുന്ന വിശ്വാസികളുടെ വിരുതും തെറ്റുന്നു. ചതിയിൽ കുടുങ്ങിക്കിടക്കുന്ന പെന്തക്കോസ്തു സഭ ആത്മീയതയുടെ മുഖം മൂടി അഴിച്ചു കളഞ്ഞ് യാഥാർത്യത്തിലേക്ക് മടങ്ങി വരണമെന്ന് അദ്ദേഹം ഉദ്ബോധിപ്പിച്ചു. “ക്രിസ്തുവിൽ ഞാനാര് ? ക്രിസ്തു എനിക്കാര് ?” എന്നതായിരുന്നു തീം.’1കൊരി. 4:1\nമൂന്നു ദിവസത്തെ ബോധവൽക്കരണ ക്ലാസ്സ് വലിയ മാറ്റത്തിലേക്കാണ് പരിശുദ്ധാത്മാവ് നയിച്ചതെന്ന് ശുശ്രൂഷകന്മാർ സാക്ഷ്യം പറഞ്ഞു. പട്ടിക്കാട് ഡ്രീം സിറ്റിയിൽ രാവിലെ 10 മുതൽ വൈകിയിട്ട് 4.30 വരെ നടന്ന ക്ലാസ്സിൽ വിവിധ സഭകളിൽ നിന്നുള്ള പാസ്റ്റർമാരും വിശ്വാസികളുമായി 150 പേർ സംബന്ധിച്ചു. ക്ലാസ്സിൽ ചോദ്യവും, സംശയ നിവാരണവും, ഒപ്പം ചർച്ചയും കൂടി ചേർന്നപ്പോൾ ആത്മ സന്തോഷത്താൽ സദസ്സ് ഉണർന്നു.\nഎല്ലാവർക്കും വിഭവ സമൃദ്ധമായ സദ്യയും ഒരുക്കിയിരുന്നു. സഹോദരന്മാരായ സി.എം. ജയിംസ്, മാത്യു ജയിംസ്, പാസ്റ്റർ തോമസ് വർഗീസ് എന്നിവർ സംഘാടകർ.സംഗീത ശുശ്രൂഷക്ക് പാസ്റ്റർ ഷൈൻ നേതൃത്വം നൽകി.പാസ്റ്റർമാരായ പോൾ മാള, ബഞ്ചമിൻ തോമസ്, ബിജു ജോൺ എന്നിവർ അധ്യക്ഷത വഹിച്ചു.\n(ക്ലാസ്സ് സംഘടിപ്പിക്കാൻ താല്പര്യപ്പെടുന്നവർക്ക് പാസ്റ്റർ തോമസ് വർഗീസിനെ വിളിക്കാം -9845394523)


ഉരുട്ടിക്കൊലക്കേസില് ലോക്കപ്പ് മര്‍ദനം സ്ഥിരീകരിച്ച് മുന് ഫൊറന്‍സിക് ഡയറക്ടറുടെ മൊഴി; ഉദയകുമാറിനെ പൊലീസ് ഉരുട്ടിക്കൊന്നതു തന്നെ | Keralabhooshanam.com | Breaking News, Latest News, Kerala, India and World news\nഉരുട്ടിക്കൊലക്കേസില് ലോക്കപ്പ് മര്‍ദനം സ്ഥിരീകരിച്ച് മുന് ഫൊറന്‍സിക് ഡയറക്ടറുടെ മൊഴി; ഉദയകുമാറിനെ പൊലീസ് ഉരുട്ടിക്കൊന്നതു തന്നെ\nBy web desk on 02/01/2018 Comments Off on ഉരുട്ടിക്കൊലക്കേസില് ലോക്കപ്പ് മര്‍ദനം സ്ഥിരീകരിച്ച് മുന് ഫൊറന്‍സിക് ഡയറക്ടറുടെ മൊഴി; ഉദയകുമാറിനെ പൊലീസ് ഉരുട്ടിക്കൊന്നതു തന്നെ\nതിരുവനന്തപുരം: ഉദയകുമാര് ഉരുട്ടിക്കൊലക്കേസില് ലോക്കപ്പ് മര്‍ദനം സ്ഥിരീകരിച്ച് മുന് ഫൊറന്‍സിക് ഡയറക്ടറുടെ മൊഴി. ഉദയകുമാര് മരിക്കുന്നതിന് 24 മണിക്കൂര് മുമ്പ് ഉണ്ടായ മാരകമായ മര്‍ദനം കൊണ്ടാണ് മരണമെന്ന് ഡോ.ശ്രീകുമാരി മൊഴി നല്‍കി. സ്വാഭാവിക കാരണങ്ങളാലല്ല മരണമെന്നും ഇവര് വ്യക്തമാക്കി. തിരുവനന്തപുരം സിബിഐ പ്രത്യേക കോടതിയിലാണ് ഇവര് മൊഴി നല്‍കിയത്. മര്‍ദിക്കാന് ഉപയോഗിച്ച ജിഐ പൈപ്പ് മറ്റൊരു സാക്ഷിയും തിരിച്ചറിഞ്ഞു. കേസില് വിചാരണ വ്യാഴാഴ്ച തുടരും.\nഡിവൈഎസ്പി ഇ.കെ.സാബു, സര്‍ക്കിള് ഇന്‍സ്‌പെക്ടര് ടി.അജിത് കുമാര്, ഹെഡ് കോണ്‍സ്റ്റബിള് വി.പി.മോഹന്, കോണ്‍സ്റ്റബിള്‍മാരായ ജിത കുമാര്, ശ്രീകുമാര്, സോമന് എന്നിവരാണ് കേസിലെ പ്രതികള്.\nഉദയകുമാര് കേസിലെ നിര്‍ണായക മൊഴിയാണ് മുന് ഫോറന്‍സിക് ഡയറക്ടറില്‍നിന്ന് ഉണ്ടായിരിക്കുന്നത്. ഉദയകുമാറിന്റെ ദേഹത്ത് മാരകമായി മര്‍ദനമേറ്റ പാടുണ്ടായിരുന്നതായി പറഞ്ഞ ശ്രീകുമാരി, മര്‍ദിക്കാനുപയോഗിച്ച ജിഐ പൈപ്പ് തിരിച്ചറിഞ്ഞു. 2005 സെപ്റ്റംബര് 27ന് രാത്രിയിലാണ് പൊലീസ് കസ്റ്റഡിയില് യുവാവിനെ മൃഗീയമായി ഉരുട്ടിക്കൊലപ്പെടുത്തിയത്. തിരുവനന്തപുരം മെഡിക്കല് കോളജില് നടത്തിയ പോസ്റ്റ്‌മോര്‍ട്ടത്തില് ഇരുമ്പ് പൈപ്പ് ഉരുട്ടിയതടക്കം 22 ഗുരുതര പരുക്കുകള് മൃതദേഹത്തില് കണ്ടെത്തി. സംഭവം പുറത്തറിഞ്ഞതോടെ പൊലീസിന്റെ കൊടുംക്രൂരത വലിയ തോതില് ചര്‍ച്ചയായി.\nഅന്വേഷണം അട്ടിമറിക്കാന് ഉന്നത പൊലീസുദ്യോഗസ്ഥര് ശ്രമിച്ചെന്ന് വ്യാപക ആരോപണമുയര്‍ന്നു. 2007ല് തിരുവനന്തപുരം അതിവേഗ കോടതിയില് വിചാരണ ആരംഭിച്ചെങ്കിലും മുഖ്യസാക്ഷി സുരേഷ്‌കുമാര് നാടകീയമായി കൂറുമാറി. വിചാരണ അട്ടിമറിക്കപ്പെട്ടു. സാക്ഷികളായ ഭൂരിഭാഗം പൊലീസുകാരും കൂറുമാറി. ഇതോടെ ഉദയകുമാറിന്റെ അമ്മ സിബിഐ അന്വേഷണം ആവശ്യപ്പെട്ട് ഹൈക്കോടതിയെ സമീപിച്ചു. അനുകൂല ഉത്തരവ് നേടി.\nസിബിഐ അന്വേഷണത്തില് കൊലപാതകത്തിനും തെളിവുകള് നശിപ്പിച്ചതിനും വെവ്വേറെ കുറ്റപത്രങ്ങളാണ് തയാറാക്കിയത്. എന്നാല്, രണ്ടു കുറ്റപത്രങ്ങളും ഒന്നിച്ചാക്കി വിചാരണ നടത്താനാണ് സിബിഐ കോടതി തീരുമാനം. പൊലീസുകാരായ കെ.ജിതകുമാര്, എസ്.വി.ശ്രീകുമാര്, കെ.സോമന് എന്നിവര് ചേര്‍ന്ന് ഉദയകുമാറിനെ ഉരുട്ടിയും മര്‍ദിച്ചും കൊലപ്പെടുത്തിയെന്ന് കുറ്റപത്രത്തില് ആരോപിക്കുന്നു. മുന് എസ്പിമാരായ ഇ.കെ.സാബു, ടി.കെ.ഹരിദാസ്, ഡിവൈഎസ്പി ടി.അജിത് കുമാര് എന്നിവര്‍ക്കെതിരെ തെളിവ് നശിപ്പിച്ചതിനും വ്യാജരേഖകള് നിര്‍മിച്ചതിനുമാണ് കേസ്.\nഉദയകുമാര് കൊല്ലപ്പെട്ടതിനു ശേഷമാണു ഫോര്‍ട്ട് സ്റ്റേഷനില് പ്രഥമവിവര റിപ്പോര്‍ട്ട് തയാറാക്കി കേസ് എടുത്തതെന്നു ഉരുട്ടിക്കൊല കേസിലെ സാക്ഷികളായ രണ്ടു വനിതാ കോണ്‍സ്റ്റബിള്‍മാര് അടക്കം മൂന്നു പൊലീസുകാര് സിബിഐ കോടതിയില് മൊഴി നല്‍കിയിരുന്നു. മേലുദ്യോഗസ്ഥരുടെ സമ്മര്‍ദം മൂലമാണ് എഫ്‌ഐആറില് ഒപ്പിട്ടത് എന്നായിരുന്നു അന്നത്തെ ക്രൈം എസ്‌ഐയുടെ മൊഴി.\nഉദയകുമാറിനെയും കൂട്ടാളി സുരേഷിനെയും സംഭവ ദിവസം രണ്ടേകാലോടെയാണു ശ്രീകണ്‌ഠേശ്വരം പാര്‍ക്കിനു സമീപത്തുനിന്നു ഫോര്‍ട്ട് പൊലീസ് പിടികൂടിയത്. എന്നാല് നാലരയോടെ പിടിച്ചു എന്നാണു പൊലീസ് അന്നു പറഞ്ഞത്. രാത്രി പത്തരയോടെ ഉദയകുമാറിനെ അവശനിലയില് ജനറല് ആശുപത്രിയില് പൊലീസ് കൊണ്ടുപോയി. അവിടത്തെ ഡോക്ടറുടെ നിര്‍ദേശ പ്രകാരം ഉടന് മെഡിക്കല് കോളജിലേക്കു കൊണ്ടുപോയി. എന്നാല് അവിടെ എത്തുംമുന്‍പേ ഉദയകുമാര് മരിച്ചതായാണു സിബിഐ കണ്ടെത്തിയത്.\nഉരുട്ടിക്കൊലക്കേസില് ലോക്കപ്പ് മര്‍ദനം സ്ഥിരീകരിച്ച് മുന് ഫൊറന്‍സിക് ഡയറക്ടറുടെ മൊഴി; ഉദയകുമാറിനെ പൊലീസ് ഉരുട്ടിക്കൊന്നതു തന്നെ added by on 02/01/2018


ഹൂസ്റ്റണ്: യുഎസ് പ്രസിഡന്റായി ഡൊണാള്‍ഡ് ട്രംപ് അധികാരമേറ്റതോടെ ഇന്ത്യക്കാരും മുസ്‌ലിംകളും ജൂതന്മാരും, കറുത്തവരും യുഎസ് വിടണമെന്ന ആവശ്യം ശക്തമാകുന്നതായി റിപ്പോര്‍ട്ട്. രാജ്യം വിടണമെന്ന് ആവശ്യപ്പെട്ടുള്ള കുറിപ്പുകളാണ് ടെക്സസ് സംസ്ഥാനത്ത് പലയിടങ്ങളിലായി പ്രചരിക്കുന്നത്. അത്തരം ഒരു കുറിപ്പ് കിട്ടിയതായി ഒരു ദക്ഷിണേഷ്യന് കുടുംബം പറഞ്ഞു.\nഫോര്‍ട്ട് ബെന്‍ഡ് ജില്ലയില് താമസിക്കുന്ന കുടുംബത്തിനാണ് രാജ്യം വിട്ടുപോകാന് ആവശ്യപ്പെട്ട് കുറിപ്പ് ലഭിച്ചത്. രാവിലെ എഴുന്നേറ്റ കുടുംബത്തിന്റെ മെയില് ബോക്സിലാണ് കുറിപ്പ് കണ്ടത്. മറ്റൊരു കുടുംബത്തിന്റെ ഗേറ്റിനകത്തും കുറിപ്പ് കണ്ടതായി റിപ്പോര്‍ട്ട് ചെയ്യപ്പെട്ടിട്ടുണ്ട്. മുസ്‌ലിംകളില് നിന്നും ഇന്ത്യക്കാരില് നിന്നും ജൂതന്മാരില് നിന്നും കറുത്തവരില് നിന്നും ഞങ്ങള്‍ക്ക് മോചനം വേണമെന്നെഴുതിയ കുറിപ്പാണ് എല്ലാവര്‍ക്കും കിട്ടിയിരിക്കുന്നത്. വെള്ളക്കാരുടെ രാജ്യത്തിന് ലഭിച്ച ദൈവത്തിന്റെ സമ്മാനമാണ് പുതിയ പ്രസിഡന്റ് ഡൊണാള്‍ഡ് ട്രംപ്. നിങ്ങള് എവിടെനിന്നാണോ വന്നത് അവിടേക്ക് തന്നെ ടെക്‌സസില്‍നിന്ന് തിരിച്ചുപോകണമെന്നും കുറിപ്പില് പറയുന്നു.\nഎന്നാല് തങ്ങള്‍ക്ക് മാത്രമാണോ കുറിപ്പ് ലഭിച്ചതെന്നും, മറ്റാര്‍ക്കെങ്കിലും കിട്ടിയിട്ടുണ്ടോ എന്നറിയാത്തതിനാലും പൊലീസില് റിപ്പോര്‍ട്ടു ചെയ്യാന് കുടുംബം തയാറായിരുന്നില്ല. ഈ ആഴ്ചയില്‍തന്നെ റിപ്പോര്‍ട്ടു ചെയ്യപ്പെടുന്ന രണ്ടാമത്തെ സംഭവമാണിത്.


സ്വകാര്യ ബസ് സര്‍വ്വീസ്; ഒറ്റ, ഇരട്ട നമ്പര്‍ക്രമീകരണം അപ്രായോഗികമെന്ന് ബസ് ഉടമകള്. - കണ്ണൂരാൻ വാർത്ത\nHome കണ്ണൂർ സ്വകാര്യ ബസ് സര്‍വ്വീസ്; ഒറ്റ, ഇരട്ട നമ്പര്‍ക്രമീകരണം അപ്രായോഗികമെന്ന് ബസ് ഉടമകള്.\nസ്വകാര്യ ബസ് സര്‍വ്വീസ്; ഒറ്റ, ഇരട്ട നമ്പര്‍ക്രമീകരണം അപ്രായോഗികമെന്ന് ബസ് ഉടമകള്.\nകണ്ണൂരാൻ വാർത്ത June 18, 2021 കണ്ണൂർ,\nസ്വകാര്യ ബസ് സര്‍വ്വീസ്; ഒറ്റ, ഇരട്ട നമ്പര്‍ക്രമീകരണം അപ്രായോഗികമെന്ന് ബസ് ഉടമകള്\nതിരുവനന്തപുരം : സ്വകാര്യ ബസ് സര്‍വീസിന് ഒറ്റ, ഇരട്ട നമ്പര് ക്രമീകരണം ഏര്‍പ്പെടുത്തിയത് അപ്രായോഗികമെന്ന് ബസ് ഉടമകള്. കൊവിഡ് നിയന്ത്രണത്തിന് പകരം കൊവിഡ് വ്യാപനത്തിനുള്ള സാഹചര്യമാണ് ഇതൊരുക്കുന്നത്. കൂടാതെ ബസുടമകള്‍ക്ക് സാമ്പത്തിക നഷ്ടവും വരുമെന്നും ഇവര് പറയുന്നു.\nഒന്നിടവിട്ട ദിവസങ്ങളില് ഒറ്റ, ഇരട്ട എന്നിങ്ങനെ രജിസ്ട്രേഷന് നമ്പര് വേര്‍തിരിച്ച് ബസുകള്‍ക്ക് അനുമതി നല്‍കുന്നത് ഒരു ദിവസം റോഡിലിറങ്ങുന്ന ബസുകളുടെ എണ്ണം പകുതിയായി കുറയ്ക്കും. ഇത് യാത്രക്കാരുടെ എണ്ണം കൂടുന്നതിനും ബസ് സ്റ്റോപ്പുകളില് കൂടുതല് ആളുകള് കൂട്ടംകൂടി നില്‍ക്കുന്നതിന് ഇടയാക്കുകയും ചെയ്യും. മാത്രമല്ല ചില റൂട്ടുകളിലേക്ക് ബസുകള് തന്നെ ഇല്ലാത്ത അവസ്ഥയുമുണ്ടാകുമെന്നും ബസ് ഉടമകല് പറയുന്നു.\nഒരു ദിവസം ബസ് ഓടുകയും പിറ്റേ ദിവസം നിര്‍ത്തിയിടുകയും ചെയ്യുന്നത് നഷ്ടം വരുത്തിവെക്കുമെന്നും സ്വകാര്യ ബസ് ഉടമകള് ചൂണ്ടിക്കാട്ടുന്നു. ഇക്കാര്യം ചര്‍ച്ച ചെയ്യാന് ബസുടമകള് ഇന്ന വൈകുന്നേരം മൂന്ന് മണിക്ക് യോഗം ചേരും.\nBy കണ്ണൂരാൻ വാർത്ത on - June 18, 2021